
Rein Malmsten Ingrid Agur 
(Olovernes +«Juuditis»). 


Ita Ever (Ema «Pilvede värvides») 
Mikk Mikiver 


Juta Lehiste 
(balletis «Naine») 


Käesoleva aasta 23. aprilli määrusega kinnitas Eesti NSV Ministrite Nõukogu 
meie Kultuuriministeeriumi ettepaneku vabariigi teatrialaste aastapreemiate sisse- 
seadmise kohta. 1973. aastast antud kunsti- ja muusikaalased riiklikud preemiad 
on kõigiti ennast õigustanud, saanud oluliseks kunstiloome suunamisel tänapäevas- 
tele teemadele, selliste tööde loomisele, milles realistlikult, suure kunstilise üldistuse 
ja meisterlikkusega väljenduksid nõukogude rahvaste loova ülesehitustöö edusam- 
mud ja probleemid. Vabariiklikud teatrialased aastapreemiad, mille väljaandjaks * 
on Eesti NSV Kultuuriministeerium koos Eesti NSV Teatriühinguga, ongi mõeldud 
vääriliselt vaagima ja ergutama kutseliste teatritegijate tööd, nende ideelist küp- 
sust, mõtete ja tegude haaret ning positiivse alge tunnetamist meie elus. Kuna kõigi 
meie kunstiala töötajate tegevuse eesmärgiks on leninlike parteilisuse ja rahvalik- 
kuse printsiipide ühendamine kõrge esteetilise tasemega, ongi vabariiklikel teatri- 
preemiatel laiem kõlapind kui senistel kitsalt ametkondlikel Teatriühingu pree- 
miatel. Kui Teatriühingu preemiatele esitavad kandidaate põhiliselt teatrid ise, siis 
vabariiklike teatripreemiate ühiskondliku kaalukuse määrab kandidaatide esitajate 
lai ring: partei- ja ühiskondlikud organisatsioonid, loomingulised liidud, sealhulgas 
Teatriühing, vabariiklike väljaannete toimetuskolleegiumid ja muidugi kultuuri- 
ministeeriumi Teatrite Valitsus ja muusikaosakond. Vabariiklik aastapreemia antakse 
ühe aasta kaalukaima lavastuse, osatäitmise, kunstilise kujunduse ja teatriteadus- 
like ning -kriitiliste tööde eest ja on sellelaadsete hulgas kõige suuremaks tunnus- 
tuseks, mida arvestatakse teatritöötajate esiletõstmisel teisteski vormides (näit 
Teatriühingu preemiad iga teatri parima loomingulise saavutuse eest). 

Eesti NSV rahvakunstniku M. Mikiveri lavastus «Pilvede värvid» on saavutanud 
paljude teatrikülastajate heakskiidu, küllaldast mõtte- ja analüüsiainet on see 
andnud meie kriitikale. On hea, et ENSV vabastamise 40. aastapäeval pälvis preemia 
just selline, meie tänaseid eluväärtusi — kodu- ja kodumaa-armastust — õilistav 
lavateos. Lavastusele ja selle peaosatäitjale Eesti NSV rahvakunstnikule Ita Everile 
Balti teatrikevadel osaks saanud suur tunnustus teenis heatahtliku hoiaku ka aasta- 
preemiate komisjonis. Läbi Ita Everi ema Anna rolli on eriti võimendunud «Pilvede 
värvide» lavastusse kätketud elujaatavad ideed. 

Meie teatrikriitikas laiema arutelu aineks kujunenud «Juuditi» lavastus näitab, et 
just klassikalises draamapärandis leidub veel väga palju tagamaid, palju seda, mis 
annab võimalusi üldinimlike probleemide üha uueks, tänapäevaseks lahtimõtes- 
tamiseks. Seda paljuski tänu Eesti NSV teenelise kunstniku R. Malmsteni Olo- 
vernese osa käsitlusele. Ühtlasi juhtigu see tunnustus meie lavastajate tähelepanu 
paljude niisama võimekate meesnäitlejate andevarude vähesele ärakasutamisele. 

Muusikalavastuste preemiate puhul on rõõmustav, et teiste lavastuste kõrval oli 
tähelepanuväärne Eesti NSV rahvakunstniku A.-E. Kerge töö R. Kangro «Ohvriga» 
— näide sellest, et ka meie heliloojate ooperilooming annab tõsise lähenemise korral 
võimaluse tipplavastuse sünniks. Eesti NSV teenelise kunstniku J. Lehiste aastate- 
pikkuse teatritöö krooniks kujunes tema loominguline õhtu, eriti monoballett «Naine», 
tantsituna silmapaistva väljendusrikkusega. Tasuks esimene riiklik balletipreemia. 

Kriitikute ja teatrisõprade üksmeelse tunnustuse on pälvinud «Ugala» kunstnik- 
lavastaja Eesti NSV teenelise kunstniku Ingrid Aguri lavakujundused. Kuigi pree- 
miate komisjon märkis 1983. aastal tehtust ära just «Põhjas» ja «Juuditi» kujundu- 
sed, oleks samasugust tunnustust väärinud ka vabaõhuetenduse «Mare ja tema 
poeg» ning «Üle Lääne kangemehe» kujundused. 

Teatrikriitika aastapreemia anti Lilian Vellerannale, kelle sisutihedatele, mures 
eesti teatri oleviku ja tuleviku pärast kirjutatud analüüsidele on iseloomulik kunsti- 
lise nõudlikkuse ühendamine hoolitseva suhtumisega andesse, loominguliste otsin- 
gute toetamine. Lähtudes alati kunstniku enda esteetilisest programmist, huvitab 
teda ühe või teise kunstinähtuse vastavus reaalsele tegelikkusele, side meid ümbritseva 
eluga, mis kahjuks meie teatrikriitikas eriti levinud ei ole. 

Nüüd on esimesed, 1983. aasta eest määratud preemiad koos vastava tunnistu- 
sega ka kätte antud. Tahaks loota, et see on teatritegijatele uueks innustuseks, 
tunnistajaks rahva huvist, hoolest ja nõudlikkusest meie teatriloomingu vastu. 


JAAK VILLER, 
Eesti NSV kultuuriministri asetäitja, 
aastapreemiate komisjoni esimees 


Vastab Hugo. Lepnurm 


Orelikontsertidel käib suhteliselt rohkesti publikut. Milles võiks peituda 
nende tõmbejõud? 


Vististi on siin sama põhjus taga, miks praegu vana muusikat nii 
kangesti harrastatakse — üleküllastus kõigest moodsast, uueotsingutest, 
tahtmine vana lihtsuse, loomulikkuse juurde tagasi. Peab ütlema, et 
vana muusika on looduse ja inimesega kaugelt rohkem kooskõlas, nendega 
seotud, neist lähtunud. Orelil mängitakse peamiselt ju ikka vanemat 
literatuuri. Kas tänapäeva orelimuusika samavõrd huvi pakub? Kahtlen 
selles. 

Õieti on orelikontserdid eelkõige NSV Liidus populaarsed. Siin näib 
orel ilmselt veel paljudele uudne pill. Ning inimestel on võib-olla ka 
teistsugune huvi muusikakunsti vastu — suurem vaimne vajadus — kui 
piiri taga, olen võinud seda ise jälgida. 


Mäletan, kümmekond aastat tagasi kahetsesite ajakirjanduses, et oreli- 
muusika ettekande- ja levikuvõimalused on ahtamad kui teistel muusika- 
žanritel. 


Kas tõesti kirjutasin nii? Nojah, võimalused olid siis kitsad instru- 
mentide puudusel. Tollal oli NSV Liidus umbes 24 kontsertorelit 17 
linnas. Praegu on neid juba ligikaudu 50 linnas. 

Sellejuures on aga kogu NSV Liidus vähe hea akustikaga orelisaale. 
On halva akustika musternäiteid, nagu Kiievi konservatooriumi ooperi- 
saal (õnneks kolisid oreliõhtud sealt nüüd uude Oreli- ja Kammermuusika 
Majja) ja kas või Tšaikovski-nim kontserdisaal Moskvas. Päris hea kõlaga 
saali ei ole seevastu lihtne nimetada, vahest ainult Leningradi Kapellisaal. 


Kus teile meeldib kuulajaskonna poolest mängida? 


Leningradis. Võrdlemisi arusaaja publik. Kontakt on seal hea, ammune 
ning pidev. Riias olid head sidemed, nüüd jäi paar aastat vahele oreli 
remondi pärast. Eks nooremaid mängijaid tule järjest peale. Kontserdi- 
tegevus on mul praegu ikka lõpukorral. 


Kuidas need noored pealetulijad teile tunduvad? 


Rolf Uusväli kirjutas TMK-s, et külalisesinejate tase on sageli madal. 
Võib ju olla, aga olen talle paar korda öelnud, et ega meie konservatooriumgi 
paremaid kasvata. Klaveri kõrvalt õpitakse, palju nii viie aastaga saab, 
ei jõua õieti pilliga tutvudagi, rääkimata tõelisest valdamisest. Niisugust 
tööd ning tõusu nagu R. Uusväljal enesel seljataga, ei saa teistelt nõuda 
ega loota. Noored organistid on, nagu olud ja võimalused lubavad, üks 
parem, teine halvem. 


Orelimängus ei kandu esituse subjektiivsed nüansid vahest nii ära- 
tuntavalt saali kui mõnel muul pillil. Milliste omadustega peaks hea 
organist end maksma panema? On need noorelt üldse kättesaadavad? 


Kõige olulisemaks pean vormitunnet, seda, et teose ehitus kuulajani 
jõuaks. Muu tuleb sellele allutada. Efektidele rajatud mäng minu meelest 
kaugele ei vii. Muidugi, orelil meistrikssaamine võtab hulk aega, sisuline 
küpsus saabub vaid aastatega. Sest orelid on igaüks isemoodi. Kui män- 
gida ainult ühel või vähestel, tekib kõlaline kinnisidee. Ja kui siis äkki 
tuleb esineda orelil, millel seda kinnisideed ei ole võimalik realiseerida? 
Peab saama instrumentidest niisuguse ülevaate, et tekiks veel üks, uni- 
versaalne üldpilt. See nõuab küllalt suurt kogemust mitmesugustel pil- 
lidel. Uuel instrumendil orienteerumine tuletab tihti meelde tõlkimist 
võõrkeelde: sagedasti peab tarvitama hoopis muid registreid kui seni 

4 oled harjunud. 


epnurm . 
juulikuus oma kodus. 
P. Sirge foto 


Arvatavasti juhtub kontserdireisidel mõnigi kord, et kohanemiseks 
jäävad vaid napid hetked? 


Nii palju on mul nüüd ajapikku kogemusi talletunud, et midagi lausa 
ootamatut ei ole vaja üheltki pillilt karta. Nii erinevad nad ka ei ole. 


Palju peate vajalikuks päevas harjutada? 


Teen klaveril tehnilisi harjutusi, sest käsi sai omal ajal talutööga 
ja oskamatu harjutamisega kangeks töötatud. Viimasel ajal teen kätele 
isegi «kuiva» painduvustreeningut, muidu ei tule toime. See võtab suurema 
osa ajast. Mängida orelit tund päevas piisab mulle täiesti. Vaid kui 
õpin uusi asju, võtab vanast peast kauem aega. 


Kas teie repertuaaris on teoseid, mida eriti, teistest enam meeldib 
esitada? 


Erilisi lemmikuid mul pole. Mille kallal pikemat aega püsid, võib 
meeldida, aga tulevad teised ja meeldivad samuti. Ega ma saagi öelda, 
et üks või teine teos «meeldib». Ei leia õiget sõna, millega seda nimetada. 
Teoses mõjuvad tavaliselt teatavad komponendid. Võib imetleda ülesehi- 
tust, või köidavad kõlaefektid jne. Mõnede autorite vastu on küll suurem 
huvi. Näiteks on mind alati võlunud Buxtehude, esmatutvusest peale 
14. eluaastal. Francki mängin ikka suure mõnuga. Aga kuulajad ütlevad 
üksmeelselt, et kõige paremini istub mulle eesti muusika. Loomulik ongi, 
see muusika kasvab samast elust, mille keskel ise elan. 


Eesti orelimuusikat tunnete arvatavasti viimseni. 
Läbi on mängitud, jah, vist küll kõik. 


Olulises maailmaliteratuuris pole vist teie jaoks samuti «valgeid 
laike»? 


Küllalt põhjalik ülevaade on perioodist 1600—1750. Suurematest heli- 
loojatest ka hilisemast ajast. Aga nüüdisaegsest loomingust jääb väga 
palju lihtsalt kättesaamatuks. 


Kas olete läbivaadatu enamasti kontserdilavale toonud? 


Väga paljut mitte. Palju neid kontserte siis ikka on olnud. Kontser- 
tide kohta pean muide täpset arvestust, kavad on alles. Suurem jagu 
on mängitud väljaspool Eestit, kõige rohkem Leningradis, 86 kontserti, 
Moskvas ligikaudu poole vähem. Linnades, kus alles hiljuti orelid ehitatud, 
pole see arv kuigi suur. 


Ehk meenutaksite kontserte, mida peate oma parimateks. 


11. märtsil 1937 mängisin esmakordselt «Estonia» kontserdisaalis. 
Kõvasti tuli tööd teha ja organiseerida. Innustas seejuures C.-M. Widori 
5. sümfoonia, mille ilu tahtsin tingimata rahva ette tuua. Võib-olla 
on seda paremini mängitud, aga ega toogi ettekanne halb olnud. 1957. aasta 
sügisel esitasin üht küllalt mitmekesist kava Leningradis, Tallinnas ja 
Moskvas, see kuidagimoodi eriliselt istus. 1968. aasta kevadel pidin män- 
gima Moskva konservatooriumi saalis. Vilniusest tulin, lennuk hilines, 
siis unustasin Šeremetjevost linna sõites portfelli kõigi nootidega bussi. 
Mõtlesin ahastuses, et eesti paladega tulen ehk pooleldi improviseerides 
toime, muu saaks vahest Leonid Roizmanilt laenata. Hilisõhtul sain port- 
felli «Aerofloti» bussipargist kaugel linna ääres siiski kätte, öösel tegin 
proovi, rutuga ja puruväsinult. Pärast kontserti ütles noormees konserva- 
tooriumist, kes mulle vahel lehte pööranud: «Täna olite eriti löögivalmis! » 


Kes on olnud lähedasem kolleegidest-partneritest? 


A Meie duett Jenny Siimoniga oli minu meelest täiesti omanäoline. See 
töö kestis 25 aastat ja realiseerus suuremalt jaolt väljaspool Eestit. Meil 
6 oli väga õnnestunud esinemisi, millest siin keegi midagi ei tea. Mis 


plaati sai, ei anna kuigivõrd pilti kontaktist, mis tekkis publikuga ja 
meil omavahel. Vladimir Alumäega sidus mind palju, mitte üksnes musit- 
seerimine, vaid ka inimlik lähedus — olime koolivennad, sõbrad, tagala- 
kaaslased. Väga oluliselt toetas mind Eestiski hästi tuntud tšehhi oreli- 
kunstnik Jifi Reinberger oma tasakaalu ja kogemustega. Ning kelle 
mõtteid ning head nõu alati hindan, on Villem Reiman, konservatoo- 
riumi targemaid päid. 

Eestis salvestatust seni ülekaalukalt ulatuslikem plaadisari «Eesti 

orelid» sisaldab juba 21 plaati. R. Uusväljaga kahe peale seda sisse 

mängite, palju näete veel edenemisruumi? 


Kümmekond arvestatavat pilli on veel jäänud. Enamik neist vajab 
tublit korrastamist, niipalju raha pole plaadistuudiol ja ei suuda ka 
teised organisatsioonid. 


Teie kontserttegevuses on tähelepanu äratanud sarjadeks koondatud 
esinemised: Händeli kaheteistkümne orelikontserdi esitused, oreli- 
muusika ajalugu illustreerivad kommentaaridega kontserdid. 


Neid viimaseid sai tehtud kolm, kuigi kavatsused ulatusid palju kau- 
gemale. Filharmoonia tuli välja seisukohaga, et ainult ükskeelsed kom- 
mentaarid ei rahulda kogu kuulajaskonda, et parem siis juba ilma. Elava 
orelimuusikaajaloo idee teostus kergemalt ja kokkusurutult, siiski min- 
gil määral ülevaatlikult TV-sarjas «Orelimängud». 


Teie sulest pärineb raamat «Oreli ja orelimuusika ajaloost», konser- 
vatooriumis loete üldmuusikaajalugu. Kuidas sai teist Klio austaja? 


Ajalugu on mul ammune huviala. Keskkoolis mõtlesin isegi üksvahe, 
kas mitte minna seda ülikooli õppima. Huvi pole pakkunud seejuures 
mitte esmajoones valitsejate tegemised ja sõjapidamised, tähtsaimaks 
pean jõuda ajajärgu elusisu mõistmisele. 


Kas teil on hea mälu? 


Mõnes suhtes jah. Mäletan kuupäevi 20.—30. aastatest, mis ilm oli 
mis päeval. Mõnda tähtsamat asja jälle ei mäleta. Just viimasel ajal 
kimbutab unustamine, eks see ole lubjastumisest. Mis aga varasemast 
on jäänud, üldiselt püsib. 


Meile, tudengitele, avaldas muljet, millise kergusega orienteerusite 
Bachi mitmesajases kantaadiloomingus. 


Kui põhjalikult ma neid nüüd ikka tunnen. Kui nimetada paljudest 
kahte-kolmekümmet, ega see ei ole veel mingi suur teadmine. Läbi lehitsetud 
on nad küll kõik. 


Kuidas olete osanud end jaotada mitme valdkonna vahel? 


Paistab, et ma ei olegi midagi korralikult teha saanud. Praegu, tagant- 
järele hinnates leian, et mu iseloomul on kaks põhiviga. Esiteks mingi 
läbematu tõttamine, mis takistab lõpuni mõtlemast ja teostamast (pluss 
keskmisest väiksem närvienergia tagavara). Teiseks mõjutatavus ja tahe 
olla teiste meele järgi pole lasknud mul saada ei orelimängijaks, peda- 
googiks, heliloojaks ega muusikateadlaseks, kes oleks oma ülesande kõrgu- 
sel. Kui olen konservatooriumis pidanud õpetama paljusid aineid (peale 
oreli veel solfedžot, harmooniat, kooripartituuri mängu, nummerdatud 
bassi, improvisatsiooni, muusikaajalugu), siis on selles süüdi peale mõne- 
võrra olukorrast tingitud vajaduse just need põhivead. Mõni teine oleks 
teinud ja teeb tulevikus kahtlemata paremini. Head meelt teeb selle- 
juures, et olen «ajutise asendajana» võinud olla käepärast. 


Kui saaks otsast alata, kas teeksite kõike teistmoodi? 


Kahtlemata! Aega raiskaksin palju vähem, oleksin seesmiselt distsip- 
lineeritum. 


Või valiksite äkki mõne muu instrumendi, teise eriala? Kuidas teid 
õieti leidis kutsumus? 


Ore! on mulle küll nagu ette programmeeritud, juba seetõttu, et isa- 
kodus oli pill, väike viledega orel. (Praegu asub see Teatri- ja Muusika- 
muuseumis.) Ega mind keegi õpetanud, mängisin koju sattunud nootidest 
nõnda, nagu ise heaks arvasin; ei olnud seal mingit harjutamist ega 
taktimõõtu, enam-vähem õiged noodid sain vahest kätte. Hiljem ei ole 
mul küll lehest lugemine muret teinud. Viiul oli ka, proovisin sedagi 
K. A. Hermanni õpiku järgi harjutada. Aga keel läks katki, linna keegi 
sellepärast sõitma ei hakanud, ja viiulimäng jäi sinnapaika. Ent kes teab, 
kas oleksin konservatooriumi jõudnud. Sest 20. aastate kehvas talus ei 
osanud keegi arvata, et maksab olla elukutseline muusik. Oli tihti juttu, 
et muusika on ilus asi, aga ega sellega leiba teeni. Minu saatuse määras 
esiteks see, et umbes viiendal eluaastal muutus tervis väga kehvaks, 
söögiisu kadus, olin kõhn kui luu ja nahk, pelglik ja närviline. Vanemad 
nägid, et minusugusest äbarikust õiget tööinimest ei saa. 


Teiseks, naabrusse Loksale tuli köstriks Joosep Janter, Peterburis 
omal käel orelit õppinud mees. Isa arvas, mingu ma ta juurde õpilaseks, 
saan ehk köstriks, puhas ja korralik amet. 12-aastaselt läksingi. Janter 
andis mulle lehest mängida väikese prelüüdi ja käskis siis teha sellele 
variatsiooni. Mängisin, mehel läksid silmad =/ nagu suuremaks — ja 
ta hakkas vanematele peale käima, et poiss tuleb konservatooriumi saata, 
müüdagu või mööbel toast maha. Õppisin ta juures mõned kuud. Talve 
ajal, külm, köster ise tallas orelit, klahvid nagu jäätükid, aga mis poiss 
sellest hoolis, jäätükkidega rannas mängitud küll. 

Lõpuks isa saatiski mu Tallinna konservatooriumi, kuigi veidi kahtles, 
kas ma oma püsimatu loomuga suudan midagi nii suurt lõpule viia. 
Onu natuke aitas õppemaksuga. August Topman võttis mu vastu tollal 
kõige nooremana, ütles, vaatame, mis poisist saab. Kohe esimesel kon- 
servatooriumiaastal tuli mul tervis täiesti tagasi, Janter aga kanti hauda. 
Need sündmused, mis jutustasin, olid pealtnäha juhused — aga õigeaegsed, 
ilma nendeta oleksin eluaeg võib-olla niisama oma huviks muusikat 
teinud. 

Konservatooriumis tahtsin algusest peale isale tõestada, et suudan 
siiski millegagi hakkama saada. Õpiaeg läks raskusteta, mitmed ained 
jooksid nagu iseenesest, eriti teoreetilised. Üsna palju sain esineda. Tollal 
peeti aastas kolm-neliteist konservatooriumi õpilasõhtut, kontserdisaal 
sai iga kord täis, vahel inimesed seisid püsti! Lõpupoole hakkas Topman 
mind mõtlema endale järeltulijaks, ehk sellepärast, et olin häbelik ja 
kinnine, ma ei tahtnud ega osanud seltskonnaga tegelda, nagu tegev- 
organisti töö nõudnuks. Mõnikord asendasin teda, õpilastele ja ka mulle 
meeldis. 1933. aastal lõpetasin ja jäingi Topmani juurde edasi, abilisena 
orelitundmist, registrikäsitsust ning muud nipet-näpet andma, seejärel 
assistendina ja Juhan Aaviku ajal korralise õppejõuna. Peab ütlema, 
pedagoogiline töö on alati tundunud küllalt huvitav. 


Miks? 


Õppides-töötades pidin ise palju mõtlema, Topman oli küllalt sõnaaher. 
Juba esimese aasta lõpust hakkas kogunema tähelepanekuid oreli- ja 
klaveritehnikast: kuidas harjutada, millele kontsentreeruda. Need osutu- 
sid praktikas niivõrd tulemusrikkaks, et oli kerge neid õpilastele edasi 
anda. Õpilastele tundus mõnigi asi uus, tekkis vastastikune rahulolu, see 
andis hoogu. 


Kas võiksite reeta mõne tähelepaneku? 


Põhiliselt on need puhttehnilised: millist võtet kasutada teatud fak- 
tuuris. Et raskete kohtade esitamiseks vajaliku närvi- ja lihastepinge 
leidmiseks tuleb neid kontekstis, mitte eraldi harjutada. Raskete kohtade 
valdamiseks hakkasin leiutama lisaharjutusi umbes nagu Alfred Cortot 

8 on loonud Chopini etüüdide juurde. 


Küllap lihvisite nii pedaalitehnikat — seda külge on teie mängus 
arvustajad tihti esile tõstnud. 


Pedaalimängule pöörasin suurt tähelepanu, ka eriharjutuste abil. 
Siiski tundub, et sõrmetehnikas oli rohkem takistusi — ikka selle rikutud 
ning puise käe pärast. 


Usutavasti esitab registreerimiskunst eri ajastute muusika interpre- 
teerimisel keerulisi ülesandeid stiilitundele. Millest lähtudes olete 
kujundanud oma tõekspidamised selles valdkonnas? 


Palju oleneb puhtindividuaalsest huvist. Olen alati täheldanud, et osal 
õpilastest on üsna ükskõik, milliste registritega mängida, teised aga 
tunnetavad peenelt tämbreid, tajuvad õigesti, et orel on ju tegelikult suur 
pillistik, terve orkester. Minul on see huvi nähtavasti algusest peale. 
Kui köster Janteri juhatusel Loksa kirikus harjutasin, puudusid sealsel 
9 registriga orelil tihti mitmed, mis nootides ette kirjutatud. Murdsin 
pead, et kuidas need küll võiksid kõlada, ja kord nägin isegi unes, et 
mul on kasutada suurem orel, millel üks registritest oli Kolumbus 8°. 
Esimestel päevadel konservatooriumis tabas mind pettumus: suuremal 
harjutusorelil olid tastid 39 registri jaoks, vileridu aga vaid 14. 

Põhiteadmised registreerimise kohta saab kirjandusest. Orelid, muusika 
ja musitseerimine üldse igal ajajärgul, igal maal — seda kõike tuleb 
lihtsalt teada, et luua siis enesele mingi tervikpilt. Õpiajal neelasin 
kaunis ahnelt kogu kirjandust, mida oli võimalik kätte saada. Erilist 
huvi pakkusid orelite dispositsioonid. Katsusin ka ise neid koostada, 
mingi praktilise eesmärgita, lihtsalt kujutlesin, kuidas nad võiksid kõlada. 


Kas teie dispositsioonide järgi on ehitatud oreleid? 


Tervenisti ainult konservatooriumi harjutusorel Kivimäel. Arvestasin 
seejuures tšehhide pakutud tüüpvariante ja arutasin oma ettepanekuid 
konstruktoriga. Kontserdisaali orel on mõeldud kahe peale J. Reinber- 
geriga. «Vanemuise» ja Niguliste orelite dispositsioonideks andis olulisi 
ideid R. Uusväli, tšehhid ütlesid oma sõna ja minagi osalesin. 


Kas olete ise mõne oreli ehitamisel kaasa löönud? 


Seda mitte. Väikesi rikkeid tuleb tahes-tahtmata pidevalt parandada. 
Minu õpiajal konservatooriumis võeti oreliehitust küllalt põhjalikult, 
õpetas, kuigi ebaregulaarselt, meie suurimaid orelimeistreid August Terk- 
mann. Ta oli juba eakas, edaspidi kavatses Topman selle aine mulle 
anda. Siis uurisingi vastavat kirjandust, tihtilugu ka ise orelite sees. 
Nüüdseks on ehitustehnika tunduvalt edasi läinud, teoreetiliselt olen 
kursis, aga kvaliteedi peensuste üle enam otsustada ei suuda. 


Millised orelid on teile kõige põnevama mulje jätnud? 


Vähe on ju tegelikult neid, millega olen tutvunud. Omal ajal pidasin 
väga huvitavaks Elisabeti kiriku orelit Pärnus. Meil esimene pill, mis 
ehitati 20. aastate orelireformi suundi järgides. See Saksamaalt alguse 
saanud liikumine taotles barokkajastu orelimuusika printsiipide taasteos- 
tust, orelite ehitamist, millel saaks Bachi ja Buxtehudet võima- 
likult originaalilähedaselt esitada. Lõpuni ei ole Pärnu orelil reformi- 
veendumusi rakendatud; nagu ei suudetud seda algul mujalgi maailmas. 
Praegu ei olegi see suund enam nii populaarne — mis kasu sest, kui 
ehitame toreda barokk-kõlaga pilli, aga ei saa sel mängida Regerit või 
Francki või muud uusaegsemat. Sakslastel on see häda kätte tulnud. 

Olen saanud tutvuda paari ehtsa barokkoreliga. Need mõjusid vaimus- 
tavalt. Hamburgis võisin proovida kuulsa Arp Schnitgeri pilli Jakobi 
kirikus, ehitatud 1688 — 1692. Sealne organist, lahke mees, sõidutas 
mind linnalähedasse meistri kodukohta, kus temalt on säilinud veel origi- 
naalsem orel. Leipzigi lähedal Rõthas tutvusin Gottfried Silbermanni 
oreliga, Olomoucis Tšehhimaal Joseph Engleri pilliga, õieti on seal temalt 
säilinud 1743. aastal ehitatud haruldaselt ilusa kõlaga põhiosa. Unusta- 
matud olid mõned suure Aristide Cavaille-Colli orelid Prantsusmaal. 


Õppimine Kultuurkapitali stipendiaadina Pariisis 1938. —1939. aastal 

nimeka organisti ning helilooja Marcel Duprõ ja Joseph Gilles'i käe 

all on periood, millest tahaks üksikasjalikumalt kuulda. Kuidas tekkis 
üldse sinnamineku idee? 

See oli väga huvitav aeg, viljakas ja lõpmata tarvilik. Omapead ei 
oleks ma osanud seda võimalust valida, kuigi keskkoolis tekkis kirjanduse 
mõjul huvi Prantsusmaa vastu ja unistasin, et peaks ma kunagi seda 
maad näha saama. Organistide edasiõppimiseks olid aga siin kindlad 
rööpad ees — et kõne alla tuleb vaid Saksamaa ja eeskätt Leipzig. 
Leipzigi professoreid käis Tallinnas, mul endal oli nendega juttu, kiitsid 
nemadki oma kooli. Mulle saadeti juba sealne õppekava ning sisseastumis- 
tingimused. 1937. aasta sügisel seadsin end juba valmis sõitma, siis 
aga lükkus stipendiumi saamine aasta edasi. Kevadel kutsus Aino Tamm 
mind kord enda poole. Tema vend, endine konservatooriumi direktor 
Jaan Tamm oli tutvunud mitme Pariisi organistiga ja kuulnud neilt 
palju tähelepanuväärset sealsest oreliõpetusest. Kas ma ei tahtvat proovida, 
Saksamaale pääsen hiljem konservatooriumi õppejõuna igal ajal? Mind 
hakkas see mõte kohe pööraselt huvitama, asusin kiiresti keele kallale. 
1938. aasta sügisest olingi Ecole Normale de Musigue tudeng, ühes 
Pariisi mitmest muusikakõrgkoolist. Ecole õpetas tasu eest, rahvuslikust 
kuuluvusest sõltumatult. (Konservatoorium ei nõua õppemaksu, on aga 
põhimõtteliselt rahvuslik; ühel professoril ei tohi olla üle kahe välis- 
maalasest õpilase.) Kuid enamik õppejõude töötas mõlemas õppeasutu- 
ses» õppemeetodid langesid neis praktiliselt ühte. 


Mis õppetöös kõige enam silma torkas? 


Metoodiline tõhusus. Tööd tehti palju järjekindlamalt ning ratsionaal- 
semalt, kui olin kogenud Tallinnas. Interpretatsiooniliseltki domineeris 
ratsionaalsus. Vahel tundus see veidi kuiv, õppida aga oli nii väga 
kasulik. Tõlgitsuses sain juurde palju uut, eriti prantsuse muusika esi- 
tamises — selle läbivõtmisel toetuti otsesele traditsioonile. Kuna niisama 
tähtsaks kui palade mängimist peeti improviseerimisoskust, kulutasin 
sellele rohkemgi aega. Tuli end teoreetiliselt kõvasti korraldada, har- 
mooniat ning polüfooniat iseseisvalt juurde õppida. Pean neid teadmisi 
Pariisi-aja suurimaks tulemuseks. Tagantjärele vaadates omandasin nii 
oskuse heliloominguliseks tööks. 


Kas olete neid oskusi ka kontsertidel kasutanud antud teemadele 
improviseerides? 


Paaril üksikul juhul. Ei ole harilikult julgenud, sest tean, kui palju 
peab selleks spetsiaalselt harjutama. Ja meie oludes, kus kontsert läheb 
arvustuse alla, peab veel laitmatumalt toime tulema kui näiteks Pariisis, 
kus kirikus istujal on suhteliselt ükskõik, kuidas mängitakse. 


Küllap pääsesite Pariisis paljude orelite taha? 


Endal proovida mul neid kuigivõrd ei õnnestunud. See polegi nii tähtis, 
alt on huvitavamgi kuulata. Pühapäeviti kõlas igas suuremas kirikus 
vaikse missa ajal tunnijagu kõige erinevamaid palu heas ettekandes, 
ka improviseeriti palju. Need kavad kuulutati välja muude kontsertide 
seas reedeti ilmuvates väikestes teatmikes. Käisin nii palju, kui jaksasin. 
Väga huvitasid mind sümtfooniakontserdid. Pariisis tegutses neli esma- 
klassilist orkestrit, dirigentidena kuulsad nimed — Charles Munch, Paul 
Paray, Eugene Migot. Muidugi pidin arvestama oma kõhna rahakotti. 
Alles teisel semestril sain teada, et Ecole'i õpilased pääsevad kontserdi- 
le hinnaalandusega, kasutasin siis ohtralt tudengikaarti. Eluks ajaks 
jäi mällu 67-aastase Sergei Rahmaninovi klaveriõhtu. Oma prelüüde op 32 
mängis ta haruldaselt polüfooniliselt, igal häälel ise tämber. Iselaadselt 
tõlgitses ta Bachi «Itaalia kontserti», näiteks rõhutas eraldi kiirete '/;s- ja 
'/s-rühmade ülemisi või alumisi tippnoote, tuues nii kuuldavale uue meloo- 
dia. Suur isiksus ja küps kunstnik igatahes. Bõla Bartõk mängis naisega 
enda Kontserti kahele klaverile ja löökriistadele ning Mozarti kahe klaveri 
kontserti D-duur. Nii head Mozartit polegi vist hiljem enam kuulnud. 

Alfred Cortot õpetas ju samuti Ecole'is? 


Cortot oli Ecole'i kunstiline direktor. Teda kuulsin kolm korda, üks 
kava tervenisti Chopinist. Klassikaliselt selge mäng, põhjalikult läbi mõel- 
dud ning peen. Need peenused teostas ta aga üsna tagasihoidlikult, siin 
ida pool oleme harjunud kuulma emotsionaalsemat mängu. Võib-olla see- 
pärast tundus kõik mulle natuke kuiv. 


Millist muusikat peeti tollal Pariisis sensatsiooniks? 


Midagi erilist ei tule nagu meelde. Meil Ecole'is tegutses õpilaste ja 
õpetajate sõprusühing, igaüks maksis väikest liikmeraha. Ühing korraldas 
oma ruumides kontserte, sealhulgas Honeggeri, Poulenci, õppejõudude 
G. Dandelot, Ch. Koechlini ja Nadia Boulanger' küllalt uudse helikeelega 
teostest. Õigus, Olivier Messiaen äratas küll juba laia tähelepanu. Vanem 
põlvkond pidas teda veidrikuks, muiati teoste keeruliste alapealkirjade 
üle, milles ei leitud muusikaga otsest seost. Messiaenist räägiti ka tema 
omapärase käitumise tõttu. Nägin teda orelit vaatamas käies paar korda 
Saint-Trinite kooripealsel, kus ta on tänaseni organist. Mäletan selgelt, 
kuidas ta esitas seal ühel kontserdil oma teose «La nativitš du Seigneur», 
milliste tempode ja strihhidega (registrid kirjutab ta nooti välja). Messiaen 
õpetas katoliiklikus muusikaõppeasutuses Schola Cantorum'is, palusin talt 
luba tundi pealt kuulata. Parajasti tegeldi improviseerimisega, õpilane 
harmoniseeris lihtsat koraali. Messiaen hakkas varsti ise näitama, kuidas 
seda võiks teha tema modaalse harmooniaga. Selgitas seejuures oma 
keerukaid filosoofilisi süsteeme, mul maksis vaeva midagi mõista. 


Kui palju puutusite kokku teiste eestlastega Pariisis? Kunstnikega? 


Esimesel semestril hoidsin kõigist tutvustest teadlikult kõrvale, et 
stipendiumisumma võimalikult rohkem päevi vastu peaks. Uuest aastast 
hakkasin veidi laiemalt ringi vaatama. Eesti kunstnikke tollal Pariisis 
peaaegu ei olnud. Seltsisin Jaan Koorti poja maalija Ra Koorti ja kirjan- 
dusteadlase Aleksander Aspeliga. Huvitavaid kontakte tekkis Eecole'i 
välismaalastest tudengitega. Meil oli oma kinnine söökla ja lõunalauas 
sõlmisin mitmeid häid tutvusi, taanlase, ameeriklase, rumeenlanna, türk- 
lannaga. 


Kuidas kodunesite metropoli eluoluga? 


Elasin odavas pansionis, 15—16 toaga majakeses. Peremees ja pere- 
naine tegid kõik korrastustööd ise, kütsid, hommikuti käisid toad tolmu- 
imejaga üle. Klaverit sai üürida paarist spetsiaalärist. Minu elukohas 
jäi trepp kitsaks, pill toodi minu äraolekul teise korruse aknast tuppa. 

Luusisin palju ringi, Louvre'is mitu korda, kuni pea ja jalad puru- 
väsinud. «Avastuste paleesse» — leiutiste ning avastuste muuseumi ei 
jätkunud samuti ühest käigust. Trocadero palees asuv ajaloomuuseum 
jättis unustamatu mulje, eelkõige tänu väljapanekutele 8.—12. sajandi 
Prantsusmaast, Pariisi kaasaeg kahvatus selle kõrval. Huvitavat oli tohu- 
tult. Muidugi on Pariis suurlinn — samas stiililt ning välisilmelt lõpmata 
kodune. Inimestel täielik vabadus ja endastmõistetavus käitumises, keegi 
ei tunne su vastu ülearust huvi, teisest küljest on kõik -väga sõbralikud 
ja lahked. Kui lugeda pariislaste viisakusest raamatulehtedelt, paistab 
see ei tea mis tseremoniaalne ning peenutsev. Elus käib kõik lõbusalt ja 
pisut naljatamisi — tore! 


Oleksite arvatavasti soovinud veel mõne aasta seal õppida? 


Nojah, palju siis ühe aastaga jõuab. Õppejõud ütles paaril korral — 
kahju, et mul on sellise kestusega stipendium, tasuks töötada veel. Mul 
läks niigi hästi, Topman hankis tutvuste abil vabrikantide ühingult 
tubli summa Kultuurkapitali omale juurde, sain aasta rahulikult lõpuni 
õppida. Eksamid jäid küll tegemata, kuna pidin Topmaniga Saksamaale 
sõitma sealsete orelitehastega tutvuma. Ega mul eriti kahju polnud, tege- 
lik töö sai tehtud ja saksa tehased olid huvitavad. Enamiku ajast veetsime 
Leipzigis, kuulsin Thomaskirche's Bachi h-moll missat, Schützi ja mõndagi 11 


veel. Niikuinii ei oleks järgmised hooajad kõne alla tulnud — algas 
maailmasõda. Juba eelmisel sügisel, 1938, kui saabusin Pariisi, oli õhk 
ärevust täis. Koolid lükkasid õppetöö alguse edasi, nägin ise, kuidas 
Põhja-vaksalist järjest lahkusid ešelonid sõduritega. 


Sõda levis peagi ka siia maile. Seejärel kuulusite Jaroslavlis Riiklike 
Kunstiansamblite koosseisu. Sellest ajast pärinevad teie esimesed suur- 
teosed. Kas olite varem juba põhjalikumalt kompositsiooniga tegelnud? 


Peaaegu mitte. Mõned asjakesed kirjutasin Artur Kapi käe all pärast 
organistina lõpetamist, aga jätsin pooleli, orel huvitas rohkem. Pariisis 
improvisatsiooni õppimine pani midagi liikuma, andis kõva teoreetilise 
kooli. 1940. aastal ja 1941. talvel ei olnud mul konservatooriumis oreli- 
õpetust, siis kasvas tahtmine, kogunes ideid. Aga alles tagalas hakkasid 
ideed realiseeruma loominguks. Jaroslavlis kujunes iseäralik olukord: 
eesti mehed tulid kokku, aga puudus eesti muusika. Kodunt ei võetud 
peaaegu üldse noote kaasa. Eriti oli vaja koorilaule, igaühele, kes vähegi 
võimeline, anti sulg kätte. Lähenes Oktoobrirevolutsiooni 25. aastapäev 
ning mulle langes osaks kirjutada lühikese ajaga pidukantaat. Kedagi 
teist ei olnudki võtta: Eugen Kapp töötas sümfoonia kallal, Edgar Arro 
polnud veel kohal. Seejärel kirjutasin Variatsioonid viiulile ja orelile. 
1942. aasta novembris käisime Eugen Kapiga oma uudisteoseid Moskva 
Heliloojate Liidus näitamas, tema sümfooniat, mina kantaati, niipalju kui 
seda klaveril mängida andis. Võeti küllalt hästi vastu, Üleliiduline Muusika- 
fond omandas Variatsioonid. Johannes Semper, tollal Kunstide Valitsuse 
juhataja, tellis seejärel minult kantaadi «Jüriöö tuled». Tegin seda Mosk- 
vas jaanuaris ning veebruaris. Semper küsis, kas ei ole veel valmis 
ja kiirustas tagant. Lõpetasin siis paari päevaga. Mais mängisin esimese 
kontserdi Moskvas, Aleksander Goedicke asemel, ja-tulin ära Jaroslavli. 
1943. aasta suvest sai suhteliselt viljakas loominguaeg. Teatri fuajees 
lubati kasutada klaverit, kirjutasin koori- ja soololaule, Tokaata klave- 
rile, rahvaviiside süidi orkestrile. 


Jätkasite tagalapäevil kontserttegevust. Kas algusest peale? 


Alguses sattusime tööpataljonidesse, viis meest konservatooriumist: 
V. Alumäe, E. Kapp, B. Lukk, G. Ernesaks ja mina. Meie kohta kehtis 
küll valitsuse broneering, aga me ei teadnud seda. Ehitati naftabaasile 
tsisternialuseid ning juurdeveoraudteed. Meil oli tore pataljoniülem, 
hoidis näiteks algusest peale Gustav Ernesaksa, pani ta «kulturnikuks». 
Mind saatis kööki tööle, et ma käsi ära ei rikuks. Muidugi sai seal ka 
ninaesist veidi rohkem. Ernesaks organiseeris teatavasti juba oma koori. 
Räästa all kastis seisis üks vana klaver, mulle anti nädal vabu päevi, 
seadsin pilli kuidagiviisi mängukorda, olin sellel siis koorile abiks. 

1942. aasta kevadel tulime Jaroslavli. Sattusin kõigepealt orkestrisse 
timpanite taha. E. Kapp juhatas, mängisid kõik pillioskajad, kes juhtusid 
ansamblites olema. Timpaneid pandi mind mängima tegelikult juba tudengi- 
põlves — et miks peaks konservatoorium maksma orkestri iga esinemise 
pealt 5*“krooni «Estonia» timpanistile, kui Peterburi konservatooriumis 
peavad kõik organistid löökriistu õppima. Algul olin turris, aeg niigi 
napp. Kui aga olin mõne korra Johannes Paulseni taktikepi all kaasa 
teinud, hakkasin proove lausa ootama, kurvastasin, kui proov peeti osalise 
koosseisuga. 

Varsti saabus Kaarel Ird, soovitas minna Moskvasse, kus evakueeri- 
miste tõttu konservatooriumi mõlemad orelid enam-vähem vabad. Nii 
tegin, ja hiljem mängisin Moskvas mitmeid kontserte. 1944. aasta suvel 
saadeti mõned Jaroslavli eesti muusikud ja mindki kiiresti Leningradi. 
Oodati armee edasitungi Narva kaudu Eestisse: vabanevatel aladel taheti 
kohe kontserdid käima panna. Edasitung viibis, siis andsin Leningradis 
kaks kontserti, saal tuli rahvast tungil täis. Tagasi Eestisse jõudsin 
Võru kaudu veel enne kogu vabariigi vabastamist ühe kontsertbrigaadi 
klaverisaatjana. 

Õieti pean Jaroslavli-aastaid, eriti 1943. aasta suve, üheks rahulikumaks 

12 ning kasulikumaks ajajärguks oma elus. Argimuredest olime küllaltki 


eemal, sain keskenduda loomingule. Muidugi, mis seal rääkida, käis sõda, 
ka Jaroslavlile langes pomme, iga päev seisid pikas sabas leivanormi 
järel. Aga hiljem, Eestis, on elu läinud vahelduvaks ja kiireks, hea ja 
ebameeldiv ladestub üksteise otsa. 


Milliseid perioode peate veel väärtuslikuks oma elus? 


Kui lühidalt kokku võtta: kus jäin konservatooriumitööst kõrvale. 
Siis sain lugeda mõndagi, mis pani mind mõtlema mitmeti 
uues suunas. Inimestega kokku puutuda, keda muidu ei oleks osanud 
otsida. Ja ka mõni teos oleks vist sündimata jäänud. Pedagoogitöö nõuab 
küllaltki palju, mul aga ei ole energiapotentsiaal nii suur kui mõnel 
teisel. Mitut asja ei saa ma korraga korralikult teha, ikka kord üks, kord 
teine külg ees. Peaaegu kogu mu looming on sündinud suvekuudel, kui 
ei pea oreliga tegelema. 

Suvel aitab loodus. Loodus annab inimvõimetele äärmiselt palju, annab 
õige tasakaalu, rahustab ning korraldab vaimu. Kontserdireisidel püüan 
igal vabal hetkel minna rohelisse, kas või linnaserva või mõnda parki. 
Kui puhast õhku hingatud, on närvikava, mänguaparatuuri hoopis parem 
juhtida. Üldse pean kõige mõnusamaks vaba aja veetmiseks looduses 
kõndimist. Tore on vahel sihitult hulkuda, nii et ei teagi, kuhu jalad 
viivad. Mõni päev jääb paar tuhat sammu puudu, siis on halb olla. 


Mida on pakkunud kirjandus, teised kunstid? 


50. aastatel vaimustas mind sügavalt Albert Schweitzeri filosoofiline 
mõte. Eelkõige «Kultuur ja eetika». Siis Paracelsuse elulugu. Roosirist- 
laste filosoofia. Dr Juhan Luiga omapäraste seisukohtadega käsikirjad 
Eesti ajaloost: Läti Henriku kroonika kriitika, raamat Jüriööst. Üht-teist 
muidugi veel ajaloost. 

Ma ei loe palju, sest tegelen ühe raamatuga kaua ning põhjalikult. 
Suuremad muljed olen saanud Victor Hugost, Gogolist. Jaan Krossi teosed 
loen mitu korda üle. Meeldivad merejutud, neid võin lugeda kas või 
ajalehe joonealusena. Meri ikka istub sees, kui oled mere ääres sündinud 
ja poisikesepõlve rannas jooksnud. Varem ei jätnud ma vahele ühtegi 
kunstinäitust. Kujutavalt kunstilt olen saanud palju, eriti kui kompo- 
nist, pidevalt tekivad igasugused rööbitised ideekatked. 


Mis teeb teile elus kõige enam rõõmu? 


Omal ajal oli see musitseerimine. Ajuti muidugi. Praegu tundub kõige 
meeldivam, kui saad teisele ükskõik mis moel kuidagi head teha. Sest 
vastu saad tänulikkuse, see tuleb nagu läbi õhu ligi. Meil külas elas üks 
kentsakas mees, kes oli väga lahkelt valmis igaühte aitama. Ta ei osanud 
midagi erilist, aga küll oli teda kõikidel vaja. Poolteise aastakümne 
eest tuli mulle tänaval vastu A. Dudkin, vene rahvapilliorkestri dirigent. 
Nüüd on ta juba manalamees. Rääkis sama juttu. Poisikesed visanud 
kellelgi vanainimesel akna katki. Tema läks mööda, võttis mõõdu, tõi 
klaasi ja pani ette — küll olnud hea tunne. Mõtlen tollest hetkest peale 
sageli, et siin peitub kõige suurem tõde. A. Schweitzer on mind veennud, 
et eetiline külg on inimeses kõige tähtsam. Kui suudaks nagu tema lahti 
apr lemmikharjumustest, oma mugavusest, et tõekspidamiste järgi 
elada... 


Kas musitseerimine suudab mõjutada meeli tugevamini mõnest argi- 
elus ettejuhtuvast kibedast seigast? 


Eks see tõstab maapinnast ülespoole küll. Mängimise ajal valdavad 
ainult helid, need ideed, mis peituvad helide taga. 


Üles kirjutanud 
MADIS KOLK 

MATEVGIGMU 


Ooper kui olustikuline nähtus 


BORISS ASSAFJEV 


1914. aastal ilmus ajakirjas «My- 
svika» ülevaatlik artikkel Maria teatri 
tegevusest, mille autoriks oli Igor Gle- 
bov. Selle nime taga peitus tol ajal juba 
Peterburi muusikaringkondades endale 
nime teinud helilooja ja pianist Boriss 
Assafjev (1884—1949), kellest hiljem sai 
üks olulisemaid kujusid nõukogude muu- 
sikas. Oma muusikateaduslikus töös on 
Assafjevi uurimisobjektideks olnud väga 
erinevad teemad: muusikaline vorm kui 
protsess, sümfonismiprobleem, meloo- 
dika, intonatsioon. Suurt tähelepanu on 
ta pööranud vene muusikakultuuri uuri- 
misele. Üheks Assafjevi meelisteemaks 
oli aga ooperiteater, millega ta ise oli 
seotud kogu elu. Lisaks ooperialastele 
kirjutisele on ta loonud arvukalt lavateo- 
seid: 10 ooperit ja 27 balletti, viimastest 
on tuntumad «Bahtšisarai purskkaev» 
(1934, «Estonia» laval 1945 ja 1955, 
«Vanemuises» 1950), «Vaskratsanik» 
(1935, «Vanemuise» laval 1952) ja «Pa- 
riisi leek» (1932). 

Tõlgitud artikkel «Ooper kui olusti- 
kuline nähtus» ilmus esmakordselt aja- 
lehes «Kpacnaa zazera» 29. juunil 1927 
Igor Glebovi nime all. 


Toimetades Kretzschmari ooperiajaloo raamatut' ja töötades oma raa- 
matuga «OcHOoBEI CTWJII pycckoi omepei», tabas mind korduvalt meele- 
heide, kui ma püüdsin endale selgeks teha, miks üldse on olemas see kum- 
maline ebaloogiline vorm, mida nimetatakse ooperiks. Sellest mõtlesin juba 
lapsepõlves, kui ma ooperit veel näinudki polnud, ainult unistasin temast. 
Ja kui lõpuks nägin, esitasin endale ikka küsimuse: miks nii paljud inime- 
sed kuulavad-vaatavad tundide kaupa süvenenult neid nii sarnaseid lugu- 
sid? Faust ja Margarete; Vürst ja Nataša; Lõkov, Grjaznoi ja Marfa jne, jne, 
jne. 

Aastate jooksul olen tutvunud loendamatute vaidlustega ooperi üle, selle 
žanri pooldajate ja vastaste mõtteavaldustega, heliloojate endi ja lavas- 
tajate teooriatega-vaadetega. Ise töötan ooperiteatris juba 1910. aastast 
alates. Ühesõnaga — oman sel alal juba piisavat kogemust. Ja olgugi need 
kogemused subjektiivsed — küllap kõik minutaolised ooperist võlutud «sub- 


' Autor peab silmas väljaannet TF. Kpeumap, Heropnz onepei, L., 1927, millele ta (1. Glebovi 
44 Nime all) eessõna kirjutas ja mille toimetas. 


jektid» elavad läbi sarnaseid tundeid. Ikka hakkab aeg-ajalt peas keerlema 
mõte: kuidas küll seletada kõige erinevama publiku huvi selle oma vormilt 
nii irratsionaalse kunstiliigi vastu? 

Meenutame ooperi ajaloo tähtsamaid etappe: Firenze, Rooma ja Venezia, 
Napoli, Viin, Pariis ja Hamburg, saksa vürstlikud residentsid. XVIII sajandi 
teiseks pooleks oli ooper nakatanud peaaegu kõiki Euroopa tähtsamaid resi- 
dentse. Pärast revolutsiooni jätkasid prantsuse kolmas vabariik ja saksa 
kodanlus ooperi toetamist, vene aristokraatia ja hiljem demokraatlik intel- 
ligents võtsid selle samuti omaks. Enamgi veel: esimene sajand vene nn 
kunstmuusika arengus läks lausa ooperi võidutsemise tähe all. Ja nüüdki, 
viimaste aastate jooksul, pärast mõningat seisakut ooperis ja loomingulist 
plahvatust sõnateatris, tuli ilmsiks ooperi populaarsus. 

Kõigis vaidlustes ooperi kolmesaja-aastase ajaloo vältel on mindud möö- 
da temast kui kindlapiirilisest nähtusest. Nii ooperi vastased kui ka pool- 
dajad vehklesid väga osavasti, ühed soovides talle kadu ja teised lubades 
suuremeelselt tal edasi eksisteerida. Aga ooper arenes ja langes, tervenes ja 
põdes jälle, igal maal isemoodi, igal heliloojal erinevalt. Tundus, et itaalia 
vokaalkunsti valitsemisaja loojak viib kaasa ka ooperi. Aga ei. Prantsus- 
maal tuli Louis XIV «hiilgava sajandi» iganenud õukonnaooperi asemele 
laadateatrist väljakasvanud ooperižanr. Saksamaal andis Weber oma taga- 
sihoidliku Singspiel'i-lähedase «Nõidkütiga» tõuke tervele ajastule. Vene- 
maal transformeerus pärisorjade ooper nii, et selle mõjul puhkes õitsele Mus- 
sorgski. geniaalne dramaturgianne, tema ideaaliks oli muusikaline rahva- 
draama. 

Niipalju kui on olnud erinevaid ajastuid, stiile, erinevat publikut, on 
olnud erinevaid suundi ooperiloomingus. Kuidas siis ooperit tundma õp- 
pida? Talle on lähenetud eelarvamusliku dedutseerimisega ja poleemilise 
kombeõpetusega. Ta jäi tabamatuks. On püütud teha kauneid üldistusi ja 
näidata «tõelise» ooperi printsiipe. Ta libises ikka käest. Formaalsete skee- 
midega ei saa ooperit ära seletada. Teoreetikud lahutavad ooperi vormi 
väikseimateks osadeks ja... kiruvad ooperit. Ooperi pihta sihitud süüdis- 
tustes osutus isegi Wagner abituks teoreetikuks, vassides fakte, et need 
sobiksid tema ideedega. Aga oma muusikalised draamad lõi ta järgides ins- 
tinktiivselt oma loominguliste jõudude dialektilis-orgaanilist arengut, aga 
üldse mitte loogikat. «Tristan», «Meisterlauljad», «Siegfried», «Parsifal»! 
-.. Ajalugu tunneb lauljate oopereid, vodevillistide, filosoofide, romansi- 
loojate-lüürikute, ajaloolaste, avantüristide, dirigentide-eklektikute, snoo- 
bide omi, on loodud geniaalseid ja banaalseid oopereid. Aga mida tegi pub- 
lik? Selekteeris ja hoidis valitust meeleheitlikult kinni, hoolimata kellegi 
näpunäidetest, kuni vahetusid mitmed põlvkonnad ja kuni uus valik ei tõr- 
junud vanu ebajumalaid kõrvale. Nii juhtus meie päevil Gounod' «Faustiga» 
ja kolme Verdi ooperiga («Rigoletto», «Traviata» ja «Aida»), «Onegini» 
ja «Padaemandaga», kusjuures eriti tüüpiline on «Onegini» saatus. 

Tšaikovski oli teemasse väga kiindunud ja tundis ooperi x«irjutamise ajal 
isegi veidi hirmu, kartes seda teost lasta suurtele lavadele. Teda sõideldi 
pühaduse rüvetamise pärast, kuid aja jooksul selgus, et Tšaikovski «One- 
gin» on Puškini teose orgaaniline ümbermõtestamine, aga mitte juhuslik 
episood Onegini-teema saatuses. Helilooja loominguline instinkt näitas talle 
kätte ainuvõimaliku tee. Vahel juhtub aga ka vastupidi: kunstnik on kin- 
kinud publikule teose, mille väärtuses ta ise on veendunud, kuid kuulaja- 
vaataja ei võta seda kohe omaks. Kuid õigus peab võidule pääsema ja 
ooper, mis alguses kõrvale tõrjuti, hakkab elama intensiivset lavaelu. Nii 
juhtus näiteks «Carmeniga». 

Alles Wagneri ajal hakkasid heliloojad oopereid sümfoniseerima, usku- 
des nende jäävusse ja arvestades igavikuga. Varem mõistsid heliloojad ja 
osavad antreprenöörid väga hästi, et ooper on eelkõige teatrikunst, see 

tähendab kunstiliik, mille iga on üürike. Ooperiteater on laboratoorium, kus 
iga päev toimuvad katsetused, mis aga enamasti ebaõnnestuvad. Selliseks 
on ooper jäänud meie päevadeni, vaatamata sellele, et temasse tungisid 
sümfonism ja et instrumentaalosa hakati üle tähtsustama. Helilooja töö 
läks tunduvalt raskemaks, ja tema, helilooja, hakkas uskuma igavese elu 
miraaži, vaatamata sellele, et lavastajad ja dirigendid oma kupüüridega 
tõestasid pidevalt vastupidist: ooper on eelkõige lava jaoks ja lavale lihtsalt 
tuleb alistuda. 4 
Proovime nüüd teha järeldusi. Ooper on teatraalne (so lavalis-vaate- 
mänguline) teos. Ta pole mingil juhul kabinetlik-sisekaemuslik ega ka filo- 
soofilis-individuaalne kunst. Tema saatuse määrab keskkond, milles ta 
eksisteerib. See teater on turu ja väljaku, laada ja tänava, õukonna ja 
kodanluse, intelligentsi ja mõisnike maitse baromeeter. Ooperit võib kui 
tahes palju küllastada metafüüsikaga (nagu tegi Wagner), ta kas muutub 
väikekodanlikuks draamaks (kuulake vaid, kui erinevalt mõistetakse «Val- 
küüre» rõdul, galeriidel, põrandal) või heidetakse kõrvale koos muusikaga, 
vaatamata viimase väärtustele. Kuhugi mujale pole nii jäljetult ja asjatult 
maetud vananevate heliloojate head muusikat kui arhiivides tolmuvatesse 
ooperipartituuridesse. Kas sellest järeldub, et endast lugupidav helilooja 
ei peaks oopereid kirjutama? Järeldustega ei maksa kiirustada, asi pole 
kaugeltki nii lihtne. A 
Ooperi vormid on muutlikud ja tabamatud. Isegi kui helilooja mõtleb kõik 
teose detailid läbi ja seostab ülimalt hoolikalt kõik lülid, lõhub lavaline 
kehastus need, või parimal juhul jõuab helilooja taotlustele vaid ligilähe- 
dale. Ja ooperi iga uus lavaletoomine on tema uus ümberkehastus. Muusi- 
kutele jääb partituur algkujul muutmatuks. Publik aga võtab etendust 
vastu kui tervikut või õigemini — haaravamaid momente sellest tervi- 
kust. Kui need momendid, nn lüürilised seisundid (aariad, duetid), on siirad 
ja tunnetest tulvil, lülituvad nad kohe kodusesse musitseerimisse või täna- 
vamuusikasse ja hakkavad elama oma iseseisvat elu. Selline tükeldamine 
on diametraalselt erinev kuulaja suhtumisest sümfoonilisse muusikasse, 
siin austatakse ja kaitstakse just teose monumentaalset jagamatust. Lisada 
tuleb veel, et tihtipeale on muusika tunduvalt elujõulisem kui ooper ise. 
Ooper on pigem muutlik olustikuline nähtus, kui kristalliseerunud 
kunstivorm. Kui vaadata «alt üles» ükskõik millise ajastu kunsti- või muu- 
sikaellu (vajadusest igapäevases elus kuuldelise ärrituse kaudu mini- 
maalsete vahenditega rahuldust saada kuni muusika kunstilise esitamiseni, 
mis nõuab vastavaid vahendeid ja energiakulu ning eeldab kõrge kultuu- 
riga kuulajat), siis ooper seisab olustikulise ja mitteolustikulise muusika 
piirimail. See kunstiliik on liikuv, «pugejalik», vastab masside meeleoludele 
ja tal puudub muuseumihõng. Ta asub tervenisti kindlusetuse-tasakaalu- 
tuse seisundis, kaldega kord üles, kord alla, kord ühele, kord teisele poole. 
Samas võib ooper muutuda eluliseks, dünaamiliseks, dialektiliseks ja isegi 
teravaks, selliseks kunstiks, milles kõik, iga faktor, iga element võetakse 
peaaegu iga päev vaatajate-kuulajate massi kontrolli alla. Aga teatri kuu- 
laja-vaataja on sootuks erinev sümfoonilise muusika süvenenud publikust. 
Raske on jääda ooperis samasuguseks kuulajaks, nagu ollakse kontserdi- 
saalis. On ju ooperis olulisim muusika dramaturgiline areng, emotsioonide 
dünaamilisus, tunnete plahvatuslik jõud ja oskus neid puhanguid ette val- 
mistada. Ehk teisiti öeldes: kõik nimetatud on loomulikult. inim- 
psüühika teatraalse mõjutamise võtted. Muusika peab olema sügavalt 
ekspressiivne ja dünaamiline, kontrastne ja lausa äärmuslikult pingesta- 
tud. Muusikalise arengu loogika loovutab ooperis koha dramaturgilisele 
arengule, mis on teatrikunsti vahenditega nähtavaks saanud, ent muusika 
kaudu ellu viidud. Niiviisi on muusika ooperiteatris ikkagi valitseja, kuna 
146 ta jaotab emotsionaalset laengut, tihendades ja hõrendades seda, intensii- 


vistades ja lõdvestades niimoodi tegevust. Aga kui sümfooniline muusika 
kristalliseerub spetsiifiliselt muusikalistes kontseptsioonides, siis teatri- 
muusika on kas ärritatud või kõrgendatud kõne peegeldamine või eredalt 
* emotsionaalne ärritusvahend. Sellepärast allubki helilooja ooperit luues 
dramaturgilistele impulssidele ja lavalise tegevuse arhitektoonikale. La- 
vastaja ja dirigent dešifreerivad selle, mis helilooja on partituuri surunud, 
aga publik teeb oma valiku, valides muidugi selle, mis teda erutab. Süm- 
fooniat kuulatakse süvenenult, aga sama kuulaja on ooperiteatris eelkõige 
teatraal, kes nõuab oma küsimustele kiiret vastust. Sellepärast ongi ooper 
talle armas. Professionaalidele võivad «Faust» või «Traviata» tunduda oma 
aja äraelanutena, publiku jaoks on nad aga veel täies elujõus, sest nende 
tunnete keel ja emotsioonide dünaamika ei ole kaotanud oma vahendi- 
tut mõju. 

Niisiis, vaidlused selle üle, kas ooper on vajalik või mitte, mis on temas 
peamine (sõna või muusika), missugune ta peaks olema, milline tema vorm, 
jäävad tulutuks, kuni ooperit liigselt esteetilisest lähtekohast hinnatakse. 
Ooper pole abstraktne kontseptsioon, vaid fakt, õigemini lakkamatu katse 
«transformeerida emotsioone». Ooper püüab helides tundeid väljendada, 
muidugi võimaluse piirides. Tegevuse areng on kuhjuvate perioodide ja 
emotsioone tühjaks laadivate osade vaheldumine, nagu laulus, instrumen- 
taalses improvisatsioonis, nagu mustlasromansis — ühesõnaga, nagu iga- 
suguses olmemuusikas. Siin on see alus, millelt peaks hakkama ooperit 
tundma õppima, mis kohandub ümbritseva elu vooluga. Ooper pöördub 
tavaliselt inimese hinge poole, ja hing omakorda kraabib isegi kõige kee- 
rulisemast sümfoniseeritud ooperikangast välja selle, mis annab edasi 
vahetut ja siirast tunnet ja kutsub esile erutust. 

Sümfooniline muusika on täiesti iseseisev kunst, seal areneb muusika 
oma teed, diferentseerides ja integreerides muusikalist materjali (mis mui- 
dugi ei tähenda, et ta oleks sisutu). Ooperis peab aga muusika väljendama 
lakooniliselt dramaturgilist ideed, see idee kirjutab ette muusika vormi ja 
pingestatuse astme. Kõik muu on ebaoluline. Ei ole tähtis motiivide mäng, 
kui see pole süžee poolt ette kirjutatud, teemade areng ei ole oluline, kui 
seda ei õigusta draama sisu. Siiras emotsioonide liigsus — see ongi ju olme- 
muusika tunnus. Tõsi, meie, põhjamaalased, oleme harjunud, eriti pärast 
Wagnerit, end ooperiteatris üleval pidama nagu kontserdisaalis ja kanna- 
tama välja mitteteatraalset kunsti. Aga vaevalt see enam kaua kestab. Meie 
draamateater viib meid teatraliseeritud sümfooniate ja kirjanduslike 
süžeede kaudu ooperile jälle lähemale. 

Niisiis, ooperi allikaid ei või otsida ainult inimese esteetilistest vajadus- 
test ja kõrgematest intellektuaalsetest sfääridest. Ooperi ratsionaliseeri- 
mine on alati olnud mööduv nähtus. Kui muusika on ennekõike tunnete 
keel, püüdlus sõna helisema panna, aga seejärel ka terve dramatiseeritud 
tegevus (püüe, mis on oma olemuselt irratsionaalne, kuna kõike saab öelda 
palju kiiremini kui laulda), siis viitab see kahtlemata temas peituvale vaja- 
dusele kõnet muusikalise intonatsiooni abil emotsionaalsemaks muuta. 
Miks? Väga lihtne. Igapäevases kõnes me kasutame nii sõnade kui ka fraa- 
side hääldamisel peenimaid nüansse ja dünaamilisi varjundeid, seda ise 
tihti märkamata. Suhtlemisel mõistame üksteist poolelt sõnalt, kui see 
rajaneb taipamisele, vastastikusele sümpaatiale, ühele lainele häälestatu- 
sele. Me kasutame mõningaid sõnu (ja ka ebaloogilisi fraasikonstrukt- 
sioone) justkui varuga, kuid täiendame neid meloodilise intonatsiooniga, 
mis on peenelt nüansside- ja dünaamikarikas. Meie kõne tundetoon on oma 
olemuselt musikaalne. See, mis raamatus peab olema paljude sõnadega ja 
selge konstruktsiooniga väga täpselt väljendatud, on elavas kõnes, rääki- 
des, helides toonitatud ja dünamiseeritud, olles niimoodi kokku surutud 
aimatavatesse vihjetesse. Nii et see ökonoomia (kõne, võrreldes lauluga) on 

näiline: lauldes me suuresti reprodutseerime pooltoone ja toome teravalt 
nähtavale elava kõne muusikalised intonatsioonid. Seepärast ei tohiks 
ooperi kohta öelda, et ta on valelik, kuna elus ei laulda. Vastupidi, just elus, 
igapäevases kõnes lauldakse. Täpsem oleks öelda: ooper on valelik, sest raa- 
matut lugedes ei laulda, st raamatus trükitud visuaalset kõnet — trükitud 
sõna — tingimata ei intoneerita. Kuid see olekski absurd, sest mis tegemist 
on ooperil trükitud sõnaga. Tänapäeva keeleteadus, mis tegeleb ka kõ- 
nega, püüab hoolikalt avastada selle meloodilis-dünaamilist sisu — muusi- 
kat. Ühesõnaga seda, mida nägi ette Mussorgski, kui ta kirjutas Stassovile 
«elusast, mitte klassikalisest» meloodiast: «Töötades inimese kõne problee- 
midega, jõudsin ma meloodiani, mille on sünnitanud kõne.» (25. XII 1876.) 
Nii et püüdlus sõna ja kõnet helidesse panna on iseenesestmõistetav, see 
tuleneb elulistest vajadustest, sest on seotud kõne mähkumisega emot- 
sioonide voolu, mis saavutatakse, andes tundeid edasi minimaalse hulga 
sõnadega. Isegi kõige kaunim ja loogiliselt silutud kirjanduslik katkend 
võib tunded puudutamata jätta, aga lühikesed katkendlikud sõnakombi- 
natsioonid ja hüüatused, nagu neid kohtame Verdi ooperites, on elustavalt 
pingestatud ja hingestatud soojadest tunnetest. Lisan veel kõigele öeldule, et 
ooperis ja üldse vokaalmuusikas aistivad inimesed elava alge võimu ja jõudu 
— hingestatust — nii nagu ei kusagil mujal. 

Selliselt mõistan ma ooperit ja tema ähmast seost olustikuga. Olustik 
on ju see, milles me eksisteerime (elame, hingame, tegutseme). Olustikus 
sünnib meie üksteisemõistmine, ta on tunnete edasiandmise eeltingimus, 
mis realiseerub igapäevases kõnes, millel on suur dünaamiline skaala ja 
hulganisti emotsioone, tunduvalt rohkem, kui sõnal endal. 


Eesti mängufilmi žanrijooni I 


TATJANA ELMANOVITSŠ 


Millest alustada eesti nõukogude mängufilmi ajaloo käsitlust? Faktide 
raamatupidajalikust inventeerimisest, poeetika iseärasuste kirjeldamisest, 
paralleelide otsimisest üleliidulise filmiprotsessiga? 

Arengukäigu hindamisel on autor eelistanud žanrimäärangulist läh- 
tepunkti, 

Seisukohtade põhjendamisel on autor lisanud publitsistlikkust, mis 
on võimaldanud žanre käsitleda vabamalt; ühtlasi jätab käsitlus ruumi 
mõttevahetuseks, edasisteks täpsustusteks ja uurimusteks. 


1. Esimene periood. «Tallinnfilmi» mängufilmid aastail 1947 — 
1961. 

Selle ajavahemiku mängufilme peaksime vaatlema ühtses rühmas, 
mida iseloomustab ümberkasvamise ja ümberkasvatamise süžee täielik 
prevaleerimine, peegeldamaks sõjajärgsete aastate sotsiaalseid ümber- 
korraldusi. Süvenemata probleemisse, kas niisugune peegeldamisviis oli 
piisav või mitte, püüame saada filmidest ülevaate ja ühtlasi määrata 
filmide žanrite dominantsed tunnused. 

1. «Elu tsitadellis» («Lenfilm»), 1947, režissöör H. Rappaport.' Esi- 
mene nõukogude Eesti mängufilm. Võitis kriitikute ja vaatajate poole- 
hoiu. Melodraama, mis sünteesib perekonna- ja kangelase ümberkasva- 
mise süžeed. Melodraamale omane sotsiaalse ebaõigluse konflikt teiseneb 
siin klassivõitluskonfliktiks.* | 

2. «Valgus Koordis» («Lenfilm»-«Tallinnfilm»), 1951, režissöör H. Rap- 
paport. Unelmfilm.* Soovunelm ülikülluslikust piimajõgedega maaelust. 
Kolhoose luuakse kündmise, laulude ja rahvatantsu saatel. Maaelu ümber- 
korraldamist sümboliseerib pimeda kandlemängija Siimu (Hugo Laur) 
nägijaks saamine. (Dominandiks dream.) 

3. «Andruse õnn» («Lenfilm»), 1955, režissöör H. Rappaport. Jutus- 
tusfilm töökangelaslikkusest tehases (Kiviõlis) ja upsakaks läinud töölise 
ümberkasvatamisest. Žanridominant ebamäärane. 

4. «Kui saabub õhtu» («Tallinnfilm»), 1955, režissöör A. Mandr5õkin. 
Kontsertfilm. (Katkendid RAT «Estonia» ooperi- ja balletilavastustest.) 


' Filmograafiline andmestik tugineb siin ja edaspidi «Tallinnfilmi» filmograafiale, mille 
on koostanud Luule Zavoronok. 

2 1976. a Moskvas Üleliidulises Filmikunsti Uurimise Instituudis toimunud žanrikon- 
verentsil anti tänapäevane hinnang melodraama kui žanri tunnustele ja funktsioonidele 
kaasaegses filmidramaturgias. Nii näiteks ütles NSV Liidu Kinokomitee esindaja 1. Sadtši- 
kov: «Melodraama saavutab praegu kindlad positsioonid. Nähtavasti seletub see kahe 
asjaoluga. Esiteks tunneb vaataja erilist vajadust emotsionaalselt terava kunsti järele. 
Teiseks on melodraama nagu proovilähenemiseks komplitseeritud ühiskondlikele nähtus- 
tele.» C6 «Ilpoõnemi 2xaHpoB Ha COBPeMEHHOM 3TAIE PASBHTHA COBETCKOTO KHHOHCKYCCTBA>., 
Marepnanšt HayYHO-npakrnueckok kondepenuun, Mocksa, 20—21 orraõpa 1976 r. Mocrsa, 
BHHHK, 1977. Ka paljud teised filmiteadlased vaatlesid sel konverentsil melodraamat 
kui žanrit, mis kujundab selgeid, arusaadavaid must-valgeid malle sotsiaalsetest vahe- 
kordadest ja sotsiaalsest ebaõiglusest. See seletabki melodraama populaarsust ja viljakust 
keerukamate dramaturgiavormide, sealhulgas filmidraama, jutustusfilmi mitmesuguste 
vormide kujundamisel. Sellest kõnelesid Jevgeni Gromov, Leonid Kozlov, Janina Marku- 
lan jt. 

3 Zanrimääratlus «unelmfilm» vajaks süvenenumat uurimist ja kirjeldamist, mis ei kuulu 
aga käesoleva töö ülesannete hulka. Ette tõtates tuleks siinkohal siiski märkida, et 
1960. aastate dokumentaalne stiil oli suunatud osaliselt ka selliste «unelmfilmide» vastu, 
kus süžee ja lavastus olid liiga elukauged. 


5. «Jahid merel», 1955, režissöör M. Jegorov. Detektiivsete elemen- 
tidega jutustusfilm sportlastest ja piirivalvuritest. Domineerima jääb 
moraliseeriv ümberkasvatamise süžee: noored abistavad piirivalvureid 
spioonide paljastamisel. Detektiivne dominant jääb ähmaseks ja nõrgaks. 


6.—8. Lühifilmide «Värav nr. 2», 1955, režissöör 0. Lentsius; «Mehed 
jäävad koju», 1955 ja «Üks moment, oodake», 1956, režissöör V. Reiman 
dominantseks žanritunnuseks võib pidada eludraama stiili. 


9. «Tagahoovis», 1956, režissöör V. Nevežin. Filmi aluseks on 0. Lutsu 
samanimeline jutustus, mis kirjeldab kodanliku Tartu äärelinna sotsiaal- 
seid tüüpe, nende eluprobleeme. Sellele vaatamata peaksime filmi arvama 
näidendfilmide hulka, kuna tema aluseks on teatrilavastuse instseneering 
ja konkreetne lavastus. Teatavasti on aga näidendfilm ebafilmilikumaid 
žanre sel põhjusel, et filmilint näikse olevat eriti tundlik teatristampide 
suhtes. Ekraan võimendab neid mitmekordselt. Kogemustega filmiloojad 
arvestavad seda ja käsitlevad žanrit kui väljakutset. Võrdluseks Elia 
Kazani näidendfilm «Tramm nimega «Iha»», kus säilitatakse täht-tähelt 
T. Williamsi tekst, Nikita Mihhalkovi lavastatud «Lõpetamata pala pia- 
noolale», Gleb Panfilovi «Vassa», Akira Kurosawa «Ämblikuvõrguloss» 
(«Macbeth»). 

Teatri ja filmi kokkusaamine «Tagahoovis» näitas, et eesti filmikunst 
oli liialt noor, et üle võtta teatri häid omadusi, ja piisavalt kogenud, et 
omandada teatri puudusi. 


10. «Pöördel», 1957, režissöör A. Mandrõkin. Katse luua tõetruu film 
kolhoosielu raskustest sõjajärgsetel aastatel sotsiaalse draama vormis. 
Ometi võtab filmis maad progressiivsete noorte ja reaktsiooniliste vanade 
konflikt, meenuvad «Valgus Koordis» vaimus dream-filmi elemendid 
kiigepidude ja lauludega. Zanridominant — eklektiline (olukirjeldus). 


11. «Juunikuu päevad», 1957, režissöörid V. Nevežin, K. Kiisk. Film 
kodanluse elust kodanliku Eesti Vabariigi viimastel päevadel. Žanripuhas 
sotsiaalne melodraama rikka poolt võrgutatud vaese nõiuga, reetmiste, 
ülesandmiste ja püstolipaukudega, ning kannatava isaga. Melodraamale 
omane sotsiaalsus teisendub siin nagu filmis «Elu tsitadellis», erinevate 
ühiskonnaklasside esindajate klassivõitluse konfliktiks. 


12. «Esimese järgu kapten», 1958, režissöör A. Mandõrkin. Selle aja 
ainuke erand eepilise romaani ekraniseerimiskatsena. (A. Novikov-Priboi 
samanimelise romaani ekraniseering.) 

13. «Kutsumata külalised», 1959. Film piiririkkujatest, diversantidest. 
ja nende kahjutukstegemisest. Žanridominant — detektiivfilm. 

14. «Vallatud kurvid», 1959, režissöörid J. Kun, K. Kiisk. Situat- 
sioonikoomikal põhinev komöödia, mis sünteesib piisava paindlikkusega 
tšempioni ümberkasvatamise süžeed ja propageerib kollektiivsuse ideaale. 
Film seab nürivõitu, kuid tugeva kangelase positiivsesse valgusesse ja 
halvustab, markeerib mustades toonides individualismitaotlusi väledamas, 
kollektiivist sõltumatus kangelases. 

15. «Veealused karid», 1959, režissöör: V. Nevežin. Aadu Hindi näi- 
dendi «Kuhu lähed, seltsimees direktor?» TRA Draamateatri lavastuse 
(lavastaja A. Särev) ülekanne filmilindile — ümberkasvatamise süžeed 
tugevdavate korrektiividega. Zanriliseks dominandiks jääb ikkagi näidend- 
filmi ebamäärane vorm. 

16. «Vihmas ja päikeses», 1960, režissöör H. Rappaport. Egon Ranneti 
originaalstsenaariumi järgi loodud tööstusteemaline noorsoofilm. Kesk- 
seks konfliktiks kangelase individualismisugemete hukkamõistmine kol- 
lektiivi poolt. Zanridominant — eludraama. 

17. «Perekond Männard», 1960, režissöör A. Mandrõkin. Ajaloolis-revo- 
lutsioonilise võitluse draama. 

18. «Laulu sõber», 1961, režissöörid J. Fogelman, R. Kasesalu. Kontsert- 
film muusikalise komöödia elementidega. 

19. «Juhuslik kohtumine», 1961, režissöör V. Nevežin. Muusikaline 
komöödia. 

20. «Ohtlikud kurvid», panoraamfilm, 1961, «Vallatute kurvide» pano- 

20 raamvariant, režissöörid J. Kun, K. Kiisk. 


Kuidas näeks välja Nõukogude Eesti mängufilmi esimene periood (1947 — 
1961) žanriproblemaatika valguses? 
Mäletame, et tolle ajastu filmiteaduslik mõte kaldus žanrimõistet iden- 
' tifitseerima kodanliku ideoloogia propagandavahendine, massikultuuri 
nähtusena.* 

Filmides valitses vaadeldaval perioodil ümberkasvatamise süžee, isiksuse 
ja kollektiivi vastandamine, isiksuse ühekülgne sulatamine kollektiivi.” 
Kasvatatakse ümber tšempioni, eesrindlast, direktorit, iga kollektiivist lah- 
tirebinud isiksust. Kõike seda arvestades jääb vaid imestada, üllatusega 
tõdeda, et kunsti arengu immanentsed seadused vormisid kõigest hoolimata 
eesti noore filmikunsti kujunemist. 

Perioodi žanripilt sisaldab järgmisi selgelt loetavaid žanridominante: 

1. Melodraama («Elu tsitadellis», «Juunikuu päevad»). 

2. Oludraama (filmid «Andruse õnn», «Vihmas ja päikeses», «Pöör- 
del», «Veealused karid»). 

3. Kontsertfilm («Kui saabub õhtu»). 

4. Detektiivfilmid («Kutsumata külalised», «Jahid merel»). 


* Nii näiteks meenutab nõukogude vanim stsenarist ja filmiteoreetik, filmi «Suur 
kodanik»* käsikirja autor Mihhail Bleiman: «Protesteerides nõukogude kinematograafia 
ees seisvate ülesannete moonutamise vastu ameerika kinematograafia jäljendajate poolt, 
kõrvaldas intellektualism kunsti mõiste, kuulutades keelatuks iga võtte, mis kas või väli- 
selt sarnanes kodanliku kunsti võtetega.» M. Byeiiman. KuuocBuaere/kckne HOKABAHHA, 
M, 1978, c. 155. d 

5 Selliste filmide süžee tugines tolle aja jaoks tüüpilisele alternatiivile: kas -altruism 
või egoism. Arenenud sotsialismi üheks ülesandeks on nimetatud alternatiivi ületamine. * 
Nii näiteks kirjutavad J. Georgijev ja V. Obuhhov artiklis «Kollektivismi eetilis-filo- 
soofilised mõisted»: «Altruismi ja egoismi lahendamatu alternatiivi asemele tuleb sot- 
sialismi tingimustes tõeline arenenud kollektivism, milles dialektiliselt on kõrvaldatud 
nii egoism kui altruism, kus «minu», «teiste» ja ühiskonna huvid on kooskõlas.» «Duo- 
codeko-oTHYecKHE MOHATHA KOJIEKTMBH3Ma». C6: KareropHuH MAPpKCHCTKO-JEHHHHCKo 
ocreTrukn. Jlennmrpan, 1977, c. 102, 


«Elu tsitadellis». Paul Pinna töölise episoo- «Vihmas ja päikeses». Larissa Lužina ja Jaan 
dilises osas, Saul peaosades. 

5. Näidendfilm («Tagahoovis»). 

6. Heroiline draama («Perekond Männard»). 

7. Eepilise romaani ekraniseering («Esimese järgu kapten»). 

8. Komöödia («Vallatud kurvid», «Ohtlikud kurvid», «Juhuslik koh- 
tumine»). 

Seega näeme juba eesti filmikunsti arengu esimesel etapil Leonid 
Kozlovi toodud aluskolmiku (kaasaturdmine, naer, hirm-õudus — seega 
siis melodraama, komöödia, detektiivfilm kui avantüürfilmi tõhusaim 
vorm)* piisavalt eredat manifestatsiooni «puhta» melodraama «Elu tsita- 
dellis» näol, «puhta» komöödia «Vallatud kurvid» näol ja «puhta» detek- 
tiivi «Kutsumata külalised» näol. 

Siinkohal on raske hoiduda meenutamast filmi retsensioone: Boriss 
Polevoi vaidleb «Sovetski Ekrani» retsensendiga, kes nimetab filmi detek- 
tiivfilmiks («Kutsumata külalised» on skemaatiline detektiivfilm'). Polevoi 
polemiseerib: «Üksikud katsed taaselustada meie filmikunstis ja kirjan- 
duses detektiivžanr ei leidnud toetust lugejate ega kinokülastajate hulgas 


$ Juba mainitud konverentsi ühes olulisemas teoreetilises ettekandes tõestas filmitead- 
lane Leonid Kozlov, et kaasaegse filmikunsti žanrite kirju jada on «võrsunud» varajase 
filmikunsti žanrite aluskolmikust (põhikolmikust): melodraamast, ameerika koomilisest 
filmist, avantüürfilmist. 

Leonid Kozlov illustreerib oma tähelepanekuid A. Puškini väitega: «Draama sündis 
väljakul ja oli rahvalikuks lõbustuseks. Rahvas, nagu lapsedki, nõuab kõitvust ja tege- 
vust. Draama annab talle ebahariliku, imeliku sündmuse. Rahvas nõuab tugevaid tund- 
musi, ka hukkamised on talle vaatemäng. Naer, kaastunne ja hirm on meie dramaatilisest 
lummusest vapustatud kujutlusvõime tuum, selle kolm keelt.» 

Kozlovi järgi toimib seesama seaduspärasus ka filmi vastuvõtul massivaataja poolt, 
mida žanrite põhikolmik tundlikult ja täpselt peegeldab. Komöödia rahuldab inimese 
kujutlusvõimet naeru kaudu, melodraama — kaastunde, kaasaelamise kaudu, avantüür- 
filmide kirju jada — hirmuerutuse läbielamise kaudu. 

Vt samas kogumikus Leonid Kozlovi ettekannet lk 146 ja 147. 
7. B. Mmnponons. «Hessanüsie rocrTH». «Cosercruü 9xpan», N: 19, 1959. 


«Ühe küla mehed». 


ja mõisteti ühiskondliku arvamuse poolt seaduspäraselt hukka. Seetõttu 
nimetus «detektiiv» solvab niisugust filmi nagu «Kutsumata külalised».»“ 

Need read on kirja pandud 1959. aastal. 

Ometi tegi aeg oma tööd ja Boriss Polevoi jätkab: «Olles kõigest 
hingest pahandatud katsetest taastada meie filmikunstis detektiivžanr 
(ja selles on neil õigus), on mõned kriitikud võtnud kahtluse alla ka 
seiklusfilmi olemasolu vajaduse, mis pole aga sugugi põhjendatud.»* 

Niisiis oli käes juba üleminekuaeg. 

Detektiivžanr oli veel ebasoovitav, avantüürfilm, seiklusfilm oli aga juba 
lubatud! 

Vaadeldaval ajavahemikul kujunenud olukord Nõukogude Eesti mängu- 
filmis lubab teha mõningaid järeldusi. 

Esiteks Nõukogude Eesti filmikunst alustab oma arenguteed inter- 
natsionaalsete, eri maade ja rahvaste filmikunstile omaste žanrivormide 
omandamisest. Eesti filmikunst püüab olla «kõikide teiste sarnane», 
«professionaalne» ega sea endale sügavalt rahvusliku eneseväljenduse 
taotlusi, piirdudes vormeli «sisult sotsialistlik, vormilt rahvuslik» täht- 
tähelise realiseerimisega. 

Konkreetsete žanrivormide ükskõiksust rahvuslike mõtteviiside suhtes 
kompenseeriti etnograafiaga. (Žanripuhas «Elu tsitadellis» sisaldab lausa 
kunstlikke etnograafilisi numbreid: näiteks rahvariietes tantsutüdrukute 
kummaline jooksutants Balti jaama esisel väljakul ümber Šnelli tiigi jne.) 

Vormeli teine pool «sisult sotsialistlik» realiseerus ümberkasvatamise, 
isiksuse ja kollektiivi vastandamise totaalsuses, mis sattus NLKP XX 
kongressi aastateks lausa talumatusse vastuollu reaalse elu mõtestamise 
vajadustega. 

Vaadeldava perioodi kõik kakskümmend filmi sisaldasid endas nii 


8 B Lonensofü. «Heananunie rocru», «Ilpasaa+, 13 nekaõ6pe, 1959 r. 
* B.Monensofž, op. cit. 


«Jääminek». R. Nuude ja A. Skulme. 


24 


või teisiti, suuremal või vähemal määra! eespool nimetatud süžee jälgi. 
Kuuekümnendate aastate alguseks mõjub see süžee juba atavistlikult, vas- 
tav vaatenurk on ennast ammendanud ja paratamatult tekib vajadus 
kujutada probleeme, inimtüüpe, eluilminguid, mis erutaksid enam kui kas- 
vatavad või taunivad koosolekud. 

Mõistagi pidi ka kerkima küsimus, mida kujutad endast siis rahvuslik 
filmikoolkond ja missugune see peaks olema? 


2. Teine periood. «Tallinnfilmi» mängufilmid aastail 1961—1971. 
(Eesti klassikalise kirjanduse ekraniseerimise katsed.) 

Siia mahub 30 filmi. Püüame määrata nende žanridominandid. 

1. «Ühe küla mehed», 1961; režissöör J. Müür. Avantüürfilm. 

2. «Õhtust hommikuni», 1962, režissöör L. Laius. Sõjateemaline 
teravasüžeeline film. Siit leiame ka L. Kozlovi nn avantüürijuure. 

3. «Jääminek», 1962, režissöör K. Kiisk. Heroiline draama. 

4. «Ühe katuse all», 1962, Oludraama. 

5. «Roosa kübar», 1963, režissöör V. Käsper. Novellfilm. 

6. «Jalgrattataltsutajad», 1963, režissöör J. Kun. Komöödia. 

T. «Jäljed», 1963, režissöör K. Kiisk. Melodramaatilise aluspõhjaga 
sotsiaalne draama. 

8. «Põrgupõhja uus Vanapagan», 1964, režissöörid J. Müür, G. Kroma- 
nov. Filosoofilise romaani ekraniseering. 

9. «Null kolm», 1964. Oludraama. 

10. «Mäeküla piimamees», 1965, režissöör L. Laius. Sotsiaalse romaani 
ekraniseering. 

11. «Me olime kaheksateistkümneaastased», 1965, režissöör K. Kiisk. 
Jutustusfilm. 


«Jäljed», 


12. «Supernova», 1965, režissöör V. Käsper. Jutustusfilm. 

13. «Mis juhtus Andres Lapeteusega?», 1966, režissöör G. Kromanov. 
Sotsiaalne draama (esimene tõsisem katse lähendada kaasaja terav prob- 
leem). 

14. «Kirjad Sõgedate külast», 1966, režissöör J. Müür. Zanridomi- 
nant ebamäärane. 

15. «Tütarlaps mustas», 1966, režissöör V. Käsper. Jutustusfilm. 

16. «Keskpäevane praam», 1967, režissöör K. Kiisk. Zanridominant 
on konfliktne, eritunnused ei liitu isegi eklektiliseks tervikuks. Praami 
põlemine merel eeldaks justkui teravat õudusfilmi, katastrooffäilmi süžeed, 
ekraanil näeme aga olukirjeldust praami põlemisest. Etteantud 
süžee ja kirjaniku stiil jäävad terve filmi vältel teineteisele võõraks. 

17. «Viini postmark», 1967, režissöör V. Käsper. Komöödia. 

18. «Inimesed sõdurisinelis», 1967, režissöör J. Müür. Heroiline rännu- 
draama. 

19. «Libahunt», 1968, režissöör L. Laius. Rahva minevikuelu draama. 

20. «Hullumeelsus», 1968, režissöör K. Kiisk. Groteskfilm. 

21. «Gladiaator», 1968, režissöör V. Käsper. Eepilise romaani ekrani- 


seering. 

22. «Kevade», 1969, režissöör A. Kruusement. Ekraniseering. Jutus- 
tusfilm. , 

23. «Viimne reliikvia», 1969, režissöör G. Kromanov. Romantiline 
seiklusfilm. 


24. «Uksed», KTV, 1969, režissöör M. Ojamaa. Kontsertfilm. 

25. «Tuulevaikus», 1970, režissöör V. Käsper. Olukirjeldus. 

26. «Varastati Vana Toomas», 1970, režissöör S. Školnikov. Kontsert- 
film. 


«Põrgupõhja uus Vanapagan». Leida Rammo (Lisete) ja Elmar Salulaht (Jürka) 


JA A ia. E AA AA. 0 A A A A 


26 


27. «Valge laev», 1970, režissöör K. Komissarov. Seiklusfilm. 

28. «Elavad mustrid», KTV, 1971, režissöör A. Sööt. Kontsertfilm. 

29. «Tuuline rand», 1971, režissöör K. Kiisk. Eepilise romaani ekra- 
niseering. 

30. «Metskapten», 1971, režissöör K. Komissarov. Näidendfilm (natu- 
raliseeritud keskkonnas). 

Võrreldes esimese perioodiga, näeme olulisi muutusi nii žanrite eelis- 
tuses kui ka nende struktuuris. 

Kaob ümberkasvatamise, isiksuse ja kollektiivi opositsiooni, progres- 
siivsete noorte ja tagurlike vanade vastandamise süžee. Kaovad ka puhtad 
«aluskolmiku» žanrid ning asenduvad arenguloo järgmisele astmele ise- 
loomulike liitžanritega. («Viimne reliikvia» — romantiline seiklusfilm, 
«Inimesed sõdurisinelis» — heroiline rännudraama, kus aimame vaevalt 
ja raskustega avantüürfilmi, seiklusfilmi alusžanrit.) 

Samas näeme aga ebamäärase žanridominandiga filmide hulga suure- 
nemist. Ikka sagedamini asendame žanri nimetuse tingliku «jutustus- 
filmiga», «olukirjeldusfilmiga», näiteks filmide «Roosa kübar», «Tütar- 
laps mustas», «Tuulevaikus» puhul. 

Kuna vaadeldav ajavahemik on tihedalt seotud kirjandusega, peatuksin 
nimetustel «jutustusfilm», «novellfilm», eepilise romaani ekraniseering. 

Filmiteadlane Janina Markulan arendas mõtet žanrimõiste hägustumi- 
sest järgmiste sõnadega: +... «jutustusfilmi» peame omaette žanriks, 
kuigi olen veendunud, et niisugust žanrit ei esine. Võib ju öelda, et on 
olemas «romsanfilmi» žanr, kuid seegi on vaid tinglikkus. Sest transfor- 
matsioon, mille teeb läbi kirjanduslik tekst teel ekraanile, viib niikaugele, 
et romaan lakkab olemast romaan ning kinolinal näeme tegelikult sootuks 
uut Žanrimoodustist, mida tõendavad lakkamatud vaidlused ekranisee- 
ringute üle,» 

Mainitud kitsaskoht viitab vaid vajadusele otsida vastuseid poeetika, 
eriti ajaloolise poeetika abiga — nagu on teinud M. Bahtin F. Dosto- 


«Tütarlaps mustas» 


jevski poeetika kuuluvuse tuvastamisel või A. Gurjevitš, M. Steblin- 
Kamenski nn saagamaailma kirjeldamisel.'' Käesoleva kirjutise raamides 
tuleb aga leppida tinglike ja väheütlevate žanrinimetustega «jutustus- 
film», «romaanfilm». 

Vaadeldava teise perioodi kaalukamate filmide hulgas näeme mitmeid 
eesti klassika mailt põlvnevaid. Need oleksid «Põrgupõhja uus Vana- 
pagan», «Mäeküla piimamees», «Libahunt», «Kevade» ja «Viimne reliik- 
via». Nende filmide žanrimäärang on omaette uurimisprobleem, mida 
edaspidi on vaevalt võimalik vältida. Lähem analüüs näitab arvatavasti, 
et kirjandusliku algteksti transformatsioon on sageli olnud üsna pinna- 
pealne ja liialt funktsionaalne, liialt suunitletud, et võinuks oodata 
iseseisva linateose sündi. 

Lisaks klassikale on filmide aluseks olnud järgmised enam või vähem 
tuntud kümme eesti kirjandusteost: M. Kaidla jutustus «Õhtust hom- 
mikuni», A. Hindi novell «Jääminek», H. Leberechti jutustus «Ühes 
majas» (film «Ühe katuse all»), P. Kuusbergi romaan «Andres Lapeteuse 
juhtum» («Mis juhtus Andres Lapeteusega?»), J. Smuuli «Kirjad» («Kirjad 
Sõgedate külast»), A. Liivese näidend «Viini postmark», P. Kuusbergi 
romaan «Enn Kalmu kaks mina» («Inimesed sõdurisinelis»), E. Maasiku 
romaan «Tuisu Taavi seitse päeva» («Tuulevaikus»), A. Hindi tetraloogia 
«Tuuline rand» I osa, J. Smuuli näidend «Kihnu Jõnn» («Metskapten»). 

Eespool nimetatud filmide hulgast saavutab üleliidulise tunnustuse 
«Jääminek» (1962), mida tervitatakse kui rahvusliku filmikunsti täht- 
teost. Kirjanduslik algmaterjal ja film sulavad orgaaniliseks tervikuks, 
mida võiks žanriliselt iseloomustada heroilise draamana. 

Üldiselt kestab aga ka nende filmide puhul illustratiivsuse probleem. 
Eriti juhul, kui algteoseks on kaalukam kirjandusteos või siis teatri- 
lava jaoks kirjutatud näidend. Alahindamata üksikute filmide kaalu tõs- 

«Inimesed sõdurisinelis». Paremal: Rudolf Allabert Enn Kalmuna. 

tatatud probleemide teravuse, uue kunstiainese omandamise («Mis juhtus 
Andres Lapeteusega?»), teema tõsiduse («Inimesed sõdurisinelis»), dra- 
maturgilise algmaterjali populaarsuse poolest («Metskapten»), peab mär- 
kima, et filmilikkus jääb neis alla literatuursusele. Paratamatult mär- 
kasime, et puudujääk peitub filmikunsti eripära nõrgas väljaarendami- 
ses, filmikunsti fotograafilise põhiolemuse alahindamises, praktiliselt selle 
olemuse nõrgas, ebaproportsionaalses käsitlemises, eemalseismises filmi- 
keele nendest probleemidest, mis olid kerkinud üleliiduliste loomeotsin- 
gute tulipunkti. 

Võib-olla oli olukord parem kirjanike originaalstsenaariumide järgi 
loodud filmides, kus lavastajat ei mõjustanud kirjandusteose lugemise, 
käsitlemise traditsioon, teatrietenduse vorm? 

Need olid «Ühe küla mehed» (stsenaristid A. ja V. Beekman), «Roosa 
kübar» (stsenarist L. Promet), «Jäljed» (stsenarist A. Saar), «Me olime 
kaheksateistkümneaastased» (stsenarist A. Saar), «Tütarlaps mustas» 
(stsenarist L. Promet), «Keskpäevane praam» (stsenarist J. Smuul). 

Nende filmide hulgas väärib tähelepanu 1963. aastal valminud 
«Jäljed», mis käsitleb Balti vabariikide rahvuslikes kinematograafiates 
esimesena nn metsavendade teemat, kujutades sõjajärgsete aastate sot- 
siaalsete ümberkorralduste probleeme. Ometi ei saavuta film piisavat 
üleliidulist kõlapinda nii teostuse kui ka stsenaariumi piiratud võima- 
luste tõttu. Teame, et üleliidulise vaatajaskonna jaoks jääb selle teema 
avastajaks Leedu film «Keegi ei tahtnud surra», mille Vytautas Žala- 
kevišius lavastas alles 1967. aastal. (Olgu lisatud, et film «Keegi ei 
tahtnud surra» on lahendatud vesterni vormeli põhjal, mis ei jäänud 
filmi tervitanud kriitikutel sugugi tähele panemata.) Kuuekümnendatel 
aastatel jäi tagasihoidliku «Jälgede» olustikuliselt olmeline filmikeel alla 
žanriselge vesterni löövusele. Mis teha, kuuekümnendate aastate keskel, 
avastuste ajastul, pärast aastakümneid kestnud žanripaastu, saavutas 
Zalakevišiuse film edu isegi vahest enam vormilöövuse kui sisu teravu- 
sega. 

Eesti filmikunsti probleem ei seisnenud aga sugugi žanriaskeesis. 
Jooksev kriitika ei kõnelnud asjatult meie mängufilmide hallusest, tiivu- 
tusest. Ning selle põhjust tuleb otsida eripära — nimelt filmikunsti 
fotograafilise olemuse — väheses valdamises. Ka väheses huvis spetsii- 
filiste žanrite vastu, mis eeldanuks dokumentaalse maneeri harrastamist. 
Eriti drastiliselt tuli see ilmsiks Juhan Smuuli teoste ekraniseerimisel 
ja lavastamisel. 

Juhan Smuul oli kirjanik, kes pakkus just niisugust proosat, näiden- 
deid, stsenaariume, mis oleksid võinud rahuldada üleliiduliste otsingute 
ühishuve. Filmi «Kirjad Sõgedate külast» hiilgav läbikukkumine demonst- 
reeris ilmekalt, milles seisnes rahvusliku koolkonna nõrkus sel arengu- 
etapil. Viga otsiti kirjanikes, ka Juhan Smuul kuulutati «ebakinemato- 
graafiliseks» ning nõuti temalt «teravaid süžeid». Nii sündisid «Kesk- 
päevane praam» ja «Metskapten». Alles viieteistkümne aasta möödumisel 
tõestas tagasihoidlik videofilm «Musta katuse all» (E. Kerge lavastus 
J. Smuuli näidendi «Lea» järgi), et Smuuli mõtisklev, «teravat drama- 
turgiat» põhimõtteliselt pelgav stiil on piisavalt filmilik.'? 

Aastatel 1961—1971 valmisid ka filmid, mis ei olnud vahetult seotud 
eesti kirjanduse ja kirjanikkonnaga. 

Näeme nende filmide hulgas Kaljo Kiisa vaieldamatult huvitavamat 
teost «Hullumeelsus», mis valmis läti dramaturgi Viktors Lorencsi stse- 
naariumi põhjal. Peatume viivuks sel filmil lootuses mõista paremini 
vaadeldava perioodi arenguraskusi. 


Filmi loovtöötajate kollektiiv oli tõepoolest internatsionaalne. Filmi 


peaoperaator oli Anatoli Zabolotski, keda näeme hiljem Vassili Šuk- 
šini filmide peaoperaatorina (A. Zabolotski filmitud on ka V. Šukšini 
viimane film «Punetab lodjapuu»). Vaatamata sellele, et järgmistel aastatel 
kujuneb eesti nõukogude operaatoritest meie maa üks huvitavamaid kool- 
kondi, jääb Anatoli Zabolotski operaatoritöö omapärase tähisena eesti 
"nõukogude filmikunsti. See töö kannab 1960. aastate otsingute hõngu ja 

vaimu, püüdu süveneda kujutatava dokumentaalsesse olemusse, kujutatava 
aluspõhja, alandamata seejuures esteetilisi kriteeriume. K. Kiisa filmis 
kohtusid kaks äärmust: V. Lorentsi groteskne, tinglikkustel põhinev 
stsenaarium ja A. Zabolotski kaamera erakordselt tundlik loomuliku 
faktuuri ja liikumise taju. 

Ka näitlejate ansambel oli ülihuvitav. Peaosalise Jüri Järveti partne- 
riteks on eesti näitlejatest Voldemar Panso ja Mare Garšnek, leedu näitle- 
jatest Vaclavas Bledis, Bronius Babkauskas, Viktor Pojut, vene näitleja- 
test Valeri Nossik, läti näitleja Harri Liepinš. Tulemus oli paljus eri- 
pärane. «Hullumeelsuse» maailm erines Kaljo Kiisa mitme senise filmi 
omast, sisaldas sedasama tähenduslikkust, mida oli omal ajal saavuta- 
nud «Jäämineku» atmosfäär, ja meenutas mõneti Dürrenmatti näiden- 
dite maailma. See kõik kõneleb oluliselt taotlustest ületada olukirjeldus- 
likkust, olmelise tõepära madalust, mis ei kanna suuremaid üldistusi 
ega talu jõulisi kujundeid. Iseloomulik on ka see fakt, et Vytautas Zala- 
kevišius pöördus vahetult ja otse — arvatavasti tegi ta seda nendel- 
samadel põhjustel — F. Dürrenmatti poole ning lavastas Kesktelevisiooni 
filmikoondises «Ekran» 1975. aastal tema näidendi «Avarii» Banionise 
ja Babkauskasega peaosades. 

Täit ja lõplikku edu ei saavutanud kumbki režissöör, 1960. aastatele 
iseloomulik «desinfektsioonivaim» ja dürrenmattilik teatraalsus, ting- 
likkus osutused teineteisest liiga kaugel seisvateks esteetilisteks suurus- 
teks. 

Samas ei saa aga ka nõustuda hävitavate hinnangutega, mida jagasid 
«Hullumeelsusele» ajakirja «Iskusstvo Kino» autorid '* (lisaks J. Sur- 
kovi esinemine Tallinnas)'* vahetult pärast filmi esilinastusi. 

Ka praegu peame leppima faktiga, et hinnang «Hullumeelsusele» pole 
lõplikult kujunenud, see on ikka veel probleemne ja film otsib oma 
õiget kohta eesti nõukogude filmikunsti arenguloos. 

Praegu võime vaid lisada, et «Hullumeelsuse» taotlused ennetasid tuge- 
valt oma aega. Režissööri püüd kodustada, muuta filmilikuks äärmine 
teatraalsus, süžee äärmine tinglikkus, muutub hiljem aktuaalseks neis 
kinematograafilistes koolkondades, kus dokumentaalse stiili ühekülgne 
areng hakkas ammenduma. Eesti 1960. aastate mängufilmimail polnud 
see aga alanudki. Kaljo Kiisk oleks nagu teinud katse hüpata üle ühe 
astme ja realiseerida end selles arengustaadiumis, mis pidanuks loogili- 
selt järgnema pärast elutõe uute sügavuste ja uute kujutamistasandite 
kättevõitmist. 

60. aastad Nõukogude Eesti mängufilmis oleksid justkui ühe olulise 
mõiste teisega ära vahetanud. Ajastule omased dokumentaalse stiili kõrg- 
esteetilised püüdlused (Marlen Hutsijevi «Iljitši vahipost», Andron Kont- 
šalovski «Esimene õpetaja» ja «Jutustus Asja Kljatšinast», Sergei Parad- 
žanovi «Unustatud esivanemate varjud», Otar Ioseliani «Lehesadu»; 
ka «Ivani lapsepõlv», «Andrei Rubljov» jt) aeti segi, vahetati ära lameda 
olukirjelduslikkuse, hambutu olmelisusega nii stsenaarses mõtlemises kui 
ka teostuses. Selline äravahetamine põhjustas tühimikke meie filmikeele 
arengus, mida eesti filmikunst põeb tänase päevani. Ja see avaldub 
kõrge ideelis-kunstilise tasemega kaasajatemaatilise filmi puudumises 
senini. Sest üksnes dokumentaalne stiil võis õpetada analüüsima elu 
imažinatiivselt või siis lihtsalt visuaalselt. 

Võib-olla aitasid külalisstsenaristid läheneda ajastu nõuetele? 

Vaadeldaval ajavahemikul kirjutasid külalisstsenaristid käsikirjad 
filmidele: «Jalgrattataltsutajad», «Null kolm», «Supernova», «Valge 
laev». 

Professionaalsete stsenaristide J. Ozerovi, N. Erdmani ja J. Kuni 
käsikirja järgi loodud komöödia «Jalgrattataltsutajad» ebaõnnestus, kuk- 
kus läbi. Rahvusliku kinematograafia eneseteostuse taotluste foonil tun- 
dus toosama «naer üldse», mis otsib endale harilikult varjualust situat- 
sioonikomöödias ja millega lepiti «Vallatute kurvide» punul, nüüd 

talumatuna. Toosama avalik arvamus, mis tervitas Julius Kuni «Valla- 
tuid kurve», materdas sedasama Julius Kuni põhimõtteliselt ja ligilähe- 
daselt samasuguse mõttelageda komöödia pärast. Vabariigi filmiteadvus 
oli kaht filmi lahutava nelja aasta jooksul (1959—1963) niipalju edasi 
arenenud. («Jalgrattataltsutajate» ebaedu polnud muide juhuslik, Julius 
Kun lõpetas oma karjääri «Mosfilmi» teise režissöörina.) 

Ka teisi külalisstsenaristide käsikirjade järgi valminud filme ei saada 
edu. Isegi juhul, kui näeme stsenaristidena andekaid, perspektiivseid 
inimesi. Nagu «Supernova» puhul. Filmi stsenaristideks on Jevgeni Gab- 
rilovitši õpilased Ilja Averbahh ja Aleksandr Romov. Ilja Averbahhist 
saab järgnevatel aastatel üks huvitavamaid režissööre, ta on filmide 
«Monoloog», «Võõrad kirjad», «Hääl» autor ja lavastaja. Ent «Super- 
nova» puhul ei tulnud veel Ilja Averbahhi võimed esile, film jääb pinna- 
pealseks ja mööduvaks nähtuseks, millele pole antud jätta märgatavat 
jälge kultuurilukku. Filmi «Null kolm» stsenaristiks on armeenia nais- 
kirjanik N. Adomjan, kaasautoriks J. Voltšek. Film ei ületa eluvisandi 
taset. «Valge laeva» stsenaristideks on tuntud seiklusfilmide autorid 
Vladimir Vladimirov ja Pavel Finn. Film riivas aga vaatajaid küllaltki 
valusa ja terava temaatika pinnapealse, külmalt kalkuleeriva käsitlusega. 
Käsitöölikult vilunud must-valge skeem mõjub 70. aastate alguseks nõu- 
kogude paljurahvuselise filmikunsti ühispingutuse tulemusena naiivsena 
ja primitiivsena. 4 

(Vaadeldavasse perioodi kuuluvad veel kohalike stsenaristide tööde 
põhjal loodud kontsertfilmid «Uksed» ja «Elavad mustrid» (režissöörid 
M. Ojamaa ja A. Sööt) ning muusikal «Varastati Vana Toomas» (stse- 
naristid Eri Klas, Grigori Skulski, Semjon Školnikov), mille ebaedu tõen- 
dab veel kord, et muusikal peab ümber mõtestama mõnd tõsist objekti, 
käesoleval juhul on selleks tuulelipp Vana Toomas — kahtlane naeru- 
tamise objekt!) 

Ka heidetud põgus pilk kuuekümnendatesse aastatesse laseb aimata 
kinematograafilise arengu pingelisust mitte üksnes Nõukogude Eesti 

filmikunstis. Pigem vastupidi. «Tallinnfilmi» mängufilmil õnnestus 
vältida meelivapustavaid plahvatusi, traagilisi Ikarose-lende, mis saatsid 
teiste vennasvabariikide otsinguid filmikeele «suurpuhastuse» perioodil. 

Rõhutame veel kord fooni. Näeme siin Mihhail Rommi filme «Ühe 
aasta üheksa päeva» ja «Tavaline fašism», Juli Raizmani filme «Kommu- 
nist», «Aga kui see on armastus» ja «Sinu kaasaegne», Marlen Hutsi- 


'jevi filme «Iljitši vahipost», «Olen kahekümneaastane» ning «Juulivihm», 


filme «Ivani lapsepõlv» ja «Andrei Rubljov», Andrei Kontšalovski filme 
«Esimene õpetaja» ja «Jutustus Asja Kljatšinast», Otar loseliani filmi 
«Lehesadu», kirgiisi režissööride Bolot Šamšijevi ja Tolomuš Okejevi 
filme «Issõk-Kuli punased moonid» ja «Meie lapsepõlve taevas» (Ober- 
hauseni filmifestivali võitjad). 

«Tallinnfilm» ei võtnud osa*60. aastate filmikeele uuendamise ühis- 
pingutustest. Ometi oleks viga neid aastaid otsinguteperioodist maha 
kanda. Vaatamata vaieldamatute ja silma hakkavate õnnestumiste, 
«kuulsate» filmide puudumisele, avastasid ometi eesti kineastid neil aas- 
tail nii mõndagi olulist. Nimelt rahvusliku omapära kinematograafili- 
ses mõtlemises. (See osutus piisavalt kaugeks nii üleliidulisel kui ka 
maailmaekraanil vohavatest stereotüüpidest. Siit ka kergel käel visan- 
datud stereotüüpide ebakõla ärkava rahvusliku kinematograafia konteks- 
tis, nagu nägime «Jalgrattataltsutajate» puhul.) 

Siinkohal tuleks lisada, et kui «dokumentaalne desinfektsioon» toimis 
vennasvabariikides esmajoones mängufilmi sfääris, siis eesti rahvuslik 
filmikunst jäi peaaegu ainsaks koolkonnaks, kus seesama «dokumentaalne 
desinfektsioon» teostas ennast dokumentaalfilmikunsti valdkonnas ja see 
ongi andnud eesti filmikunsti arengule omapära. (Meenutagem +«doku- 
mentaalfilmi plahvatust» Eesti Televisioonis 60. aastate keskel, «Eesti 
Telefilmi» omapäraseid, autoriminale avatud dokumentaalfilme, «Tallinn- 
filmi» dokumentaalfilme 70. aastate lõpul, autorifilmi kujunemisaega.) 

Loogiline oleks järeldada, et seitsmekümnendatel aastatel saavad nad 
lõpuks kokku: eesti mängufilm ja kuuekümnendate aastate dokumen- 
taalse stiili avastused. 

Tõepoolest, näemegi teineteise leidmise ilminguid seitsmekümnendate 
aastate lõpul, kaheksakümnendate aastate algul filmides «Tuulte pesa» 
(režissöör O. Neuland, 1979) ja «Jõulud Vigalas» (režissöör M. Soosaar, 
1980). 

Viimase kahe filmi, eriti viimase sündi on saatnud ka skandaalsed, 
ekstaatilised hinnangud, äärmuslike ja vastukäivate arvamuste konflik- 
tid, tormilised läbivaatused, kriitikute tähelepanu, festivalivõidud. 

Kõik see mõjus tormiliste kuuekümnendate aastate hilinenud järel- 
lainena. 

Mis toimub aga eesti filmikunstis seitsmekümnendatel aastatel, mil 
hakkab tekkima dokumentaalse stiili ja rahvusliku mõtteviisi süntees? 


(Järgneb) 


Helikunsti üksildumine 
VESTLUS SISEHÄÄLEGA 


IGOR GARŠNEK 


Nüüdisaja ülikeeruline* muusikamaailm kui polariseerunud tervik on 
'andnud palju võimalusi end käsitleda seisukohast, kus levi- ja süva- 
poolus kui teineteist funktsionaalselt eitavad nähtused eristuvad üldi- 
sest muusikakultuurist. Tavaliselt on eristava probleemiasetuse tulemuseks 
ühe või teise apologeetika, mille tüüpargumendid oleksid — kitš ja 
massimuusika dehumaniseerivad helikunsti, madaldades kuulajate maitse- 
läve; tänapäeva süvamuusika on lõplikult läbi raiunud sidemed kuulajaga, 
muutudes suletud esteetiliseks süsteemiks, mille keelt mõistavad vähesed 
väljavalitud. Sealtpoolt siis samuti kunsti dehumaniseerimise süüdistus. Esi- 
mese argumendi tekkepõhjuseks on kogu maailmas jätkuva massikunsti 
(sealhulgas siis ka kommertsmuusika) osatähtsuse arvatav suurenemine 
kultuuripildis. Arvatav sellepärast, et levimuusika salvestuste hulga 
suurenemine ei näita veel selle osatähtsuse tõusu kultuuris. Oleks see 
nii, siis peaks näiteks. konservatooriumides õppijate arv aasta-aastalt 
langema, kuni lõpuks ka viimane hallipäine õppejõud ukse lukku 
keerab ja diskosse läheb. Kuid tegelikkuses on pilt hoopis vastupidine. 
Selle kujunemisele on :palju kaasa aidanud XX sajandi avangardismi * 
arengulugu, mis väljendusvahendite ning helikeele organisatsioonimooduste 
otsingutel jõudis seniasustamata tühermaadele. Kõik see on andnud 
põhjust rääkida helikunsti üksildumisest vähemalt kahes mõttes — 
publikust (süvamuusika) ning kui kunstist (levimuusika puhul). Proovida 
käsitleda 1980. aastate alguse muusikamaailma kui arenevat ter- 
vikut on muidugi äärmiselt tänamatu ülesanne. Levi- ja süvamuu- 
sika probleeme on meie trükiveergudel käsitletud erakondlikest huvidest 
lähtudes varemgi, sellega vaevalt tänast üleinformeeritud lugejat 
enam lõbustada saab, kuid küsimus helikunsti üksildumisest (või mitte- 
üksildumisest) võimaldab vähemalt visandada mõningaid seaduspärasusi, 
millele seni pole piisavat tähelepanu pööratud. Mugavam on siinjuures 
üksühestest otsustest hoiduda ja ka alternatiivsetele seisukohtadele ruumi 
jätta. Seda võimaldabki tinglik dialoog, kuid see on juba vormi küsimus. 

Mina: «1953. aastal ilmus Hans Henny Jahnni essee «Sõnakunsti 
üksildumine» (vt LR 51/52 1969). Jahnn küsib: nüüd, kus peaaegu 
terve ühiskond on asetunud avangardistliku sõnataide vastu — kas 
üksildub see koos oma mineviku ja tulevikuga sedavõrd, et kaotab 
oma seesmise ülesande? Ning vastab samas: sõnakunst õigustab end 
veel suuremas üksildumises.: Vähemalt kõlab see uhkelt. Massikunsti 
«(sealhulgas ka kommertsmuusika) olemasolu ja tekkepõhjusi kontsentreerib 
Albert Schweitzeri «Kultuuris ja eetikas» väljendatud ,seisukoht — 
me elame kultuurile väga ebasoodsates tingimustes. Tänapäeva inimene 
kannatab kroonilise ülehõivatuse all, mis tapab temas vaimse alge. 
Kultuuri mõistmine nõuab keskendumist, mis aga ülehõivatud inimesele 
on raskesti saavutatav. Seetõttu otsib ta meelelahutust, mis nõuab vähi- 
mat vaimset pinget. See omakorda avaldab tagasisidet kõigile kultuu- 
riga tegelevatele institutsioonidele, mis hakkavad üha enam kohanduma 
pealiskaudsusega. Selle kontseptsiooni kohaselt on kultuurivõimetuse 
mehaanika seotud inimeste kultuuripsüühiliste piduritega, mis käivitu- 33 

vad automaatselt, kui inimene puutub kokku komplitseeritud kunsti- 
nähtusega. Kultuuri on üksildumisele määranud ülehõivatud inimene, 
kellele on peale surutud universaalsed piirangud, mis lõpptulemusena 
on ahendanud tema vaimset vaatevälja ning teinud ta 0kultuuri- 
kandjana kõlbmatuks. See võõrandumisprotsess on totaalne, kogu kaas- 
aegset Euroopa kultuuri haarav, seetõttu ei maksa kaasaegse süvamuusika 
võõrandumispõhjusi otsida muusikas eneses, vaid XX sajandi tsivilisat- 
siooni olemuses.» 

Sisehääl: «Kas muusika lõhenemine erinevaiks poolusteks annab ikka 
põhjust rääkida muusikakultuuri ajaloolise järjepidevuse katkemisest 
ja helikunsti üksildumisest? Levi- ja süvamuusika vahekorda on võimalik 
käsitleda põhimõtteliselt ka nn vastukultuuri dialektilise kooseksistee- 
rimise aspektist, sellisel juhul saame probleemile kohe ka ajaloolise 
rakursi. Kõrgkultuuri ja vastukultuuri printsiipi muusikas võib inter- 
preteerida mitmeti ning ajalooliselt ilmnevad nad ka erinevail epohhidel 
eri vormides, kuid tuumaks on sellel alati kõrgkultuuri märgikeele ja 
sellele vastanduva, näiteks rahvaliku märgikeele parallelism. Kahe kunsti- 
tüübi üheaegsele eksisteerimisele on tähelepanu juhtinud Ortega-y-Gasset 
raamatus «Kunsti dehumaniseerumine», kus ta iseloomustab keskaja 
kunsti aluseks võttes elitaarset tüüpi kui tinglikku ja idealistlikku 
ning rahvalikku kui realistlikku ja satiirilist.' Tõepoolest — Euroopa 
kultuurmuusika sünniaeg oli samas ka elitaarse — vaimuliku — ning 
rahvamuusika vahelise lõhe sünniaeg. Veelgi enam: tolleaegne «süva- 
muusik», musicus, oli vaid muusikaskolastikat tundev teoreetik, kuna 
laulja —pillimees, cantor, oli teisejärguline tegelane, keda vaid taluti. 
Anname sõna Guido Aretinusele (XIII saj): «Kes on muusik? Muusik 
on see, kes on võimeline mõtestama muusika seadusi ja oskab laulda, 
muusikute ja lauljate vahel on suur vahe; ühed räägivad, teised 
teavad, mis on muusika, kuna seda, kes teeb mida ei tea — lojuseks 
peab nimetama.»* Kahe kultuuritüübi dialektika -seisneb nende vastas- 
tikuses sissetungivuses, täpsemalt rahvaliku kultuuritüübi sissetungivuses 
elitaarsesse. Me teame, kuidas kujunes XIII sajandi motett, kuidas 
sakraalsesse vormi ilmaliku teksti järel tänu kontrafaktuuri printsiibile 
tungis rahvalaul. Me teame, kui külma rahuga võttis Martin 
Luther oma koraalide aluseks rahvaviise, asendades neis vaid «kõlvatu» 
teksti «sündsaga». Me teame, et Lutheri koraalide kaudu tungis 
rahvaviis J. 8. Bachi muusikasse. Kui kõrgkultuuri arenguliin muusikas 
on kergesti jälgitav, siis nn vastukultuuri liin on kord selgem, kord 
ähmasem, kadudes XVIII sajandi teisel poolel praktiliselt täiesti meie 
silmist. XIX sajandil seostub jälle esilekerkinud vastukultuuri tüüp 
esmakordselt kommertsiga, romantilise muusikakultuuri paralleelilminguks 
sai Offenbachi operett. Huvitavalt iseloomustab Offenbachi menu tolle- 
aegses Euroopas August Strindberg: +«Halšvy ja Offenbach olid 
israeliidid ning polnud neil muidugi mingit pieteeti Euroopa kultuuri 
esiisade, kreeklaste ja roomlaste vastu, kelle haridusteed neil hommiku- 
maalastena polnud tarvis läbi käia. Offenbach lõi läbi, sest meeled olid 
juba ette valmistatud ja tüdimus ebamugavast mungakuuest oli 
üldine. Offenbachi operett lõikas sügavalt, sest et naeruvääristas kogu 
lõhtumaa iganenud kultuuri; ... ja mille üle naerdakse, seda enam ei 
laustata.»? Seega täitis Offenbach sedasama ülesannet, mida näiteks, 
Ikeskaegne farss (või «Pink Floyd»). Niisiis võib väita, et kahe kultuuri- 
tüübi paralleelne eksisteerimine ei ole ajalooliselt uus nähtus ning ei 
tähenda veel kõrgkultuuri üksildumist.» 


' «O cogpemennod 6yp=yaano acrerure», Bäil. 3, c. 37, M. 1972. 
? vt «My3HKANBHAR ICTETHKA 2NOXH Cpenesekosba H Bospoxnenna», M., 1966. 
? A. Strindberg. Teenijatüdruku poeg, Ik 188, Tin, 1936. 


Mina: «Siiski võib see oht tekkida kõrgkultuuri keele ülikomp- 
litseerumisel. Kaks kultuuritüüpi eksisteerivad paralleelselt siis, kui 
elitaarse kunsti märgikeel on saavutanud kõrge komplitseerituse ning 
sellega tinginud alternatiivse, lihtsama struktuuriga märgikeele tekke. 
Selliselt tekkis Indias sanskriti keele baasil prakrit, mis erinevalt 
sanskritist muutus kõnekeeleks. Nii sündis näiteks ka XV—XVI sajandi 
vahetusel Prantsusmaal nn uus šansoon, mille rajaja Janneguin 
loobus Madalmaade koolkonna lineaarsest polüfooniast (mis oli jõudnud 
kõrgeima rafineerituseni) funktsionaalse, lihtsama ja väljenduslikuma 
polüfoonia kasuks. Märgikeel kunstis on omakorda seotud konkreetsete 
indiviidide psüühilise ruumiga. Psüühilise ruumi all mõistame seda osa 
kultuurist ja inimsuhetest (psüühilisest reaalsusest), mida konkreetne 
indiviid on võimeline lahti kodeerima ning kus ta on võimeline kasutama 
intellekti. See, kui suurt osa kultuurimassist on konkreetne indiviid põh- 
jendatud pidama omaks, sõltub sellest, kui palju ta on suuteline omandama 
erinevaid märgikeeli. On ju inimpsüühika ja kultuuri mis tahes avaldumis- 
vorm seotud sümbolite süsteemiga, lihtsaimgi lause (muusikas heli, tämber, 
rütmifiguur) on märk. Iga inimese puhul on märgikeelte ehk koodide arv, 
mida ta valdab, lõplik. Ja nimelt selle hulgaga on määratud tema 
psüühilise ruumi suurus ja piirid (võrdluseks L. Wittgenstein: «Minu 
keele piirid tähistavad ka minu maailma piire.»)* Kultuur on pidevalt 
paisuv universum, teda täidab inimlik kogemus. Uusi märgisüsteeme 
tuleb katkematult juurde ning olemasolevaid sümboleid kasutatakse 
üha uutes kontseptsiooides, kusjuures endised säilivad. Selles on kul- 
tuuri järjepidevuse mõte. Kui nüüd ajaloolise arengu käigus mingi 
märgikeel komplitseerub sedavõrd, et jääb väljapoole suurema osa inimeste 
individuaalset kodeerimisulatust, st väljapoole nende psüühilist ruumi, 
siis see keel ning selles edastatavad kunstiteosed eksisteerivad ja 
säilivad küll kultuurimassis, mitte aga ajastu konkreetses psüühilises 
reaalsuses. XX sajandi süvamuusika helikeel hakkas pärast Schönbergi 
arenema totaalse organisatsiooni suunas, millele tuli allutada helide- 
vaheliste suhete kõik parameetrid (dünaamika, rütm jne) tervikuna, 
tonaalse laadisüsteemi monopolil olid juba enne dodekafoonia sündi 
jalad alt löödud. Tekkinud olukorda avangardimuusikas kommenteeris 
Pierre Boulez ühes 1950. aastatel antud intervjuus järgmiselt: kui 
tonaalselt orienteeritud «vanal» muusikal on tegelikkuses samasugune 
asend nagu Newtoni füüsikal, siis seeriamuusika vastab Einsteini 
relatiivsusteooriale. Kuid igapäevases elus puutume kokku siiski Newtoni 
füüsikaga, relatiivsusteooria eksisteerib väljaspool meie empiirilis- 
psüühilist ruumi. Niisamuti avangardistliku muusika süsteemid väljusid 
oma ülikomplitseerituse tõttu publiku psüühilisest ruumist, jäädes küll 
püsima kultuurimassi. Veel enam — 1950.—1960. aastatel püüdis iga 
vähegi endast lugupidav helilooja luua temale ainuomast helikeelt, 
iga hinna eest eitada traditsiooni. Kuid möödus napilt kaks aastakümmet, 
kui selgus, et traditsioonieitus on ise saanud traditsiooniks, avangardism 
muutunud akadeemiliseks. Sel ajal võis tõesti rääkida helikunsti üksil- 
dumisest. Eespool mainitud essees kurtis Jahnn, et «kirjanik» on Saksamaal 
saanud sõimusõnaks. Võib arvata, et sõna «kirjanik» polnud ainus... 
Mõtlemapanev on, et ajaliselt langeb avangardismi (ning ühtlasi ka 
võõrandumise) haripunkt kokku suurima vastukultuuri läbimurdega — 
«biitlite revolutsiooniga». Tekkinud tühiku täitis vastukultuur. See ei ole 
juhus, vaid nn pendliseadus, mille järgi kõrvalekalde suurus vasemale 
määrab ära selle kalde paremale. 


* JL Burrenmreün. Jlornko-bunocobckui Tpaxrar, c. 80, M. 1958. 

Kuid juba 1970. aastate teisel poolel võib süvamuusikas täheldada 
liikumist äärmiselt subjektivismilt objektivismile (silmas pidades retrot 
eelmiste sajandite helikeelde või vormidesse ning neotraditsionalismi 
tekkimist). Neoromantismi teele on astunud juhtivamaid avangardiste 
K. Penderecki, kelle 1980. aastal valminud Teises sümfoonias («Jõulu- 
sümfoonias») võib kuulda Brucknerit, Šostakovitšit ning koraali «Püha öö». 
Penderecki ütleb nüüd: «Minu eesmärgiks pole liikuda iga hinna eest 
edasi ja selle tagajärjena hävitada muusika, vaid avastada uusi 
kirgastumisallikaid minevikus.» Sellega tõestab Penderecki, et pole olemas 
uusi ja vananenud väljendusvahendeid, on vaid vanade iganenud 
käsitlus. Endistest vaadetest on lahti öelnud kuuldavasti G. Ligeti ja 
M. Kagel. Ligeti, omal ajal äärmuslikumaid avangardiste, kirjutab 1981. 
aastal: «Ma asun, võib nii öelda, heliloomingulise kriisi seisundis, 
mis tasapisi, nagu hiilides küpses 70. aastail. Ja see ei ole isiklik 
kriis, pigem terve põlvkonna kriis ...» A. Šnitke klassikaliselt vormiselge 
Kolmas sümfoonia erineb üsnagi laialivalguva vormiga Esimesest. Näiteid 
endiste avangardistide helikeele lihtsustumisest võiks tuua veelgi. 

Samal ajal on levimuusika baasil tekkinud mitmeid vahevorme, mis levi- 
muusikasse ei mahu, mida süvamuusikast eristab instrumentaarium ja 
ostinaatne rütmiorganisatsioon, kuid sellega seob modaalsus, näiteks nn 
teise põlvkonna elektrooniline muusika («Tangerine Dream», Klaus Schulze, 
Sven Grünberg, Eduard Artemjev) või intellektuaalne rockmuusika (+«Yes», 
Mike Oldfield, E.-S. Tüür). Täiesti omaette teed on läinud rockiga alustanud 
Robert Fripp ja Brian Eno, kelle kontseptualistlik looming ripub kuskil 
tühjuses süva- ja levimuusika kohal. Rockmuusika ise on juba jõudnud 
tormiliselt diferentseeruda. Uus suund — futu — on endaga kaasa 
toonud põhimõtteliselt uut tüüpi helirežii, mis võimaldab ka akustiliste 
kõladega digitaalset manipuleerimist (näiteks «Depeche Mode»). Futuga 
õn kaasa läinud sellised intellektuaalse rocki alustalad nagu «Genesis» 
ja Peter Gabriel, futu on juba jälgi jätnud isegi «Jethro Tulli» ja 
Al Di Meola plaatidele. Samas võib futut vaadelda kui rockisisest 
vastukultuuri (nagu punkigi), reaktsiooni traditsioonilisele heavy'le 
ja süvarockile. 

See kõik räägib sellest, et muusikailmingud on üha pidevas diferent- 
seerumises. Helikunsti üksildumine kui nähtus on reaalne võima- 
lus, mis võib teoks saada helikunsti ülikomplitseerumisel, kui helikeel 
selle tõttu väljub publiku psüühilisest ruumist. Kuid alati on olemas 
tagasitee, pealegi ei jää vastureaktsioon tulemata.» 

Sisehääl: «Eelnenud jutust märgikeele diferentseerumisest võib jääda 
mulje, et süva- ja levimuusikal on kultuuris üks ja seesama funktsioon. 
See ei ole ilmselt nii, Kommertsmuusika ei ole kommerts mitte 
sellepärast, et tema eest hästi makstakse (sümfooniate eest makstakse 
ka hästi), vaid sellepärast, et ta funktsionaalselt, rakenduslikult 
süvamuusikast erineb. Kunsti üheks peamiseks ülesandeks on aktivi- 
seerida vastuvõtja psüühilisi jõude, kahtlemata on ka massikunst 
selleks võimeline. Küsimus on vaid selles, milliseid jõude miski aktiveerib. 
Otsustavaks teguriks on siin muusikateostesse autori poolt pandud vaimse 
energialaengu suurus. Hoiukarbist, kuhu on pandud ainult kümme 
kopikat, ei ole kuidagi võimalik rubla välja võtta. Kuid see ei ole 
peamine vahe. Kõige olulisem on see, et nüüdisaegses levimuusikas kulgeb 
aeg teisiti kui süvamuusikas, ta kulgeb nimelt tohutult kiiremini. Sü- 

- vamuusikas hakkas aeg üha aeglasemalt voolama alates romantismist, 
piisab kui võrrelda Mozarti sümfooniate ekspositsioone ja töötlusi 
Schuberti omadega. Schuberti omi aga Mahleri omadega. Ning näiteks 
Terterjani viimaste sümfooniate aeg praktiliselt seisab. Levimuusikas: 
futuroloog Alvin Toffler on ennustanud ja iseloomustanud algava «kol- 

36 manda tsivilisatsioonilaine» massikultuuri tulevikumudelit sõnaga blip 


(«sähvatus»).* Blip-kultuurile on iseloomulik lakoonilisus, atraktiivsus, 
kokkusurutus nagu koomiksil või telereklaamil, aeg kulgeb seal sähvatu- 
sena. Blip-kultuur on praegu idanemas, ega Toffler seda õhust 
ei võtnud, blip'i mehhanismist on juba Schweitzer kirjutanud (muidugi 
teistes terminites). 

Mina: «Ei saa lahti närivast kahtlusest, et lõhe süva- ja levimuusika 
vahel on eristava ja lahterdava teadvuse vili. Tegelikus muusikapraktikas, 
nagu juba juttu oli, on väga palju vahevorme. See, et kepil on kaks 
otsa, ei tähenda veel, et kaks otsa moodustavadki kepi. Helikunsti 
üksildumine on siiski vaid võimalus. Veendusin selles, kui üritasin 
Leningradis Šnitke kantaati «Lugu Doktor Faustist» kuulama minna 
ning kui minult juba metroo väljapääsu juures piletit nuruti. Kõik 
G. Roždestvenski, E. Gilelsi, P. Donohoe kontserdid on läinud kärisemiseni 
täis saalidele. Ei usu, et see on ainult publiku snobismist. Nähtavasti 
kaasneb kultuuri ja vastukultuuri üha süveneva diferentseerumisega sama- 
sugune protsess publikus.» 


$ A. Toffler. Kolmas laine. SV, nr 13—20, 1983. 

V. Muhhina. L. So- 
binovi hauasammas. 
(Leonid Sobinovi ori- 
ginaalsemaid, rolli 
üldeuroopalist tradit- 
siooni mõjutanud tõl- 
gendusi oli Lohen- 
grin — Luigerüütel.) 


V. Muhhina. P. Tšai- 
kovski monument. 

1884. aasta 
3. oktoobril (ukj) 
sündis Tallinnas 
Raekoja-taguses põiktänavas, 
tänase Raemuuseumi majas 
rõõmsa loomuga 
mängulustlik poisslaps, 
kes sai nimeks Paul Pinna. 
Kui ta 1949. a 1. aprillil (sic!) 
Metsakalmistule viidi, 
«oli Pinna matus rahvuslik lein. 
Asutustest ja koolidest tuldi tee äärde. 
Kauplused olid tühjad, müüjad seisid uksel. 
Liiklus peatus. Kilomeetrite viisi seisti sõnatus leinas. 
Kirstus kanti mitte ainult näitleja Pinnat, muusade lemmikut, 
vaid alguste algust, meie kutselise teatri isa. 
Rahvas saatis Pinna põrmuga oma noorusmälestusi, oma teatri lapsepõlve 
[— — —IDii ka neid, kelle pilgud saatsid imestavaid küsimusi: miks seistakse 
nii palju, nii kaua ja nii palja peaga? See oli uus põlv, kes tahtis vanade 
leinast osa saada. On möödunud 25 aastat. Ka sellel uuel põlvel on juba uus põlv ning 
nemadki tahavad pisut vanade leinast ja teatrirõõmust osa saada: «Rääkige 
paari sõnaga Paul Pinnast.» » 

4o Nii kirjutas Voldemar Panso 1974. aastal. 


Nüüd on legendaarse Pinna lahkumisest möödas juba 35 aastat ning 
täna me meenutame mööduvat Pinna-sajandit üpris paljude suude ja silmade 
läbi. Esiteks seepärast, et osa saaksid eesti teatri kõik põlvkonnad, teiseks 
seepärast, et pärast Pansot on suurt originaaluurimust Eesti NSV rahva- 
kunstnikust Pinnast raske, kui mitte võimatu kirjutada. Panso mõtted 
on aga juba raamatukaante vahel. Ta rajas oma põhiteema «Töö ja talent 
näitleja loomingus» eesti teatri kahele kuulsale vastandtüübile — Laute- 
rile ja Pinnale. See vastandus oli olemas loomulikul ja igavesel kujul — 
elus. Ning nad vastandasid end ka ise just sel teemal ja teadlikult. 
Kui Lauterilt ilmus 1936. aasta ajakirjas «Teater» nr 4 programmiline 
artikkel «Anne ja töö», oli selle kirjutamisel ilmselt ka Pinnat 
silmas peetud, seepärast ei jäänud ka vastus tulemata. Sama aasta «Teater» 
nr 7 avaldas Pinna «manifesti» «Näitleja loomingust». Lauteri lugu 
on taasavaldatud ka tema raamatus «Käidud teedelt» I («Eesti Raamat», 
1979), Pinna kirjatöö pole hilisemat ümbertrükkimist leidnud. 

Et aga teine pole esimeseta täpselt mõistetav, pakume siinkohal võrd- 
luseks mõlemad artiklid nende esialgses kirjapildis 1936. aastast. 


ANNE JA TUU 


ANTS LAUTER 


Imelik küll, aga veel pole meie kutselistegi teatritegelaste hulgast kadunud vanema- 
test aegadest päritud arvamine, et ainult anne on määrav, kõik muu selle kõrval 
(endale sihtide ja ülesannete määramine, enda vaimne ja tehniline arendamine, osa 
teadlik läbitöötamine jne.) aga tühi töö ja asjatu energiakulutus. On veel tänapäeval 
näitlejaid, kes pärast osa kuidagi päheõppimist ütlevad: «Nii, mina olen oma tööga 
valmis, minupoolest olgu homme esietendus.*+ Kõik siis veel järgnevad proovid on 
neile piinaks, kõik veel järgnevad arutlused ainult «targaks jutuks». Ja tõepoolest, 
osa tekst peas, ei osata tööga enam midagi peale hakata. Osa ise visatakse nurka — 
«vananema». Esietenduseks võetakse end veel kord kokku, aga siis hakkab unuma 
tekstki. Pärastistel etendustel on kirjaniku tekstist ja mõtteist järel vaid riismed, 
rääkimata kujust, kui seda üldse oli. Need näitlejad käivad vana Vene «halturštši- 
kute» põhimõtte järgi — «vetšerom buudjet», küll õhtul tuleb. Aga see'p see häda 
ongi, et ei tule. Seda oleme kõik näinud. Või kui tuleb, siis nii organiseerimatult ja 
vormitult, et kunstipärasest, rütmiliselt voolavast ja koosmängu põhimõtteile raja- 
tud kindla ehitusega etendusest pole enam juttugi. Kui siis püütakse näitlejat kas 
proovidel või etendustel kuidagi üldistesse raamidesse suruda ja seletada, et igal osal 
näidendis on oma kindel ja ainuomane ülesanne, oma kindel suhe iga teise osaga üksi- 
kult ja kogu näidendi ulatuses veel eraldi, kui püütakse maha kaapida asjatud, liig- 
sed värvid ja soleerivad võtted ja tehakse veel mõni märkus mõningate tehniliste 
printsiipide, jah, otse mõne tehnilise saamatuse kohta, siis ollakse riivatud. Siis on 
näitejuht vähimasti hunnide pealik Attila, kes ei lase vabalt lokkama lüüa «kõrgei- 
mat» teatrikultuuri või tahab ainuomaseid teatri-Zeuse muuta elutuiks nukkudeks. 
Neile näitlejaile oleks kahtlemata meeldivam niisugune näitejuht, kes ise istuks 
rambiserval osavõtmatu nukuna ja oleks läbi profaan näitleja ja näitlemise ülesan- 
deis või siis vähimasti teeskleks seesugust. Ja ometi on paljud sääraseist näitlejaist 
andelised, kes tõesti suudaksid olla meistrid oma alal. Aga see'p see on, et meister- 
likkus nõuab meistrilt pingelist ja vahetpidamatut tööd enda kallal. Algul selleks, 
et üldse meistriks saada, pärast — et meistriks jääda. Anne üksi ei tee veel meistriks. 
Lihvimata teemant pole veel briljant. Kuid tehtud briljandiks, ta jääbki selleks. 
Anne aga nõuab pidevat hoolt ja arendamist. Muidu ta roostetab ja muutub muuseum- 
likuks väärtuseks. 

Aeg ja elu tõttab ja muutub päevast päeva. Ühes nendega kõik väärtused. Näit- 
lejal peab olema suur tähelepanu ja armastus elu vastu üldse, mitte ainult enda isiku 
vastu selles elus. Muidu sammub elugi tast mööda ja üle, jättes füüsiliselt ehk veel 
suutelise, kuid roostes ande vrakina maha. 

Viini teatriteoreetik ja kriitik Willi Handl ütleb kuskil, et kunstnik ei tohi lasta 
elul üle oma pea kokku lüüa, vaid ta peab ise elu valitsema. Näitleja valitseb-vormib 


elu oma isikuga. Kogu selle ulatuses. Lavakunsti võlu selles seisabki, et inimene 
saab elamuse teise elamusest vahenditult. Üks paljastab teise ees oma hinge. Aga 
see hing peab olema ka paljastust vääriv ja näitleja füüsis peab suutma seda üle- 
jäägita väljendada. Teame palju näitlejaid, kel pole puudu seesmisest lõõmast, huvi- 
tavast ja haaravast visioonist kujule, kuid kogu selle huvitavuse ja võimaliku haara- 
vuse suleb puudulik või otse algeline tehnika seitsme luku taha. Intentsioon on üks, 
väljendus teine. Seepärast ei saa ka pidada kõige otstarbekohasemaks näitlejate 
jagamist n.-n. ampluaadesse. Ampluaa surub näitleja peatselt stampi. Ampluaa- 
näitlejal on võimalik oma võimeis minna alati kõige väiksema vastupanu teed. Satub 
talle siis kas või omaski ampluaas osa, millesse on vaja põimida värve ka teisest amp- 
luaast, või tuleb tal kord mõne, teatrile möödapääsmatu, vajaduse pärast astuda 
välja oma ampluaa piiridest või päriselt üle minna, ütleme näiteks aastate pärast, 
siis on näitleja nagu kala kuival. Seepärast näitleja peab arendama oma ande ulatust. 
Talle peab selleks ka võimalus antama. Aga see eeldab nii seesmise kui ka välise 
tehnika meisterlikkust. Selle tehnika teadlikku rakendamist. Mis aitab see, et näit- 
leja tahab tunda end noorena, mõtleb enda nooreks? Aga kui ta hääl on raske ja 
kore või samm juba noorelt tõnts, põlved ja küünarnukid konksus, selg küürus,"silm 

» tuhm, mõte halvatud — siis ei aita tunne ja anne midagi. Tunne on üks, aga väljen- 
dus teine. 

Tõsi küll, elus leidub ka rauklikke noori ja nooruslikke rauku — ent need on siiski 
erandjuhud. Lava aga nõuab «tüübilisi kujusid tüübilistes olukordades». Ei ole iialgi 
liigne meele tuletada võrdlust näitleja kehast ja viiuldaja viiulist. Jultus Bab nimetab 
teatrit ta tõelises olemuses paigaks, kus enda esmajoones paneb maksma geniaalne 
inimkeha, loov kehakunstnik. Siis alles tuleb «dramaatiline luule». Seda oma teatri- 
olemuslikku primäärsust peab näitleja oskama hinnata ja kasutada. Aga see peab 
teda ka kohustama. Ei tohi unustada, et tänapäeva teater on kõige sünteetilisem 
kunst. Õigemini — terve sünteeside organism. Üks osasüntees on kõigepealt näitleja 
ise, kogu oma vaimse ja füüsilise isikuga. Mida rikkalikum ja mitmekesisem on see 
isik, seda suurema annuse annab näitleja teatri «üldsünteesi». Ka see teadmine peab 
kohustama. Lihtne teatri varal «äraelamine» peab meilt kaduma. Ja ta kaob siis, kui 
iga teatritegelane paneb oma kutsesse pidevalt oma tõelise võimete maksimumi. 
Olgem kindlad, et siis teatri najal vegeteerijad hääbuvad iseenesest. Jõuline vili 
kasvab ohakaistki üle ja lämmatab nad. 

Näitleja loob oma osa piirides. Läheb ta piiridest üle, siis kasvatab ta etendusse 
liigliha. Ei suuda ta end piirideni paisutada — laiusse ja sügavusse — tekivad tühi- 
kud. Terves organismis mõlemad juhud häirivad, siiski esimene enam. Publik ei saa 
teatris arstinoaga tegevusse astuda. Ta rikuks korda. Küll aga saab publik isikliku 
kujutlusvõimega mõnegi tühiku täita. Liigne rasv üteldakse olevat organismile ohtli- 
kum kui liigne kõhnus. Seepärast — näitleja esimene ülesanne osa juure asudes: 
määrata selle piirid; kuju maht näidendis üldse ja igas etteastes eraldi. Näitleja peab 
teadma, kas ta on etenduses selgroog või ribi. Ja kui ta on ribi, siis missugune. Näit- 
leja ei tohi iialgi unustada, et ta pole etenduses kuju omaette, vaid on kujude süstee- 
mis. Ühelegi pildile ei saa kõike maalida ainult esiplaanile. Siis kaob perspektiiv. 
Etenduses on kõik kujud ühevõrra tähtsad, kuid kindlas reljeefsuse vahekorras. Ja 
vahekorrad määrab tüki idee. Näitleja seisukohalt võib olla huvitav, kerge ja tänulik 
lühikeses etteastes panna särama kogu oma talent ja anda kuju, mis kõik teised varju- 
tab. Kuid tehes seda ebakohal viib ta etenduse selle kogumikus tasakaalust välja ja ehi- 
tab määratu torni võib-olla kuhugi aknasimsile. See asjaolu seab näitlejale nõude — ta 
olgu alati kaasnäitejuht näitejuhi kõrval. Tal peab olema täpne ülevaade etenduse 
ehitusest ja oma osast selles. Ta peab täpselt teadma, kus ta lööb, ja kui kõvasti lööb, 
ja kus ta vaid pareerib. Selle juures ei tohi unustada, et ka kõige pisemal osal peab 
olema oma «tera», ka episoodil see hetk, kus tast käib üle helk, mis valgustab ta 
silmapilgukski südameni. Alles siis saab ta plastiliseks, kolmemõõtmeliseks inim- 
kujuks. Kahemõõtmeline siluetitehnika ei kuulu näitleja ülesandeisse. 

Igal inimesel on oma minevik, olevik ja tulevik. Järelikult peab see olema ka igal 
lavakujul. Ei ole kirjanik lähemalt fikseerinud kuju «teenistuslehte», pahatihti on 
jätnud talle isegi andmata paaritähelisegi isikutunnistuse, siis tuleb näitlejal see 
muretseda oma käel. Aga ta peab täpselt teadma, kus ja millal, millistes oludes 
sündis see, keda ta kehastab. Kes olid ta vanemad, missuguse hariduse ta sai ja mida 
ta seni tegi. See kõik määrab, missugune on kuju olevikus. Enamail juhtumeil tuleb 
näitlejail küll oleviku järgi määrata oma kuju minevik. Aga määrama ta peab, kui ta 
tahab olla kujus loogiline ja järjekindel. Ei saa elu alata poole pealt. Iga eile ulatub 

Sandi saksa moonaka pojast tungib välja mineviku okas ka siis, kui ta mähib 
endale ümber sada vaimukangast. Oskar Wilde'i aga laseb Erlenberg isegi põrgus, 
ainsa riietusesemena, kanda laitmatult seotud kravatti. 

Kuju minevik määrab kuju olevikulise käitumise, suhted ümbrusega, ja annab 
võimaluse kujus vähimasti vihjata ka ta tulevikule. Annud kujus ka tuleviku, annab 
näitleja vaatajale võimaluse kuju endaga pärast eesriide langemist kaasa võtta ja 
temaga edasi elada. 

Ei jatku aga ainult kuju biograafia määramisest. Peab põhjalikult tundma 
ka seda keskkonda, milles kuju elas ja toimis ning toimib ka praegu. Näitleja üles- 
anne pole anda erinähtusi, vaid inimesi nende iseloomude ja kutsete läbilõikes. See 
nõuab suurt «diapasooni» inimeste ja aegade tundmises ja teravat silma ja kõrva 
tänapäevaks. 

Peame tunnistama, et tunneme liiga vähe meid ümbritsevat elu. Elame peamiselt 
teatri suletud ringis. Paljud näitlejad on muutunud säärase eluviisi juures otse 
«metsikuks». Peljatakse inimesi. Püütakse rahvarikastest paikadest mööda hiilida. 
Mõni ei saa käia isegi teatris. Või ta püüab sisse hiilida, kui saal juba on pime, ja välja, 
kui saal veel on pime. «Üllatab» teda aga valgus, siis istub ta kas pelgliku neitsina, sil- 
mad maas, või võtab mingi iseteadliku poosi, aga alati kunstliku. Näitleja tunneb, et 
teda vahitakse. Ja vahitaksegi. Teinekord väga vähese taktiga. Sellest tulebki, et 
publik oma näitlejaid peensusteni tunneb, näitleja oma publikut aga mitte. Inimli- 
kult on see kõik ju arusaadav. Nii näitleja kui publikugi seisukohalt. Näitleja 1oo- 
mingu seisukohalt aga kahetsetav. Omal ajal valitses arvamine, et näitleja ei tohi väl- 
jaspool lava üldse kokku puutuda inimestega. Et mitte rikkuda illusioone. Näitleja kui 
inimene pidi jääma publikule tundmatuks. See arvamine tekkis ajal, millal näitleja 
otsis seltskonda peamiselt kõrtsilauas, üldse, pidas oma kohuseks olla boheemlane. 
Siis muidugi ta enamail juhtumeil tõesti rikkus illusioone. Nüüd on olukord siiski 
mõningal määral muutunud. Tõsi küll, on ka tänapäeval küllalt juhtumeid näitleja 
«eraelus», kus ta peaks endale õigupoolest koti pähe tõmbama, et keegi teda ei tun- 
neks. Aga harilikult just neil juhtumeil näitleja ise hoolitseb enda kõige laialisema 
ja mitmekülgsema tutvustamise eest — ebasoovitavas suunas. Neil juhtumeil näit- 
leja «elust» ammutatud kogemused on aga peamiselt kõverpeegli kogemused. Pole ime, 
kui näitleja siis värskete «kogemuste» mõjul lavalgi pakub kaunis kõverat elu. Ei. 
Õigem on see väide, et näitlejakutse on ainus kutse, mil pole eraelu. 

Näitleja peab looma elust. Järelikult peab ta eluga puutuma kokku. Elu ei lakka 
hetkekski. Ka näitleja loomingulised tähelepanekud peavad kestma vahetpidamata. 
Igal hetkel, kus tal silmad ja kõrvad on lahti. Igal hetkel peab ta olema erk ja tähele- 
panelik. Nii ümbruse kui ka iseenda suhtes. Jah, eriti iseenda suhtes. Kedagi ei saa 
nii pidevalt ja igakülgselt analüseerida kui iseennast. «Loomaaeda» endas peab 
näitleja põhjalikult tundma. Peab oskama ja julgema seal igale «loomale» ta õige 
nime anda. Siis areneb tal ka tabavam ja arusaajam pilk teistele. Ta hakkab elu ja 
inimesi armastama. Ainult sel teel saab ta lavalgi anda Stanislavski nõutavaid täis- 
verelisi inimesi: kõige mustemaski südames oma päikesetera ja kõige õilsamaski hin- 
ges oma terakese musta. Muidu näitleja kaldub laval andma ühevärvilisi, ühepinnalisi, 
abstraktseid mõisteid õiglusest, alatusest, headusest, kurjusest jne. Kuju liigub tal kas 
ainult valguses või ainult varjus. 


Sama nähtus kipub korduma ka traagikas ja koomikas. On kuju põhiliselt traagi- 
line, siis kuidagi ei juleta paigutada talle ka heledamavärvilisi, humoorseid värvi- 
laike. Selle vastu iga koomik peab oma ainsaks ülesandeks olla koomiline, saavu- 
tada vaatajalt naeru iga hinna eest. Nii harjub näitleja ka ise lõpuks ühevärviliseks, 
hakkab tarvitama võtteid ja nõkse, mis kord on mõjunud, ega söanda hetkeksi «libas- 
tuda» sada korda tallatud teelt. Kui siis publik tüdineb ega tule endiselt järele, kao- 
tab näitleja kindluse. Ta hakkab tarvitama paksemaid värve, ekstemporeid, tihti 
kujule ja näidendile sootuks ebasobivaid, ning kaotab kontakti saaliga hoopis. Mui- 
dugi langeb siis tuju ja sellega ka etendus. Sama kordub monotoonse dramatismiga. 
Ühtlaselt sügavad sünged värvid tüütavad veel kergemini. Juba seepärast, et neis 
pikemalt tõesti ehtsana püsida ja aiva uutest sügavustest leeki ammutada on kau- 
gelt raskem kui koomilises kujus lihtsalt heas tujus olla ja teksti- ning situatsiooni- 
koomikal ise enda eest lasta toimida. Dramaatiline fraas saab dramaatiliseks ainult 
" näitleja ehtsa elamuse kaudu. Koomiline aga mõjub teinekord ka lihtsa, loogilise 
äraütlemise kaudu. Koomilisele on publikus vastuvõtlik igaüks, traagilisele aga need 
mitte, kes teatrist otsivad ainult lõbu. Ja need viimased on suures ülekaalus. See- 
pärast on draamakujus veelgi tähtsam kontrastsete laikude otsimine. Nad annavad 43 


puhkust näitlejaile ja publikule. Muidugi peab kirjanik selleks mõningaidki võima- 
lusi andma. Ei ole ta seda aga teinud, siis peab näitleja neid endale muretsema ise. 
Kas või sellega, et ta otsib teksti sõnale siin-seal «vastupidiseid» tõlgitsusi või 
kergendab ja kiirendab rütmi ega haara kogu aeg just elamuslikesse põhikihtidesse. 
Nii tõstab näitleja siis välja ka ainult olulisima ega paisuta kõike ühteviisi tähtsaks. 

Osa oluliste ja vähemoluliste lõigete märkimine algab näitlejal õigupoolest juba 
osa piiride määramisel ja täiendub iseenesest kuju «eluloo» uurimisel. Näitleja kogu 
töö läheb ju välja sellele, et kuju «avastada» ja siis leida talle õige vahekord ja tasa- 
kaal etenduse teiste kujudega. Selleks peab teadma, mis on osas oluline näidendi idee 
valgustamiseks, mis kuju enda avastamiseks, mis teistele kujudele abiks nende 
avastamisel. See määrab juba iseenesest kuju detailsemad kontuurid. See määrab 
aga ka üksikute etteastete, nende osade, jah, isegi üksikute lausete ja sõnade erikaa- 
lud. See olulise ja vähemolulise fikseerimine määrab aga lähemalt ka juba rütmid. 
See kõik on töö, mis nõuab näitlejalt näidendi, selle ajastu ja keskkonna kõige põhjali- 
kumat uurimist. See on töö, mis näib kohati nagu kalduvat näitejuhi aladesse. Kuid 
see'p see ongi, et iga näitleja peab olema ka näitejuht. Vähimasti oma osa piirides. 
Näitejuht saab siis oma töö suunata täie raskusega ainult sellele, mis on ta olulisim 
ülesanne: etenduse tervikuks organiseerimisele, oma kaasnäitejuhtide-näitlejate töö 
kooskõlastamisele. 

Puudutasin siin muuseas, vaid näitena, kolme momenti eeltöös osa kallal. 

See eeltöö on enam ossa sissemõtlemise kui sissetundmise töö. Mõtlemine 
eeldab intellekti, tundmine annet. Anne astub täiel määral tegevusse alles mõistus- 
liku eeltöö kujukskehastamise hetkest alates. Siit algab sissetundmine. Seni toimis 
peamiselt intellekt. See toimib aga seda tulemusrikkamalt, mida avaram ja mitme- 
külgsemalt arenenud ta on. Mida laiemas kaares intellekt haarab aineid maailmast 
ja elust lavakujule vundamenti rajades, seda avarama ja kindlama ehituse võib anne 
siis peale ehitada. Muidu näeme aga tihti, et ehitus ise võiks olla palee, aga ta seisab 
nii nõrgal alusel, et keegi ei söanda lähedale, veel vähem sisse astuda. Ka kõige suu- 
rem anne vajab toeks intellekti. Argu kardetagu naiivselt, et «liigne» mõtlemine ja 
töö enda kallal ande surmab. Argu mõeldagu, et andel pole midagi õppida, et ta võib 
päevi logelda teatri trepinurkadel, enam või vähem vaimukat nalja heita, ajaviiteks 
paar pilku ossa heita, siis lavale minna ja — «küllap tuleb!». Muidugi, kuidagi 
ta tuleb. Üks kord «kuidagi» antakse andeks, võib-olla ka teine ja kolmaski kord. Aga 
siis vaadatakse juba isegi ande peale ka «kuidagi». Argem mõõtkem publikut alati 
kõige lühema tollipulgaga. Kui meil oleksid ainult kõrvad kuulda...! Ja tarkust 
vahetevahelgi alla astuda oma kõrge hobuse seljast, loobuda hetkekski otse härduseni 
küündivast endaimetlusest, astuda päris õige peegli ette ja vaadata endale näkku... 
Nii pimedaks ei pea ma enam ühtki meie näitlejat, et ta siis ei näeks, missugust ilu- 
ravi vajab ta näitlejanägu ja kui palju vaimu mahub veel silmadesse. Ainult vaata- 
miseni peab jõudma. Loodame, et siis järeldustetegemine tuleb iseenesest. 
P. 8. Ülaltoodud read on seda laadi, mis kindlasti ajavad nii mõnegi näo pilve. Võib- 
olla toovad nad allakirjutanule mõne äikesenoolegi kuklasse, Et välkudel poleks mõt- 
lemist, kuhu lüüa, siis püstitan siia lõppu väikese varda, mis juhib otse mu süda- 
messe: ma ei loe isiklikult ennast ühestki ülalmainitud puudusist vabaks. Pigem on 
see patuse avalik pihtimus. Aga lubatagu isegi pihtimise puhul olla nii väiklaselt 
inimlik ja näha samu patte ka tervel hulgal teistel. On nagu kergem. 


Tallinnas, 31. III 1936. 


NÄITLEJA LOOMINGUST 


PAUL PINNA 


Sõnalavastuse näitleja loomingu algeline tõde põhjeneb, teadagi, 
näitekirjaniku mõttekujudest elava kuju voolimisel ja talle hinge 
andmisel. See on: lavakunsti «abc». Et seda teostada, peab näitlejal 
olema palju eeldusi — peamiselt anne. Ande väljaarenemiseks on vaja 
eelharidust ja palju töötamist eriliste lavakunsti nõuete põhimõtete järgi. 
See kõik on selge igale algajale. Seda kõike vajab näitleja, et oma 
44 hingelisile väljendusile juhtmeid anda ja oma keha panna kõnelema. 


Nendest tehnilistest abinõudest ja juhtmeist on õpetatud stuudiois, 
räägitud seminaripäevil ja veel rohkem kirjutatud. Alles hiljuti ilmus 
meie ajakirjas «Teater» väga õpetlik artikkel — eriti meie nooremale 
generatsioonile — tööst ja andest. Selles artiklis autor tõstab dominee- 
rivale kohale töö. Andekus ei olevat. veel kõik, vaid püsivaimaks 
aluseks olevat ikkagi «ennastsalgav töö». Kohati rõhutab artikli autor 
täie õigusega teatud üksikasju ja abinõusid, mida võib suure poolehoiuga 
tervitada ja mida iga näitleja tohib oma loomingule ja tööle suurima 
kasuga rakendada. Üldiselt: töö. Kes võikski selle vastu vaielda 
või kes võiks kahelda, et see on vajaline kui õilis tegur, ja kes võiks 
süüdistada inimest, kui ta tahab tööd teha ja teebki? Mitte töö vastu 
ärgu olgu sihitud minu käesolev veste näitleja loomingust. Ma tahtsin 
ainult mõlgutada mõtteid ande ja töö võimiste piiride üle. 

Meie eesti teatri kunstilised nõuded on ammu üle kasvanud vana- 
dest lavavõtetest, tehnikast ja väljendusviisidest. See üleminek ei teostunud 
mõne aasta jooksul, selleks on vajatud aastakümneid. Ma kõnelen 
eesti teatri näitleja esinemise tehnika evolutsioonist, silmas pidades 
«vana Estonia» mängu stiili ehk vormi, võrreldes meie praeguste 
lavadega. Kui algasin oma tegevust «vanas Estonias» asjaarmastajana 
ja hiljem kutselisena, domineeris draamas romantism ja realism. Need 
mõlemad voolud: nõudsid äärmist mängu. Kui juba sentimentaalsus, 
siis ärgu väljendatagu seda «läbi lille», ja kui realism, siis mängi, 
kuni jatkub jõudu. Kui Othello mind laval kägistas (ma mängisin Jaagot), 
siis tuli jõudu pingutada, et põrandalt uuesti jalule tõusta. 


Nii oli see lõpuks igal pool, sest mängiti kõigepealt välismaa 
suurte näitlejate eeskujudel, oli ju lavaline traditsioon mängus kõik. Ja 
publik? Publik ülistas seda, kes tehnikas oli vilunuim ja väljendusviisilt 
kangeim. Muidugi, näitleja vajas tol ajal kõigepealt puht-lavaannet. 
Ja neid kolosse oli. Ei olnud tööst tol ajal palju juttu — välja arvatud 
osa äraõppimine. Aga osa väljatöötamine meie tänapäevase mõiste 
järgi? Seda andis juba iseendast — suurele andele «Jumala viina- 
mägi» ja väiksem mees jäljendas oma suurt eelkäijat. Muidugi — 
leidus ka erandeid, nagu ikka, kuid üldmõiste näitleja loomingust 
koosnes vaid puht näitleja andest. Nii siirdus see lavavorm välismaalt 
üle ka meile. Kuid siis tulid: H. Sudermann, G. Hauptmann, 
H: Ibsen, ja ka meie hakkasime iseseisvamaid lavavorme otsima. Nii 
on meie lavamängu tehnika otsimiste ja eksperimenteerimiste kaudu 
välja jõudnud tänapäeva mängu vormideni, mis muidugi erinevad suu- 
resti endisest ja nõuavad sootuks teist juurdepääsu osa tõlgitsemisele 
ja selle väljatöötamisele. Ja siit see uuema aja nõue: tänapäeva 'lava- 
kuju voolimine nõuab tööd, head ettevalmistamist. Kuid töö üksi ei 
anna veel seda lõplikku tulemust — siin lubatagu andele ikka viimne 
sõna. Tänapäeval on sellest veel vähe, et näitleja «ennastsalgava töö» 
tulemusena serveerib tehniliselt hiilgavalt väljatöötatud kuju, dominee- 
rivaks lõppküsimuseks jääb ikkagi see: kas loodud kuju on ka usutav? 
Siin ongi piir, kus lõpeb tehtud t öö ning kus lõpptulemus peab otsustama, 
kas see töö oli kannud vilja või saadi vilja asemel tühi kest. Selle 
lõppakordi juures oligi näitlejal vaja esile tuua, kas tal oli tegemist 
oma sisemiste elamustega, mis suudavad loodava kuju inimestele nii 
lähedale tuua ja arusaadavaks teha, et näitleja elamused ja kujutatav 
inimenegi on usutavad, või oli see kuju ainult ilus nukk: hiilga- 
valt meisterdatud, aga ilma hingeta. Kui ta oli usutav, see kuju, siis oli 
tema loojal seda, mida me nimetame näitleja andeks. Seda tulemust 
ei suuda me saavutada ainult tööga. Kui aga kuju oli ainult tööga 
loodud — ilusa, meisterliku nukuna —, siis oli tema loojal seda, mida 
me nimetame — tehniku leidlikkuseks. Ega siis muidu ütle pealt- 45 


vaataja nii mõnegi hästi läbiviidud kuju kohta, mida näitleja on mänginud 
viimistletud tehnikaga, detailidesse süvenemisega ja autori kuju õigesti 
tõlgendamisega, et «jah, see oli kõik väga hea, aga jättis külmaks», 
s.t. — ei olnud usutav. Ja vastuoksa: mõni noorem jõud, väiksemate 
tehniliste abinõudega, kel suurte staaride eeskujud võõrad ja kes vormi 
poolest jätab nii mõndki soovida, loob usutava kuju ja haarab 
publikut. Temagi on samuti sitkelt töötanud nagu ülalmainitugi, kuid 
tema töö tegi usutavaks ta anne. Nii on see töö mõiste õigupoolest 
kaunis relatiivne ja igaüks peab sellega opereerima oma individuaalsuse 
kohaselt. F 


* * * 


Ebaõnnestunud esinemise põhjustab sageli asjaolu, et näitleja ime- 
tihti tahab esineda osades, mis tema individualiteedile on ebasobivad 
või, õigemini, pole viimasega kooskõlas. See on olnud varem ja on 
ka osalt tänapäeval nii. Olgugi et vanasti tegelaste puuduse tõttu tuli 
ühel näitlejal sooritada mitte ainult tema enda individuaalsusele vastavaid 
osi, vaid ka tema võimeile sootuks vastupidiseid ja tema hingeelule 
võõraid. Tänapäeval on meil rohkem näitlejaid, seetõttu on kujunenud 
enam-vähem õige osade jaotus ja vaevalt pääseb näitleja esinema 
temale mitte vastavas osas. Kuid saab sageli kuulda näitlejalt endalt 
ütlust: «See pole minu osa — ma peaksin mängima seda osa; mida 
harjutab too näitleja.» Imelikul kombel tahab näitleja sageli mängida 
neid osi, mis temale individuaalselt ei vasta. Satub ta niisuguse «miini» 
otsa, siis on loomulik, et ta ei ole usutav, mängigu ta tehni- 
liselt kui tahes hästi ja töötagu selle osa kallal kas või 
kuude kaupa. See «haigus» — ebakohase osa tahtmine — on peaaegu 
igale näitlejale omane. Olen ise oma nooruspäevil vägagi tahtnud 
mängida «noori armastajaid», kuid loodus oli mind juba noorelt 
määranud «karakter»-osadele. Hiljem tuli mul suur pettumus üle 
elada isegi +karakter»-osas, mis mulle näitas, et ei aita töö 
ega vaev — isegi anne ei päästa, kui ei saa osas olla usutav. 
Kadunud Karl Jungholz andis mulle A. Kitzbergi «Kauka Jumalas» 
Mogri Märdi osa. Osa on tehniliselt mulle kohane, välja arvatud 
vahest «mulgi» murrak, mis mulle on võõras ja ebasobiv. Siiski 
algas töö. Jah, töö sõna tõsises mõttes. Sain luua tehniliselt; 
õige kuju, olid isegi mõjuvad stseenid, kuid tulemus? Pettumus! 
Sest kõigist nendest voorustest hoolimata — ei olnud minu loodud 
kuju usutav. Ja kui ma hiljem nägin Treumundti Vanemuisest, 
siis vast taipasin ja nägin õiget ja usutavat Mogri Märti. Mulle 
meenub suur konfuus kadunud Juhan Parmiga. Juhan Parmi tuli 
aastal 1909 Venemaalt. Ta oli muusikaline kloun «vennaste Parmide» 
trios. Nad olid tuntud artistid " ja olid kogu Venemaa läbi 
reisinud. Parmi loobus tsirkuseelust ja — siirdudes kodumaale — 
tahtis end pühendada teatrile. Vana Estonia vajas näitlejaid ja 
igaüks oli teretulnud, kes sel ajal nii või teisiti oli tegutsenud. 
Pealegi niisuguse staažiga artist! Oma suure koomiku rutiini 
peale vaatamata ei olnud ta aga üheski osas usutav. Jällegi korduv 
tõendus, miks ta oma koomiku-osi. mängis vastumeelselt. Ta pidas 
neid osi alaväärtuslikeks. Pöörane kirg oli <tal mängida sootuks 
"vastupidiseid osi. Näiteks Parmile anti suur ja kandev koomiku- 
-teenri osa naljamängus «Pöörane mõte». Ta nördimus oli kirjelda- 
matu. Tema, staažiga näitlja — ja äkki teenri osa! Ei 
milgi tingimusel!! Harjutati parajasti üht teist, vene keelest tõl- 
gitud ja laialt tuntud kirjaniku vürst Barjatinski komöödiat 

ringkonnist. Olime sunnitud andma ühe pisitillukese osa 4. Par- 
mile, mille see suurima rõõmu ja meeleheaga vastu võttis, säravail silmil 
tähendades, et ainult niisugused osad kuuluvad tema repertuaari, sest 
too osa kujutas «salanõunikku, ekstsellentsi ja kindralit» — kõike ühes 
isikus. Osa ise: 2 lehte. Muidugi ei olnud juba tema lavale ilmumine usutav 
— see ei olnud ekstsellents, see oliteener «Pöörasest mõttest». Niisugu- 
seid näiteid võiksin tuua oma praktikast tosinate viisi. 

Järelikult võib näitleja kuju ebausutavuse jaotada kahte liiki: 
1) kui näitlejale antakse, või ta ise tahab mängida osa, mis tema 
individualiteedile ja hingelistele omadustele ei vasta (kuid see 
ei tähenda veel kaugeltki, et tal pole näitleja annet); 2) kui 
näitleja oma individualiteedile vastava kuju vormib nõnda, et see 
lavalisest rutiinist, tehnikast, tahtmisest, tööst ja püüdest hoolimata pide- 
valt jätab pealtvaataja külmaks, sest et mäng ja kuju pole: usu- 
tavad, siis pole see lavategelane näitleja, vaid lavatehnik, 
ja tema näitleja-anne on küsitav. Kui palju siin ükski pool on 
eriti tööd teinud oma osa kallal, see jääb individuaalseks asjaks. 


* * * 


Need mõttemõlgutused töö ja ande kohta tulid mul peamiselt meele 
nüüd, millal meie elukutseline teater pühitseb oma 30-aastast olemas- 
olu. Pilguga minevikus ja lahtiste silmadega olevikus, minu põhimõte 
on ikka olnud: ajaga kaasa sammuda. Kõik edeneb ja omandab 
uusi vorme ning leiab uusi tõdesid. 

Lõpuks tahtsin ka oma arvamist avaldada sellele ikka ja jälle uuesti 
korduvale sõnale «töö», mis nii painavalt igas olukorras, igas variatsioonis 
«ninna kargab», et tahtmata hakkad mõtlema — teater pole enam 
näitekunst, vaid sunnitöö. Palun minust õigesti aru saada: tööd 
teeme kõik, kuid igaüks oma moodi ja oma individuaalsete nõuete 
kohaselt. Kunstis on tähtis tulemus. 


R. Fauchois'* «Ettevaatust, 
värskelt värvitud! », +«Esto- 
nia», 1945. Cotillard — Ants 
Lauter, Odilon Gadarin — 
Paul Pinna. 

Mälestusi Paul Pinnast 


ANTS ESKOLA 


[— — —I Ma mäletan väga selgesti 
meie esimesi kokkusaamisi. See oli minu 
esimesel aastal teatris, ma tulin teatrisse 
1925. aastal. [— — —] Pinna oli lõbusa, 
elava loomuga ja see suur aukartus, 
mida me tema ees tundsime, kadus nagu 
iseenesest just tema sundimatu ja loo- 
muliku, elava käitumisega noorte suh- 
tes. Esimene näidend, kus mina Pinnaga 
esinesin, oli lustmäng «Vana Aadam». 
Sellesama näidendiga läksime ka sama 
aasta "kevadel ringreisile. Seal arenes 
meie tutvus juba sõpruseks, kui seda 
nii nimetada võib, sest meie aastate vahe 
oli väga suur. Ma olin alles nii-öelda 
poisike ja tema juba küpses eas eesti 
tuntuim ja populaarseim näitleja. Kuid 
(.. ) see ei seganud meie head ja sõbra- 
likku vahekorda. [— — —] Mind hüüdis 
ta eluaeg. Ferdinandiks näidendi «Sa- 
lakavalus ja armastus» järgi, kuigi ma 
seda iialgi ei mänginud. Pidas armas- 
tajate osi minu rollideks. Ta suhtus 
minusse eriliselt, pidas mind sõbraks. 
Suhtus minusse, nagu suhtutakse. lähe- 
masse. Ei oska seletada, miks. Võib-olla 
hingesugulus? Ma tunnen seda vahet, 
tundevahe, aga ei oska seletada. 

Nagu ma ütlesin, Pinna suhtus noor- 
tesse näitlejatesse väga hästi — nagu 
oma poegadesse. Vajaduse korral ta noo- 
mis neid, armastas nendega juttu rää- 
kida, isegi vahest pitsikese viina võtta, 
nendega ringi liikuda ja see oli noortele 
näitlejatele väga suureks julgustuseks, 
see õieti aitas meil (...) ka laval julgust 
juurde saada. 

Eriti tundsin ma seda enda suhtes. 
Lava vastu on ikkagi algul aukartus, 
aga just Paul Pinna suurepärane vaba- 
dus ja enesevalitsemine laval — sellest 
olen mina väga palju õpetust saanud, 
see oli mulle suureks eeskujuks. 

Lavataguses elus ei olnud Paul Pinna 
eriti jutukas ega lõbus, mina nägin, et 


ta oli rohkem mures kui lõbus. Nalja- 
vend ta ei olnud, enamasti tõsine ja 
alaliselt mures rahaasjade ja perekonna 
ülevalpidamise rahadega. Kord kohtu- 
sime Narva-Jõesuus kuursaali ees ja ma 
küsisin, mis kavaga ta esineb. «Ise oled 
näitleja ja küsid, mis ma siin teen,» vas- 
tas Pinna vastumeelselt, «olen siin 
«kabajantšik».» Ta ei pidanud kabarees 
esinemistest lugu ega tahtnud sel teemal 
rääkida, aga sealt sai raha. 

Olles küll esimesi näitlejaid, oli ta 
kolleegide vastu sõbralik ja lihtne ning 
alati kõikidega sina peal. Ta armastas 
vestelda Albert Üksipiga loodusest ja 
kuulata tema vaimukaid anekdoote ning 
ka ise neid jutustada. Pinna oli üldse 
erksa vaimuga. Kord Viljandis ring- 
reisil jalutasime Pinnaga ühel palaval 
Päeval looduses. Maastikku jälgides ütles 
ta, et selle kõrgendiku taga peaks olema 
jõgi, kus saab end kasta. Hakkasime 
sinnapoole minema ja leidsimegi, kuigi 
ainult oja, kus saime end vaevalt märjaks. 
Aga maastik ei petnud teda. [— — —]) 

Paul Pinna andest rääkida oleks siin- 
kohal peaaegu üleliigne, sest tema suu- 
repärast - näitlejatalenti tunneb vist 
kogu eesti rahvas. [— — —] Kui me oli- 
me Pinnaga ringreisidel, tulid kohali- 
kud elanikud igal pool juurde ja esi- 
meseks küsimuseks oli: «Kas Paul Pinna 
on teiega kaasas?» Ta oli niivõrd po- 
pulaarne. Igaüks teda tundis, igaüks teda 
teadis ja Paul Pinnal enesel oli sellega 
vahel isegi raskusi. Teda teretati, aga 
kui mina küsisin tema käest vahel, kes 
see või teine on, ütles ta: «Kuule, kallis, 
ei tea, ei tea.» Temal oli neid tuttavaid 
nii palju, et tal oli tõesti raske kõiki 
meeles pidada ja mäletada. Sedasama 
võib muidugi öelda Tallinna publiku 
kohta, kes Paul Pinnat väga armastas. 
Oodati alati näidendit, kus tema kaas- 
tegev on. 

kus ma mängisin Paul Pinnaga viimast 
korda koos. See oli nimelt «Vene kü- 
simus» 1947. aastal. Sõjakeerises me pol- 
nud pikka aega kokku puutunud ja see 
oli esimene näidend pärast sõda, kus 
me mängisime Paul Pinnaga üle hulga 
aja jälle koos. See oli mulle muidugi 
väga meeldiv ja suurepärane, rõõmus 
üllatus. [— — —J] Kõrvus kostab veel 
tema kõnehääl, tema tavaline tuttav 
kõnelaad, tema viis, kuidas proovi te- 
ha — alati kergelt, ilma vaevata tuli 
tal see välja ja sellega sütitas ka teisi, 
kõiki oma ümberolijaid, see on mul 
praegu väga elavalt meeles. (...) Pinna 
proove oli huvitav jälgida, ta otsis pikka- 
mööda, proovis kord nii, kord naa, kat- 
setas kord ühte tooni, siis jättis ära, 
kunstlikku tooni temas ei olnud. Ta ei 
punnitanud ega pingutanud, vaid kõik 
temas oli loomulik. Isegi ebakindlat 
teksti rääkides tegi ta seda ehtsa tunde- 
ga. Oma tööd näitlejana ja lavastajana 
tegi ta (kui nii võib öelda) «vabajooksu- 
ga». Pinna oli huvitav sellepärast, et 
ta oli alati ehtne, mitte võlts.. Leiu- 
moment, millal ta proovitud detailid 
kokku liitis, sündis märkamatult ja osa 
oli särav. [— — —] 

Neid oli vist väga palju, kes Paul 
Pinnat endale eeskujuks seadsid: just 
tema rikkalikku meisterlikkust (...), 


tema julget osakäsitlust, tema võimsat 
improvisatsioonivõimet — selles oli ta 
lihtsalt ületamatu. Ta oskas ennast välja 
mängida, n-ö välja rabelda isegi kõige 
täbaramast seisukorrast. 


Teatriühingu arhiivist ja 
suulisi mälestusi 1984. aasta suvel. 


VOLDEMAR PANSO 

Mul tuleb meelde üks lugu. Kui me 
olime teatrikoolis, käisime «Estonias» 
vaatamas operetti «Nahkhiir». Paul Pin- 
na mängis vanglaülemat. Mispärast ma 
seda lugu räägin? Tuleb meelde, missu- 
gune määratu suur kohanemisvõime sel 
inimesel oli. Ta tuli lavale ja kõhis ja 
aevastas ja andis rahvale tunda, et siin 
midagi head loota ei ole. Ta oli nii 
häälest ära, totaalselt külmetanud. Me 
olime mitu korda juba seda operetti näi- 
nud ja teadsime, et Pinnal on seal 
etteaste, laul — see oli suur omaette 
pikk number. Mõtlesime, et kuidas ta 
sellega nüüd hakkama saab, sest häält 
tal ei olnud, ta rääkis üsna sosinal. 


K. Simonovi «Vene küsimus», «Estonia», 1947. 
MacPherson — Paul Pinna, Gouid — Hugo Malms- 
ten, Smith — Ants Eskola, 


N. Gegoli «Revident», «Estonia», 1908. Linna- 
pealik — Pau! Pinna. 


Vaatame, orkestrijuht tõstab juba kepi 
ja ... Muidugi, suurem osa publikust 
ei teadnud seda, aga meie ootame, et 
mis sellest asjast nüüd välja tuleb. Ja 
järsku Pinna hakkab vilistama, vilistab 
terve selle aaria orkestri saatel suure- 
päraselt maha. «Estonia» teatrisaal he- 
lises ja kõlises, kuni Pinna vilistas. 
Ja oleks te kuulnud, missugune metsik 
aplaus järgnes pärast seda vilekontserti. 
Rahvas oskas hinnata kohanemisvõimet 
ja näitleja talenti olukorrast välja pää- 
seda. 

Teatriühingu arhiivist 


HUGO LAUR 


Paul Pinnat oli mul õnn esimest korda 
laval näha (...) 1909. aasta kevadel 
Tartus. Mina olin kooliõpilane ja «Esto- 
nia» teater oli andmas oma külalis- 
etendusi «Vanemuises». Mul õnnestus 
pääseda etendusele «Madame Sans-Gš- 
ne» — prantsuse lustmäng, kus Paul 
Pinna mängis Napoleoni osa. Peale Paul 
Pinna esinesid tol korral veel Netty Pin- 
na, Theodor Altermann ja Eduard Kur- 
nim, kelle kujud mul praegugi veel sel- 
gesti silme ees on, aga kõige suurema 
mulje jättis mulle siiski Paul Pinna 
Napoleonina. Ta esines selles osas veel 
hiljemgi «Estonias» mitu korda. Pinnat 


loeti tol ajal Tsaari-Venemaal kõige pare- 
maks Napoleoni osa esitajaks ja talle 
oli annetatud Prantsuse Vabariigi valit- 
suse poolt isegi üks aumärk. [— — —] 

Minu esimene kokkupuutumine 
Pinnaga laval oli saksa komöödias 
«Vana Aadam» hooajal 1925/26. 
[— — —IBästi mäletan paar aastat hil- 
jem lavastatud «Nõmmekingseppi», kus 
Pinna mängis Esko ja mina Esko isa 
Topiase osa. Koosmäng Pinnaga tekitas 
just «Nõmmekingseppades» vaba valla- 
tustunde ja ergutas mindki isa Topiast 
mängima niisuguse lustiga, et sel pea- 
aegu piiregi ei olnud. Samal hooajal oli 
mul ka suur õnn esineda koos Pinnaga 
«Pisuhännas», kus tema mängis Vest- 
manni ja mina Piibelehte. Vestmann oli 
Pinnal, nagu teada, üks õnnestunumaid 
osi, ta oskas seda maait linna tulnud tõu- 
sikut väga hästi kujutada tolleaegsetes 
oludes. Kunagi ei unune mul Vestmanni 
ja Piibelehe dialoog III vaatuses. 

Üheks Pau! Pinna silmatorkavaks ise- 
loomujooneks oli see, et tema ei tund- 
nud ennast kunagi staarina ega olnud 
ka kunagi kade kellegi kaastegelase osa 
õnnestumise puhul, nagu seda meil vahel 
ikka veel näha võib. 


E. Vilde «Pisuhänd», «Estonia», 1927. Piibeleht — 
Hugo Laur, Vesimann — Paul Pinna. 


(-. ) 1930. aasta suvel oli mul juhus 
Paul Pinnaga koos heliplaatidel esineda. 
See oli «Esto-Muusika» ettevõte. Palade 
valik ei olnud kuigi sisukas ja sellele 
ei pandudki rõhku: peaasi, et oleks hästi 
palju nalja. Ka tehnilise külje viimist- 
lusele ei pööratud kuigi palju tähele- 
panu. Neid plaate me rääkisime Tallin- 
nas sisse ja huvitav, Pinna, kes muidu 
oli etendustel väga rahulik ja valitses 
end igas olukorras, sattus neil plaatide 
sissekõnelemistel kuidagi ärevusse ja tih- 
tipeale oli päris naljakas näha, kuidas 
niisuguse suure näitleja käed värisesid 
mikrofoni ees, nii et lehe peale kirju- 
tatud tekst otse lipendas sõrmede vahel. 
[——-—l 

Tuleb meelde, et teatris Pinna ei kan- 
natanud kunagi ainult üht: kuuma näite- 


lava. Tol korral oli «Estonia» näitelava 
väga hästi köetud ja Pinna vaheajal 
muudkui oigas, kui ta juhtus lava taga 
olema. 

Pinnaga koos töötades võis jälgida 
tema laiahaardelist näitlejaandi. Tema 
võis otse nakatada proovides ja ka eten- 
dustel oma kaasmängijaid kas siis pi- 
sarateni nutma või pisarateni naerma 
— nagu ta tegi ka publikuga. Üldse, 
Pinna annet määratleda või seda kui- 
dagi piiritleda on peaaegu võimatu. Ta 
puistas oma osi nagu küllusesarvest. 
[— — —IMulle meenuvad siin vaid mõ- 
ningad nendest: Napoleon, Joann Julm, 
Holofernes gJudithis», Herodes «Salo- 
mes», kuningas Lear, Jago, Kean, Franz 
Moor, Linnapealik «Revidendis», Akim 
«Pimeduse võimuses», Kuningas «Ham- 
letis», Näitleja «Põhjas», Shylock «Ve- 
neetsia kaupmehes», Laurent Castel 
«Eluaabitsas», Politseimeister «Kolme- 
krossiooperis», Tseesar «Kaugetes ran- 
dades» ja «Fannys», doktor Stockmann 
«Rahvavaenlases». Eriti õnnestunud oli 
tal Tseesari osa «Kaugetes randades» 
ja «Fannys». Mulle meenub üks stseen, 
kus me neljakesi, Pinna, Üksip, Tõnopa 
ja mina, mängisime kaarte ja igaüks 
püüdis sohki teha niipalju kui jõudis. 
Mängu ajal pudenesid teised kaardi- 
mängijad ükshaaval laua tagant mine- 
ma, Pinna jäi üksinda iseenesega kaarte 
mängima ja tegi ka iseenesega sohki. 
(— ——1 

Muidugi, (...) ei olnud vist ühtegi 
operetti, kus Pinna kaasa ei mänginud. 
Kõige hiilgavamaks operetiosaks võib 


L. Falli «Lõbus talupoeg», «Estonias», 1909. (U uen- 
datud 1916, taaslavastatud 1936. Eesti teatriaja- 
loo pikima elueaga operett). Lotimütsimees Matt- 
hias — Paul Pinna (pildistatud 1926). 


nimetada Lõbusat talupoega samanime- 
lisest operetist, mis läks tol korral üle 
150 korra, kas mitte juba ligi 200 korda. 
Seda ta oli juba mänginud vanas «Esto- 
nias», enne seda, kui avati «Estonia» 
teatri uus hoone. [— — —)] 

Nii töötas ta näitelaval üle viiekümne 
aasta (...) ja võib kindlasti ütelda, et 
Pinna oli eesti näitelava suurkuju. 

Mina olen ju kõik eesti näitlejad ära 
näinud peale Altermanni — tema kadus 
nii vara, et siis ma olin alles päris 
laps. Ja minu silmis on Pinna tõesti 
üks suurimaid, kes meil lava jaoks siia- 
maani üldse sündinud. 

See on ime, kuidas nad tegid Alter- 
manniga algul seda eesti kutselist teat- 
rit — nädal ja uus tükk. Andekuhjad. 
Noored ei saa seliest praegu aru, kuidas 


Paul Pinna umbes 1911. aastal. 


see üldse võimalik oli ja mis see «või- 
malik» tähendas, kui palju jõudu võttis 
ja ära raiskas. Mina natuke saan — 
mina olen juba nii kaua teatrit teinud... 
Pinna — see on olnud üks meeletu teatri- 
tegemine ja meeletu elu. 

Aga ta võis töötada, kui tahtis, ja 
võis ka end kokku võtta! Ma mäletan 
üht tema Tartu-gastrolli. Juba jaamas 
austajad vastas, see nn seltskond oli ju 
nii maias kunstnike peale. Päev otsa peo- 
kene muudkui veeres ja õhtuseks eten- 
duseks oli Paulchen ikka kaunis väsi- 
nud... Kuidagi see etendus muidugi 
maha peeti, kuigi partneril oli raske. 
Aga vaadake, mis on tähtis: ta ise tunne- 
tas seda ega võtnud sugugi nagu maa- 
ilma normaalseimat asja. Vabandas oma 
noore partneri ees ning lubas homsel 
etendusel vormis olla. Ja tõesti, teisel 
päeval ütles ta kõikidest küllakutsetest 
ära ja oli õhtul laval ikka see päris 
Pinna. Säras ja pulbitses nii, et siis 
ei saanud noor partner üldse jalgu alla! 
Selgus, et vormis Pinna kõrval on raskem 
kui vormist väljas Pinna kõrval... 

Ta elukene oli päris raske. Raha- 
puuduses vaevles ta vahetpidamata ning 
seiklused tõid võlgu ja muresid üha juur- 
de. Tal oli ju mitu kodu ja mitmed 
lapsed ja... Kes neid asju ja võõraid 
elusid enam nüüd tagantjärele täpselt 
teab, aga see suhe Milliga oli tal ilmselt 
ka üsna ammune ja kõigile teada, sel- 
les kodus ta vist rohkem elaski. Milli 
Altermann olevat ju noorelt haruldane 
iludus olnud ja eks nad mõlemad sõbraga 
olid vist ta austajad, Altermann oli 
ägedam ja kosis ära. Kuid sõber suri 
juba 1915, nii et... Aga ma mäletan 
selgesti üht Netty lauset. Kui ma veel 
Pärnus noor näitleja olin, peeti suvised 
näitlejate päevad kord meie juures ja 
muude asjade hulgas (seminarid ja ühis- 
näitemäng, kus igast teatrist üks tege- 
lane laval) korraldati seal ka üks «naiste 
kohvi» ja mindki, noort tüdrukut, kut- 
suti sinna pealinna primadonnade hulka 
naistejutte rääkima... Ja ma mäletan 
täpselt Netty peapööret ja muiet, kui 
ta vastava teema puhul ütles: «Noh, 
eks naerda võib ju palju, aga kui on 
ikka riiklikud vastuvõtud, esindusballid, 
siis hoian mina Paulcheni käe alt kin- 
ni. . » 

Pinna oli tore inimene, aga ta oli 
väga boheem. See nn seltskond ümb- 


ritses ja kiskus teda alailma kaasa. Ikka 
ja alati laud (päris selle nahka läks 


ju vaene Sällik, andekas inimene)... Eks 
vahel ikka elu murdis sisse ka Paviche- 
nil. Siin oligi tema õnnetus — kui Lau- 
teriga võrrelda. See läks nagu raudnael 
läbi elu! Ja mulle tundub, et ta tähen- 
dus ja teened on lõppkokkuvõttes suu- 
remad, kuigi Pinna oli andekam. Jah, 
imelik oli see Pinna ja Lauteri vahe- 
kord. Panso on sellest kirjutanud ilmselt 
paremini kui keegi teine, kuid kas kõike 
saabki sõnades seletada? 

Aga rahvas teda armastas. Missugune 


matus! Teda kanti ju Russalkani kätel. 
Rahvas tunneb talendi ära ja paljukest 
meil ongi neid tõelisi talente oinud! Tont 
teab, kas ta oligi eestlane — tal oli 
ju aktsent ja tema perekonna ja koduse 
keelega olid keerulised lood, aga eks 
me set ajal hakkasime kõik kangesti 
eestlasteks! Kas meie, eestlased, olemegi 
nii säravalt talendikad? 


Suulistest mälestustest 1984 a. suvel, 


Paul Pinna 1931. aastal. 

Esimene täiskasvanute etendus, mida 
ma 10-aastaselt nägin, oli Adsoni «Lau- 
luisa ja Kirjaneitsi» 1932. aastal, kus 
Lauter mängis Kreutzwaldi, Villmer 
Koidulat ja Pinna Jannsenit. Need kujud 
olid nagu piltidelt, mis koolis seinal, 
alla astunud, pildid hakkasid äkki liiku- 
ma, rääkima. elama. See oli lapsele ela- 
mus. Ja Jannsenit kujutlen ma tahes- 
tahtmata nüüd alati Pinna-näolisena. 
Sealtpeale käisin «Estonia» teatris palju 
ja nägin Pinnat peaaegu — kõikides 
osades. 

Kolleegiks sain 1941. aasta jaanuaris, 
kui sattusin «Estoniasse» = statistiks. 
On omamoodi ime, et me üldse lähemalt 
tuttavaks saime: ma olin ju ikka 18- 


M. Pagnoli «Fanny», «Estonia», 1934. Marius — 
Felix Moor, Tssesar — Paul Pinna. 


aastane jumbu, aga tema pealt viiekümne 
vanahärra. Kuid Pinna ei armastanud 
vanu, üldse — vanadust, ümbritses end 
alati noortega. Kuidas meie tutvus üldse 
algas? «Estonias» oli lava ja tegelaste- 
toa vahel veel üks väike ooteruum, kus 
oldi vahetult enne etteastet. Aga leidusid 
mõned näitlejad, eelkõige Pinna, Eskola, 
Karm, kellele meeldis seal kogu aeg 
istuda, kui nad just laval ei olnud. 
Sealt käis palju inimesi läbi, aeti juttu, 
kuuldi uudiseid. «Ja minulegi hakkas 
meeldima just selles põnevas ruumis 
viibida, poetasin end ühtelugu sinna... 
Pärast sõja puhkemist uusi lavastusi 
enam ei tehtud, valmistati ette kont- 
sertprogramme — nn kirjusid kavu. 
Juhtusime kord Pinnaga kahekesi istuma 
ses ooteruumis, kui Pinna äkki ütles: 
«Mul on üks sketš — kirju kava jaoks. 
Tahad minuga teha? Üht noort poissi 
oleks tarvis — minu vennapoega män- 
gima.» Mina muidugi õnnelik — saan 
Pinnaga koos teha. Palju mul seal ütelda 
polnud, paar repliiki vahele, see lugu 
oli peaaegu puhtalt tema monoloog. Aga 
ikkagi! Ühe proovi tegi ta minuga 
proovisaalis ka, rohkem muidugi mitte, 
kõik oli nagu korras. Ja siis tuli kontroll- 
etendus või praeguses mõistes — kunsti- 
nõukogu. Läksime lavale ja... Pinna 
lasi lahti kõik oma pidurid. Pinna hakkas 
mängima! Kõik oli äkki teistmoodi kui 
proovi ajal! Vaatasin teda ammuli sui, 
naer tikkus hirmsasti peale ja oma tekst 
ununes mul täiesti ära. Lauter tuli siis 
saalist üles lavale, viis mu kõrvale ja 
andis teatrikunsti esimese õppetunni. 
Seletas, mis on keskendumine, etenduse 
vastutus jne. Aga Pinnaga saime me 
sellele minu «jännijäämisele» vaatamata 
hästi läbi. Ka pärast sõda olime veel 
koos. Ta püüdis, jah, vahel ka etendustel 
partnereid rööpast välja viia, naerma 
ajada. Tema lustis. 


Pinna võis mängida teinekord ka 
väga valesti, hästi, aga valesti. Ta võis 
mängida kujust täitsa mööda, eriti siis, 
kui tundis, et publik ei ole käes. Siis 
võis ta teha meeletuid tempe, sest ta 
pidi publiku pihku saama! Mulle tun- 
dub, et kõik oma kujud lõi ta enda 
järgi. Aga Pinna võlu oli kirjeldamatu. 
Ma kujutan ette, kuidas võis lava särtsu- 
da ja särada, kui seal kunagi valitses 
triumviraat Altermann—Pinna— Sällik 


(Sällikut vanas põlves olen veel operetis 
näinud.) 

Pinna suurust kirjeldada on raske — 
kuidas sa räägid Niagaara kosest!? Ta 
oli ikka niivõrd loodusnähtus, niivõrd 
looduslik anne. Ja mulle tundub, et 
päris rahvusvahelisel tasemel talent, 
maailmatasemega näitleja. «Revidendi» 
Linnapead oleks ta vabalt võinud mängi- 
da mis tahes laval, see oli maailma- 
klass. Panso ütles, et ta ei saa iial 
«Pisuhända» lavastada: Vestmannina 
näeb ta ainult Pinnat, lugedes ei hakka 
tööle oma kujutlus, vaid mälu... Ja 
Pinnat (peale aktsendi ja intonatsiooni) 
juba järele ei tee! Ma olen kuulnud 
üht tema plaati. Stseen hambaarsti juu- 
res, kahe inimese vestlus. Võimatu ütel- 
da, et üks inimene räägib! Välkkiire 
dialoog ja absoluutselt erinevad hääled. 

Tema otsiski proovis «õiget tooni», 
kui «tooni» kätte sai, tuli kogu roll 
nagu käisest. See on ju kohutav, kuidas 
nad töötasid: nädal-kaks — esietendus, 
nädal-kaks — uus esietendus. Neil pidigi 
olema tohutu anne, kes vastu pidasid. 
Ja sellise tempo juures ei saanudki olla 
niisugust süvenemist, nagu praegu nõu- 
takse. 

Ta oli täielik laps, suur laps parimas 
mõttes. Niisama tark kui rumal, niisama 
kaval kui naiivne. Ta tuli teatrisse 
pärast meeletut ööd, hommikul ja võttis 
vestitaskust 2 krooni: «Poisid, täna 
läheme Valgesse saali...» Kahe krooni 
eest ei saanud «Estonia» Valges saalis 
muidugi midagi, see oli kallis lokaal. 
Aga minimaalset hakatuseks lauale tel- 
lida sai. Vaevalt jõudsime maha istuda, 
kui igast saali nurgast hüüti: «Härra 
Pinna... Härra Pinna, tulge meie lau- 
da!» Pinna võttis poisid sleppi, kolis 
teise lauda, lõbutses, säras. Kui tuli aeg 
arvet maksta, jäi Pinna magama — läbi, 
tukub, Pinna on väsinud... Kui arve 
oli makstud, ärkas Pinna üles, tänas, 
säras... Mõne päeva pärast tuleb jälle 
hommikul: «Poisid, mul on 2 krooni, 
täna õhtul läheme Valgesse saali!» 

Jah, ta armastas seltskonda, viina, 
naisi — kõike, mis elu juurde käib. 
Ahmis elu täie hingega. Aga ei saa 
ütelda ega tohi mõtelda, et Pinna oleks 
kunagi põhja käinud. Niisugust eetikat 
jätkus Pinnal ta elukunstniku-elu peale 
vaatamata alati, et tema pärast küll 
ükski etendus ära ei jäänud. 


Estonia», 1928. Colom- 


B. Jonsoni +«Volponer, 
ba — Marje Parikas, Volpone — Paul Pinna. 


Elus ta samuti näitles. Näitles ka 
head tuju. Üksi olles oli ta murelik küll. 
Ja jalad olid valusad, podagra teeb ikka 
hirmsat piina. Ma mäletan, kuidas nad 
Lauteriga sõtta läksid — reservohvitse- 
rid kutsuti kohe esimestena. Kogu teater 
saatis. Ja Pinna ütles Lauterile: «Sina 
ei näe ju mitte midagi. Ja minul need ja- 
lad. Eks sina võtad siis mind oma 
õlgadele ja mina vaatan, kus see vaen- 
lane on... Nii me sõdimegi!» 

ss ja hambahari. 


Pinna oli Eestis populaarseim näitleja 
ja juba aastakümneid sellega harjunud. 
Ning siis pärast sõda äkki niisugune 
vahejuhtum. Tuli minna toidukaarte 
registreerima. Ja seal üks noor neiu 
täidab pabereid ja küsib: «Teie nimi?» 
Pinna jahmus: «... Pinna!» «Eesnimi?» 
«Paul!!!» «Kus töötate?» Pinna vihas- 
tas: ««Estonia» teatris — tõstan ku- 
lisse!» Uus põlvkond oli vahepeal üles 
kasvanud, kes polnud Pinnat enam näi- 
nud. Mõelda vaid, kui üürike on näit- 
leja kuulsus! 

Ja siiski! On üllatav, kui ruttu ta 
pärast sõda kohanes uute olude ja uute 
nõudmistega: ta ei õppinud ju enne 
tekstigi korralikult pähe, mängiti ette- 
ütleja järgi... Kui Pinna oleks elanud 
praegu! Mis ta teinud oleks? Mis näitleja 
see oleks? Pinna oleks ikka hiilgaval 
tasemel, oleks see tippude tipp. Pinna 
muutus endalegi märkamatult. Ta oli 
niivõrd er k, ta elas oma aja ühiskond- 
likku elu niivõrd intensiivselt, et 
ei saanud (ega saaks järelikult ka praegu) 
olla kehv näitleja. Ehtne näitlejanatuur, 
kes uueneb koos ajaga. Kui mõelda 
ajalooliselt: ta tuli vanast, õieti alles 
poolkutselisest «Estoniast». Siis ilmus 
Lauter. Ja Lauteri teened eesti teatris 
on täiesti erilised: uus tase, uued töö- 
meetodid, uus töömõiste, uus teatri- 
mõiste. Kõik teised vanad, asutajad — 
peaaegu kõik — varisesid, kadusid. Pin- 
na oli ainus, kes püsis. Ainus, kes 
pjedestaalile jäi. 


Suulistest mälestustest 
1984. a suvel 


ANTS LAUTER 


Isamaasõja teisel kuul tuli mobili- 
satsioonikutse ka .reservohvitseridele. 
Olin kutsealune. Ja Paul Pinna kui sõ- 
javäeametnik. Olime mõlemad mõnevõr- 
ra vormist ära. Pinnal olid veresooned 
jalgadel haavandid tekitanud. Minul ei 
andnud jälle nägemine sõjamehe vurhvi 
välja. Muretsesime siis arstidelt selle- 
kohased tõendid ja sammusime «Düna- 
mo» väljakule kogunemispunkti. Mõle- 
mad nii kindlad «valge» pileti saamises, 
ilmusime kohale tennistes, suvemantel 
käsivarrel, seljakotis paar võileiba, seep 
Vastuvõtukomisjon oli 


väike. Sekretär, arst ja Vladimir Botš- 
karjov ise. Botškarjov oli NSV Liidu 
Rahvakomissaride Nõukogu volinik. Sel- 
lest mehest, ta tahtekindlusest, organi- 
seerimisoskusest ja nupukast arust ras- 
ketes olukordades räägiti palju. 

Pinna läks ette enne mind. Ta ei olnud 
seal kaua. Tuli välja väga pika näoga. 
Astus lähemale ja lahutas laialt käsi. 
Paika pandud. Ta oli näidanud arsti- 
sedelit. Botškarjov küsinud, mis ameti- 
mees ta on. Pinna vastanud, et «Estonia» 
teatri teeneline artist. Siis saanud vas- 
tuseks, et pole viga. Võite ka meie juures 
kukerpalli lasta. Vastu võtta! Mul lan- 
ges süda püksisäärde. Pinna paika pan- 
dud ja mul silmaarstilt tunnistus tas- 
kus, et olen invaliid. Pinna läheb ja 
mina, 10 aastat noorem — jään maha. 
Võib-olla ei maksa oma tunnistust 
üldse näidata? Peas sähvisid mõtted, 
nagu postmeister Spekinil «Reviden- 
dis»: võta lahti, võta lahti! Ära võta, 
kaad kui kärbes! Ja nii astusingi siis 
komisjoniruumi. Esitasin oma arstise- 
deli. Botškarjov vaatas, luges, muigas 
nagu veidi. Ah et kõlbmatu? Arst vaa- 
tas sedelit. Kõlbmatu. Botškarjov kü- 
sis — mis ametimees. Vastasin, et «Es- 
tonia» teatri teeneline näitleja, nagu 
Pinnagi. Aah, näitleja? Ja kõlbmatu? 
Arst küsis vahele: «Tähendab, kirjuta- 
da — kõlbmatu.» Vastus järgnes Bõtš- 
karjovilt väikese pausi järel. Jah, 
kõlbmatu. Arst hakkas otsust raama- 
tusse kandma. Siis lisas Bõtškarjov 
tõsiselt ja kindlalt: «Tallinna jaoks.» 
Imestasin veidi. Aga rõõmustasin üht- 
lasi. Jääme vanameistriga kampa. 

Ootasime käsku liikumiseks. Kohale 
jõudis Agu Lüüdik oma kontserdi- 
brigaadiga. Püüdis meid lõbustada. Aga 
me ei olnudki kurvad. Sõjaväe kord 
ja kohustus. Ja Botškarjov oli osanud 
kõik selle loo nii lihtsaks ja loomulikuks 
teha. Kahju sellest väärt mehest. Ta 
hukkus ühel viimastest laevadest, mis 
Tallinnast evakueerus. 


Meie suur komandöride partii juha- 
tati öömajaks «Estonia» kontserdisaali. 
Oma koju. Mida sa hing veel ihaldad. 
Pinna ütles, et ta läheb korraks teatri- 
poolele oma garderoobi. Mina viskasin 
pikali kontserdisaali lavale. Käidi mind- 
ki teatripoolele kutsumas. Aga olin kin- 
del. Ohvitseri distsipliin! Hommikul 


tulid agentuurandmed, et Pinna on elus 
ja terve. Ootab oma garderoobis, millal 
me edasi liikuma hakkame. Päeval oli 
«poverku». Kui Pinna nime hüüti, 
vastasin ta eest kindlalt ja selgelt — 
siin. Ega ma palju ei valetanudki. Pinna 
oli «siin» küll. Ainult teises ruumis. 
Enne loojangut hakkasime liikuma. Saat- 
sin Pinnale järele. Ta tuli. Aga nii 
«äraseatult», et kahel mehel oli tegu 
ta toetamisega. Meie ešelon liikus mööda 
Mere puiesteed sadamasse. «Grand Mari- 
na» juures ei jaksanud me väsinud 
sõjameest Pinnat enam kanda, astusime 
rivist välja ja panime ta kõnnitee äärde 
ühele seljatoega pingile pikali. Arvasin, 
et meie saatused Pinnaga on nüüd lahu- 
tatud. Aga vaevalt olin trümmis oma 
ruutmeetrikesel ennast kägarasse sead- 
nud ja tukastust ootama kakanud, kui 
ülalt hüüti: «Ants, kus sa oled?» «Siin.» 
«Mina ka,» hüüdis Pinna. Siis ta kobis 
trepist alla ja hakkas minu hääle poole 
astuma. Pinna jalad ei teinud vahet 
meeste käte, külje ega nägude vahel. 
Pinna astus sihikindlalt. Jõudnud minu 
kasutada oleva väikese ruutmeetrikese 
juurde, ta laskus põlvili, heitis mulle 
sülle, võttis käega mu kaela ümbert 


kinni, pani pea mu rinnale ja uinus 
sõna pealt nagu tilluke laps. Õhku hin- 
gasin - nagu lahtisel viinavaadi äärel. 
Küllap see andis jõudu, et pidasin hom- 
mikuni selles poosis vastu. 

Meil on Pinnaga pika elu ja koostöö 
jooksul igasugu sõitlemisi olnud. Kõigist 
oleme üle saanud ja vastastikku andes- 
tanud. Aga seda äraütlematut ööd ei ole 
ma Pinnale veel andeks andnud, kuigi 
me olime jubateisel päeval suured sõbrad 
edasi. Nii see siis juhtuski, et kui tuli 
hommikune «poverku», olin ma nii pahur 
ja vihane, et ei saanud sõnagi suust. 
Aga Pinna hüüdis väljapuhanult, rei- 
palt, erksalt ja rõõmsalt, kui minu nime 
nimetati: «Siin!» 

Passid võeti meilt ära ja küsitlused 
iga mehe isiku ja ameti kohta sündisid 
hea usu peale. Pinnale ei meeldinud ta 
sõjaväeametniku amet. Pinna oli kunst- 
nik ja tahtis ka kunstnikuna esineda. 
Näitlejatel teatavasti sõjaväelisi auast- 
meid ei olnud. Küll olid need aga olemas 
sõjaväeorkestrite  dirigentidel. Niisiis 
ilmuski Pinna nime järele vist juba Le- 
ningradis märkus — orkestri dirigent, 
leitnant. Kui me pärast pikka matka 
Uurali taga Talõi Kljutšis peatusime, 


H. Ibseni «Rahvavaenlane», «Estonia», 1939. Aslaksen — Arnold Vaino, dr Stockmann — 
Paul Pinna, Peter Stockmann — Albert Üksip, Billing — Hugo Laur. 

F. Arnoldi —E. Baehi «Apardunud pulma- 
öö», «Estonia», 1928. Dobermann — Paul 
Piana. 

E. Künneke «Ahvatlev leek», «Estonia», 
1935. Dolores — Milvi Laid, Ludvig Devri- 
ent — Paul Pinna. 


L. Tolstoi «Pimeduse võimus», «Estonia», 1908. 
Vanamees Akim — 24-aastane Paul Pinna. 


B. Shaw' «Caesar ja Kleopatra», Eesti Draama- 
teater, 1922. Caesar — Paui Pinna. 


A. Birabeau «Minu poeg — minister». «Estonia», 
1938. Gabriel Fabre — Paui Pinna. 

siis kuulsin, et ühte meest hüüti välja 
Pinna, Pavel Ivanovitš, orkestri diri- 
gent — alampolkovnik. Elame ja arene- 
me, ütles Pinna, kui me siis temaga 
pikaks ajaks lahku läksime. Üks idasse, 
teine põhja kanti. 


Ajakirjast «Kultuur ja Elu» 1974, nr. 7 


JÜRI JÄRVET 


1942—1944, Suure Isamaasõja kõige 
raskemal perioodil Jaroslavlis oli mul 
sageli kokkupuuteid Paul Pinnaga. Ja- 
roslavli oli kogunenud eesti rahvusest 
professionaalseid kunstnikke kõikidest 
kunstiharudest, aga ka noori algajaid, 
kellel leiti olevat eeldusi esineda ansamb- 
lites. 

Paul Pinna kuulus draamakollektiivi, 
kuid esines ka segabrigaadides üksikute 
sketšidega, sest ta valdas perfektselt 
vene keelt. Mul oli võimalus esineda 
temaga paaris kontserdibrigaadis küla- 
lisetendusel Jaroslavli ja Ivanovo oblas- 
ti linnades. 

Kui Paul Pinna seltskonda tuli, siis 
ta vallatud, sädelevad, mingi kirka hel- 
giga silmad nagu otsisid, mille üle 
rõõmu tunda, et midagi meeldivat või 
heatahtlikult aasivat öelda. Hiljem kuul- 
sin ta lähedastelt kolleegidelt, et Pinna 
oli sageli mures, tõsimeelne ja isegi 
nukker. Kuid muredega ei tahtnud ta 
kedagi häirida. 

Paul Pinna oli ka suurepärane 
vestluskaaslane, jutustaja. Ta oskas oma 
pika lavatee keerukatest ja koomilistest 
juhtumistest pajatada erilise sugestiivse 
veenmisjõuga, nii et need sündmused 
kerkisid kuulajate ette selge ja plastilise 
kujutluspildina. 

Ma ei ole näinud Paul Pinna kõige 
paremaid lavapäevi, kuid see, mis ta 
tegi Jaroslavlis piiratud võimaluste juu- 
res, andis tunnistust kõrgest *meister- 
likkusest. Temale ja Ants Lauterile 
anti kohe 1943. a Eesti NSV rahva- 
kunstniku aunimetus. Huumor ja suur 
armastus lava vastu iseloomustasid minu 
silmis ta teatriteed. Näitejuhi iga uut 
mõtet või isegi vihjet suutis ta momen- 
taanselt realiseerida, isegi valikuvõima- 
lusi välja pakkuda. 

Mulle tundub, tänase tarkusega, et 


tema loomingulistes otsingutes oli mida- 
gi lapselikku — piiritu usk mängusse, 
mida ta mängis. Selles oli siirust ja va- 
henditut mängulusti. Intuitsiooni, 

Jaroslavlis oli kena komme korral- 
dada igal laupäeval meeleolukas klu- 
biõhtu, millest võtsid osa kõik kollek- 
tiivid, kuid eeskava jäi ühe kollektiivi 
organiseerida. Kord, kui eeskava valmis- 
tas ette draamatrupp, usaldati õhtu 
lõbus ja meeleolukas teadustamine noo- 
rele näitlejale Lembit Rajalale. Sellest 
jutustas ta ise: «Pinnal oli etteaste, 
mida ta esitas üksi. Ma kuidagi ei osa- 
nud välja mõelda, kuidas nimekat näit- 
lejat vallatus laadis teadustada. Lõpuks, 
viimases nõutuses pöördusin Pinna poole 
ja. kurtsin oma muret. Pinna nägu lõi 
särama ja hetkegi mõtlemata ütles ta: 
«Teadusta nii: Paul Pinna isal oli kuus 
poega, viis olid ausad ja õiged poisid — 
üks neist aga hakkas näitlejaks. Too 
esinebki teile.» » 


Mälestustest 1984. a suvel 


ILMAR TAMMUR 


Kuidas ma Paul Pinnat iseloomustak- 
sin? Mina muidugi Pinnat tema noor- 
põlves ei tundnud. Aga Pinna nimi, tema 
kuulsus ja populaarsus ulatusid minuni 
juba sellest ajast peale, kui ma esimest 
korda hakkasin pilte vaatama. On ju Pin- 
na kõige populaarsem näitleja üldse 
eesti teatri ajaloos. Teda tundsid kõik 
ja teda armastasid kõik. Ei ole ma kunagi 
kuulnud, et keegi oleks Pinna kohta 
ütelnud ühtegi halba sõna. Isegi tema 
hilisematel aastatel, kui Pinna ei olnud 
laval enam see, mis ta varem oli, isegi 
siis hoovas temast nii palju sarmi ja 
elurõõmu, et ta nakatas sellega ka teisi. 
Elurõõm, elujaatavus oli see, mis teda 
igal pool saatis. Hoolimata rasketest 
aegadest sõja ajal, kui tal jalad olid hai- 
ged, tegi ta rindebrigaadi väsitavaid 
etendusi kaasa. Aga ma ei kuulnud teda 
iialgi virisemas. 

Paul Pinna oli sõna kõige otsesemas 
mõttes rahvamees. Ükskõik, kes vastu- 
tulijatest teda ka teretas — Pinnal oli 
alati naerunägu ees. Mäletan, sõja ajal 
olime kord ühes diviisis külalisetendus- 
tel ja seal tuli Pinna juurde üks mees 
ning ütles: «Tere, Pinna!» Pinna vastu: 
«Tere, mu kallis sõber!» Mees küsis, kas 


Pinna ikka teda tunneb. Pinna vastas 
loomulikult: «Miks ma ei tunne, tunnen 
küll!» — «Ütle siis, mis mu nimi on?» 
päris «sõber». Pinna püüdis päästa, mis 
päästa andis: «Vat, vat, mul on keele 
peal, aga ei tule meelde!» Aga igal juhul 
tegi see teda kõigile väga armsaks ja 
lähedaseks. 

Minu teada oli Pinnal kodanlikul 
ajal eesti näitlejatest kõige kõrgem palk. 
da samal ajal ei olnud ta kunagi rikas, 
tal ei olnud kunagi raha. Aga ärimees 
tahtis ta olla. Ta asutas ju «Pauli-baari- 
gi», kuigi see läks üsna varsti pankrotti, 
sest Pinna andis sõpradele võlgu — 
ta ei saanud ühelegi inimesele ära ütelda. 
Ja Pinna oli jälle paljas nagu alati. 
Ka estraadi tegi ta kõvasti, lasi ikka 
rohkem «üle jala». Narva-Jõesuu oli 
ju kodanlikul ajal põhiliselt tema käes: 
käis seal puhkamas, aga õhtuti tegi 
haltuurat. Pinna ise ütles: «Mul üks- 
puha, ma mängin kas või peldiku- 
kaane peal! Peaasi, et raha tuleb ja 
lõbu on!» 

Pinnast räägitakse ikka kui suurest 
improvisaatorist. Tema kuulus aega- 
desse, kui lavastusi valmistati ette vä- 
ga kiiresti, isegi kahe nädalaga. Selle- 
tõttu õppis Pinna ära etteütleja järgi 
mängimise. Kui aga juhuslikult ei olnud 
etteütlejat kuulda, võis Pinna igal juhul 
oma tekstiga vabalt läbi ajada. Mäletan 
üht juhtumit Jaroslavli päevilt, kui Pin- 
nal läks äkki tekst meelest ja mu kooli- 
vend Rajala püüdis talle laval igat 
moodi ette ütelda. Pinna aga ei kuulnud 
hästi ja tüdines pikapeale ära, tõmbus 
laval Rajalast veidi eemale ja torkas: 
«No ütle nüüd, ütle, mis sul öelda on!» 
Samal ajal Pinna vihkas hirmsasti füü- 
silisi kontakte. Tema nimetas seda käper- 
damiseks. Ta ei sallinud, kui laval keegi 
tuli ja katsus teda. Mängisin Pinnaga 
koos «Punases mundris», Lauter tegi 
ka kaasa. Mul oli siis komme part- 
neril käest kinni võtta, nagu kind- 
lam tunne oli. Lauter ütles kohe, et võta, 
võta. Aga Pinna seda ei kannatanud. 
Tema ütles ikka: «Vat, vat, poisid, 
hoidke eemale! Mina ei taha! Andke 
mulle mänguruumi! Seda peab olema!» 

Pinna armastas teatris elurõõmu, va- 
badust. Tema nõue oli, et kõik peab 
teatris sündima lusti, rõõmu ja naljaga. 
Meile, noortele, ütles ta ikka: «Poisid, 


kui te enam nalja teha ei taha, kui 
te ei tunne rõõmu teatritööst, siis minge 
teatrist kaugele, minge teatrist ära!» 
Pinna vihkas targutajaid, nn tarku — 
neid, kes proovides palju rääkisid. Pinna 
ei rääkinud kunagi proovides midagi 
muud peale oma teksti. Ei hakanud tema 
midagi näitejuhi käest küsima. Esimene 
tükk, mida me Jaroslavli ansamblites 
tegema hakkasime, oli «Vürst Mstislav 
Uljas» ja seal mängisid kõik meie näi- 
tejuhid kaasa — Ird, Tinn, Põldroos; 
Lauter lavastas. Ja me ei saanudki 
seda tükki valmis, sest näitejuhid kõik 
vaidlesid omavahel. Aga Pinna teatas 
alati: «Ärge tulge minu juurde, minuga 
vaidlema. Mina mängin, mängin!» Ühe- 
sõnaga, väga tõsiseid, rangeid inimesi 
ja vanu naisi Pinna ei sallinud. Ta 
ütles ikka: «Jumal hoidku teatrit sün- 
gete inimeste eest. Need hävitavad teatri 
ära.» Kord mainis ka, et Lauter olevat 
teda ära tüüdanud — oma tõsidusega. 
Aga tema tahtvat vabalt, rõõmsalt teha. 
Lauter muidugi hoidis ka Pinnat, ega 
ta temaga palju ei tegelnud. Meile, noor- 
tele andis vatti, aga Pinnal lasi vabalt 
teha. 


Sõja ajal, ansamblite päevil andsime 
1—2 etendust päevas. Kuu aega män- 
gisime, siis õppisime kaks kuud ja läksi- 
me jälle uue kavaga. Pinna pidas seal 
vapralt vastu. Pinnat ja Lauterit hoiti 
meil väga ja oldi hirmus ettevaatlikud 
rindelähedastesse paikadesse saatmisega. 
Oleks Pinna või Lauteriga midagi juhtu- 
nud, oleks teiselpool rinnet kuulujutt 
kohe lahti lastud: «Punased tapsid ära!» 
Seepärast oli kontroll kogu aeg .peal, 
kuhu Pinnaga minna, kus Pinnat hoida. 
Kord ei tahetud meid Narva rinde lä- 
hedale lasta, aga Pinna ise tahtis minna, 
käis hirmsasti peale ja nuias: «Vat, vat, 
ma tulen, ma lähen sinna Eestimaa pin- 
nale, mis te jamate! Ma lähen sinna! 
Jätke mind ükskord rahule!» Ja läks. 

Pinna suhtus kõigisse, ka noortesse, 
väga suure armastusega. Ta ei õpetanud 
ega suunanud, tal lihtsalt meeldis olla 
noorte näitlejate hulgas. Näiteks Lauter 
ei istunud meiega peaaegu kunagi koos, 
aga Pinna küll. Tal lihtsalt meeldis meie- 
ga sehkendada — naeris ja sai noorte 
naljadest aru. Mäletan, kuidas me kord 
kahekesi tänaval kõndisime. Pinnal olid 
siis juba jalad väga haiged, seepärast 

väsis ta ruttu ära. Jäi seisma — ega 
ta siis välja näidanud, et ta nüüd puh- 
kab — uuris, vaatas ringi, uudistas seda- 
sama teed, mida iga päev käis. Tegi 
sellise näo, et on midagi väga huvitavat, 
ja vaatas... Kõnnime siis kahekesi, mina 
olin tollal 20, tema 60, ja äkki tuleb 
meile noor näitsik vastu. Pinna sosistab 
mulle kõrva: «Kas sa panid tähele, kui- 
das ta mind vaatas, ah? Panid tähele?» 
Paul Pinna jäi elu lõpuni elurõõmsaks. 
Mering jutustas mulle tema viimastest 
etendustest, nad olid siis ühes garde- 
roobis. Pinna tukkus, jalad tooli peal 
ja ootas oma etteastet, oli kuidagi 
väsinud ja loid. Aga niipea, kui tuli 
märguanne, hüppas ta püsti nagu vana 
tsirkusehobune — jalg oli nii kerge! No- 
hises omaette ja läks. 


Suulistest mälestustest 1984. a suvel 


KAAHTI "OOM 


Mööda Pärnu maaanteed sammub so- 
liidse välimusega mees pruunis kaame- 
likarvadest mantlis, käes kohvrike. See 
on ju — Pinna, Paul Pinna! Tuleks 
lähemale astuda ja vaadata tema nägu, 
milline see on ilma grimmita! Rahulik 
ja heatahtlik, suured ja ilmekad silmad, 
temale iseloomulik pisut kongus nina... 
Ta kõnnib, vastu tuleb tuttavaid, kelle 
jaoks ta leiab nähtavasti mõne vaimuka 
tervitussõna, mida võib oletada nende 
naervaist nägudest. Kes küll on need 
õnnelikud, kes võivad teda teretada ja 
ja isegi juttu ajada?! Kahju, et mina 
nende hulka ei kuulu! Näe, koolivend 
Edmar olevat temaga isegi juttu aja- 
nud! — Ja nii vaatan igatsevalt järele 
eemalduvale Paul Pinnale... 

1942. a jaanuari lõpupäevad... Kui- 
bõševis, hotelli «Natsional» 5. korrusel 
asuvas toakeses esitleb Ants Lauter äsja 
tööpataljonist saabunud teatrikooli lõpe- 
tanut Paul Pinnale. Südamlik ja reibas 
käepigistus... Ei, uhke ta küll ei ole, 
naeratab heatahtlikult ja näe, isegi nal- 
jatab! Niisama kelmikas, nagu laval on 
olnud paljudes osades. Nüüd siis viimaks 
ometi oleme isiklikult tuttavad 
ja saab ehk nii mõnigi kord, temaga 
juttu ajada teatrist ja elust! ... 


* * * 


«Seltsimees Pinna, kas teie ka peate 
Stanislavski süsteemi ainuõigeks ja män- 
gite selle järgi?» esitan mõne kuu pärast 
asjaliku küsimuse. 

Vanameister naeratab: «Ei tea, ma 
püüan mängida nii, kuidas välja kukub.» 
See vastus muidugi mind ei rahulda 
ja ma leian põhjuse olevat omapoolseks 
rünnakuks. «Aga see on ju siis juhuslik 
inspiratsioonile lootmine?! Meil koolis 
aga õpetati, et süsteemi ja teooriat tuleb 
tunda põhjalikult. Ainult siis saab hästi 
mängida. Laval peab iga liigutus olema 
läbi mõeldud ja põhjendatud.» 

«Tjah, ma näen, seal koolis õpetati 


- häid ja õigeid asju. Te olete kõik targad 


poisid. Mina ei ole teatrikoolis käinud 
ega tunne teooriat kuigi hästi.» Olen 
meelitatud, mina vähemalt seda tunnen! 
«Aga see süsteem on hea. Olen tema 
kohta üht-teist lugenud. Kõik õige, ega 
seal midagi keerulist ole. Kõik maailma 
head näitlejad mängivad nii, nagu Sta- 
nislavski õpetab. Ja mina oma õnneks 
olen juba noorelt saanud näha tugevaid 
vene ja saksa näitlejaid. Eks ma nendelt 
olen püüdnud ka midagi õppida. Ka 
olen ma saanud nende hulgast mõnega 
koos mängida. Tegelikult kasvatab näit- 
lejat ikkagi teater, mitte kool.» 

«Õige küll, aga kool annab vajaliku 
teoreetilise aluse ja õige suuna! Meil 
on vaja kõigiti arenenud ja haritud 
näitlejaid.» 

Pinna püüab «pläru» keerata, kuid 
katse ebaõnnestub ja ma viin selle vi- 
lunult lõpule. Süüdanud suitsu, tõmbab 
ta paar mahvi, jääb hetkeks mõttesse 
ja lausub siis sõbralikult: «Tead, mis, 
kui sa näitlejaks tahad saada, siis unusta 


see mõneks ajaks ära, mis sa koolis õp- 


pisid. Laval tuleb mängida südame- 
ga ja vähem targutada!» 


* 4 + 


Viimane isiklik kokkupuutumine Paul 
Pinnaga oli mul 1949. a. märtsikuu lõ- 
pupäevadel haiglapalatis. Viibisime koos 
Lembit Rajalaga oma ühise sõbra hai- 
gevoodi juures. Seda on võimatu unus- 
tada! Piinava haiguse poolt lõplikult 
ära kurnatud keha, milles veel viima- 
seid elumärke avaldas Pinnale nii omane 
südamlikkus... «Poisid, ilma sentimen- 
taalsuseta! Mina põen haigust, millest 

66 sele otsa, 


Paul Pinna ja Agu Lüüdik (siis Agathon Lüdig) 


jumestatuna enne W. Hasencleveri 
härra» etendust, 1928. 


«Peenema 


pole pääsu. Hea, et te tulite.» (Tal oli 
siis juba raskekujuline maovähk, millest 
ta nähtavasti oli ise teadlik.) Ja meile 
sai selgeks, kui ülearune on hakata 
otsima lohutussõnu inimesele, kes läheb 
täie teadvusega vastu paratamatule lah- 
kumisele. Kuid me ei rääkinud ka sur- 
mast, vaid Pinna rääkis meile oma 
elust. Ja ikka leidus seal jälle midagi 
sellist, miile üle pidime heatujuliselt 
naerma. Milline kohutavana tunduv 
kontrast surivoodi ja elu vahel! Ta palus 
meil avada oma öökapp — ise lamas 
liikumatult, kuna oli juba — niivõrd 
nõrk — ja võtta sealt pudel šampust 
ja see avada. Rajala täitis selle soovi, 
valas vahutava joogi samas asuvasse tee- 
klaasi ja ulatas selle Pinnale. Pinna 
raputas pead: «Jooge, poisid, see pudel 
tühjaks.» Vaatasime Lembituga teinetei- 
sest tavaliselt kostitatakse 


haigeid, kuid siin kujuneb olukord piin- 
likult vastupidiseks. Pinna nähtavasti 
taipas meie mõtteid ja lausus: «Jooge, 
poisid. Tehke mulle seda rõõmu. Ma 
tahaksin, et teil oleks hea.» Inimene, 
kes oma elu kestel oli tuhandeid oma 
võrratu kunstiga rõõmustanud ja süda- 
mest naerma pannud, ei söandanud ka 
oma lahkumisel teisi norutama jätta... 
Ainus, mille üle ta kurtis, oli piinav 
kõrbemine sisikonnas ja janu, mis teda 
pidevalt vaevas. Kuid sellelegi leidus tal 
lohutav lahendus — varsti panete mind 
puhkama Metsakalmistule, mändide al- 
la... seal on palju lindude laulu ja on 
tuulevaikne... meri on lähedal, seda 
olen ma alati armastanud... seal on 
hea, ja mis peaasi — see neetud janu 
ei vaeva enam... — Mõne tunni pärast 
lahkusime. Lubasime külastada teda üle- 
järgmisel päeval. Ma usun, et ta ootas 
meid sel teisipäeval, kui oli saanud teate 
oma kauaaegse kolleegi ja sõbra Agu 
Lüüdiku ootamatust lahkumisest, mis 
manas tema kustuvaisse silmadesse pär- 
lendava kurbusepisara. Kuid kas jäime 
meie hiljaks või väsis ta meid oodates, 
igatahes teel haiglasse saime juba teada, 
et meie viimane kohtumine Paul Pinnaga 
üleeile jäi tõepoolest viimseks kohtu- 
miseks suure inimesega, kes ei tahtnud 
kunagi kedagi kurvastada... 

Ja mõne päeva pärast viisime ta sin- 
na, kus laulavad linnud, meri on lähe- 
dal, ja mis peaasi — see neetud janu 
ei vaeva enam... 


Teatriühingu arhiivist ja almanahhist 
«Eesti nõukogude teater» II, 1956. 


V. Sardou” 
«Madame 
Sans-Gene». 
«Estonia», 
1909 ja 1922. 
Napoleon — 
Paul — Pinna. 

Rootsi 
kuninga 
Gustav V 
külaskäik 
Tallinna 
1929. Kadri- 
oru — staadio- 
nil esitletakse 
kuningale 
Paul Pinnat, 
Juhan Aavi 
kut ja 

Oskar Lutsu. 


Räägib Paul Pinna ise 


KATKENDEID SENIA VALDAMA'T 


1919—1923 töötas Paul Pinna Tal- 
linna Draamateatris lavastajana ja näit- 
lejana. Tunnustavalt märgib ta sel puhul 
koostööd Paul Sepaga, kelle lavastused 
20. aastate algul tõid selle teatri lavale 
tugevaid sugemeid impressionismist ja 
sümbolismist. 

«Õige on, et Paul Sepa tolleaegse tege- 
vusega toimus Draamateatris «stiilide 
segiminek». Sest minu lavastused Draa- 
mateatris olid realistlikud, Kuid meenu- 
tan, et see ei seganud ei teatri kunstilisi 
üldtulemusi ega häirinud näitlejate või- 
meid. Vastupidi — näitlejad muutusid 
mitmekülgsemaks ja paindlikumaks. 
Väär on näitlejast mannekeeni luua ja 
mingile ühekülgsele «ismile» suunata. 
Tuleb silmas pidada asjaolu, et tol ajal 
ei olnud positiivne realistlik teater meil 
veel välja kujunenud ja iga näitejuht 
produtseeris oma «ismi». Näitleja peab 
olema kõigepealt liha ja veri. Rääkigu ja 
kirjutagu teoreetikud sellest nii palju kui 
tahavad. Elu ise ja lavapraktika loovad 
näitlejat. Kui ma ei olnud ega ole prae- 
gugi suuteline painduma ekspressionis- 
mi piiridesse, siis sellepärast, et olen 
liiga terve. Aga kui vaja, võin ekspres- 
sionismi teeselda. Selleks olen kui 
näitleja suuteline.»' 


* * * 


Draamateatri laval tuli Pinnal sageli 
esineda koos Aleksander Teetsoviga. 

«Oli levinud arvamine, et paremad 
näitlejad ei salli oma kõrval väärilisi 
vastasmängijaid ja keelduvad selliseid 
angažeerimast. Teiste sõnadega — kar- 
davad «konkurentsi». Selline väide on 
absurdne. Iga kaalukas, võimeline näit- 
leja otsib ja tahab omale võimalikult 
tugeva, jõulise vastasmängija. See ainult 
tõstab iga teadliku näitleja mängu, ti- 
hendab dialoogi, sütitab temperamenti ja 
võimaldab võrdselt kaasmängijaga hääle 

kandvust. Mida nõrgem partner, seda 
nõrgem koosmäng. Tänu halvale partne- 
rile langeb ka tugevaim näitleja kuris- 
tikku. Võrdsest partnerlusest kujuneb 
välja ansamblimäng. Staarid, kes ainult 
kehvas ansamblis tahtsid hiilata, on 
ammu ajalukku läinud. 

Selline arvamus ja kartus oli olemas, 
kui ma sattusin Draamateatris Alek- 
sander Teetsoviga kokku mängima. Mõ- 
lemad olime peaaegu ühetaolistel osadel, 
mõlemad kehavormilt ümarikud ja sar- 
nanesime üksteisega. Kardeti mingi- 
sugust võistlust. Kuid need pessimistid 
olid tugevasti pettunud, kui aja jooksul 
nägid meie ladusat koostööd.»* 

** * 

««Estonia» teater oli 1932. a. avasta- 
nud uue paljutõotava ande «Vanemuise» 
teatrist — Arnold Vaino... 

Ühelgi näitlejal väljastpoolt pole ol- 
nud kerge esineda esmakordselt «Esto- 
nia» laval. Paljud on katsetanud, isegi 
nimekamad lavajõud teistest teatritest, 
kuid nende esinemised ebaõnnestusid, 
ehkki nad olid kogenud ja mitte ande- 
tud näitlejad, kellel oli oma teatris kin- 
del staaž ja positsioon. [— — —] 

Arnold Vainoga oli lugu teisiti. Kuigi 
Tartu ja Tallinna vahel oli tol ajal suur 
vahe, sest öeldi ja kirjutati: +... Kui- 
võrd vilunud ja kodus olid estoonlased 
härras- ja kõrgema maailma isikute 
kujutamisel, kuivõrd kindlasti nad par- 
ketil liikusid, mis pidi imponeerima nii 
tõusvale kodanlusele kui poegi kooli- 
tavale talupoeglusele, sedavõrd loomu- 
truult ja mahlakalt kujutasid vanemuis- 
lased näiteks eesti talupoega, mis oma- 
korda pidi rõõmustama eesti omakul- 
tuurlast.» 

Selle eesti talupoja tõi Arnold Vaino 
Tartust kaasa sajaprotsendiliselt. Tule- 
tagem vaid meelde tema Vedelvorsti.” See 


* Sealsamas, lk 12—18, 
? H. Raudsepa «Vedelvorst» «Estonias». Kustas 
— A. Vaino. (Toim. märkus.) 


kujunes hiilgerolliks. Ja teisi talupoegi 
— küll kavalaid ja heasüdamlikke — on 
Vaino mänginud kümneid... Kuid tema 
anne ei püsinud kaugeltki selles kitsas 
raamistikus. Ta mängis komöödiates, 
draamades, operettides ja ikka oskas ta 
uut anda, üllatades leidlikkuse, tagasi- 
hoidliku huumori ja koomikaga. Vaino 
ei pingutanud ennast, kui ta mängis. 
See, mis ta laval tegi, oli talle iseenesest- 
mõistetav. Ka mõnelauselist osa oskas 
ta nüansseerida nõnda, et see muutus 
huvitavaks. [— — —] 

Ma olen Vainoga mänginud lugema- 
tuid kordi nii sõnalavastustes kui operet- 
tides. Temaga vastamisi mängida oli 
nauding. Otse kiskus mängu ajal (mui- 
dugi operetis) talle viskama mõnd oota- 
matut lauset, mida rollis polnud ette 
nähtud. Arnold võlgu ei jäänud — sil- 
mapilkselt oli tabav vastus valmis. Leid- 
likkus mängu ajal reageerida partneri 
heatahtlikule naljatusele oli operetis 
väga hinnatud. J. Offenbachi operett 
baseeruski sellisele sõnademängule ja 
«kõvemad» koomikud panid nii mõnegi 
endast nõrgema vastase piinlikku seisu- 
korda, kui see polnud küllalt leidlik 
ennast kaitsma. Vainoga sellist asja 
kunagi ei juhtunud.»' 

* + * 

1933. a esietendus «Estonias» M. Pag- 
noli triloogia I osa «Kauged rannad» 
(«Marius»). Järgnes II osa — «Fanny» 
ja III osa «Tseesar». 

«See oli 1933. a. kui ma esmakord- 
selt tutvusin «Estonia» tegelikus töös 
lavastajaga, kelle meetodid olid teistest 
meie lavastajatest erinevad. Kui mitte 
just radikaalselt, siis ometi omapäraselt. 
Too mees oli toonane Tallinna Töölis- 
teatri üldjuht ja lavastaja Priit Põld- 
ro0S. 

Kuna polnud sobivat teost käepärast, 
otsiti seda teatri arhiivist. Leitigi näi- 
dend, mis oli lebanud seal kasutamata 
neli aastat. See oli prantsuse kirjaniku 
Pagnoli näidend «Marius». Miks see näi- 
dend polnud senini lavastatud, oli mulle 
teadmata, kuid oletan, et autori poolt 
ettekirjutatud lavaseadeldis osutus liig 
keerukaks. 

Priit Põldroos lahendas dekoratiivse 
probleemi lihtsalt, kuid radikaalselt, 
jättes kõrvale palju ettekirjutusi. Ta 

koondas teose nelja vaatusse ja ühte 
ruumi: sadama kai äärsesse baari. See oli 
lavastajalt väga leidlik lahendus, mis 
oma intiimsuse tõttu tuli teosele vaid 
kasuks. Kuna prantsuse näidenditel on 
see puudus, et nad sageli on pikaks veni- 
tatud ja tekstiga koormatud, pani Põld- 
roos ka siin punase pliiatsi nobedalt 
liikuma. Jällegi teosele ainult ka- 
suks. [— — —] 

Nüüd mõni sõna Priit Põldroosi lavas- 
tusmeetodist — tema tööst näitlejaga. 

Kõigepealt tuleks vaadelda näitejuh- 
te, kes Põldroosi ilmumiseni lavastasid 
«Estonias». Ühed neist nõudsid enda 
poolt dikteeritava mänguviisi täpset, 
näitlejapoolsete kommentaarideta täit- 
mist. Teiste sõnadega: näitejuht nõudis 
mõnikord osatõlgitsust, mis ei vastanud 
õieti näitleja loomusele... Selline süs- 
teem andis sageli negatiivseid tulemusi. 
Näitleja harjutas pinge all kuni esieten- 
duseni, püüdes kramplikult kehastada 
lavastaja dikteeritud tüüpi. Kui aga esi- 
etendus möödas, hakkas näitleja ikkagi 
aeg-ajalt mängima «oma moodi», nii, 
kuidas ta ise oli rolli algusest peale 
mõistnud, ning niisugune mänguviis siis 
ka vastas tema isiklikele omadustele. 
See juhtus sageli näitlejale endale tähele- 
pandamatult. Seetõttu oli liig suur sur- 
veavaldus näitlejale vägagi kahjulik. 
Muidugi, mõõdukas ja kunstile vastav 
distsipliin peab nii ühel kui ka teisel 
olema, selleks tuleb näitlejal ja lavasta- 
jal leida ühine keel ja saavutada üks- 
teise täielik mõistmine. 

Sellise ühise keele leidsid näitlejad 
Priit Põldroosiga «Kaugete randade» 
lavastamisel. [— — —] 

Põldroos laskis igal näitlejal, eriti 
prooviperioodi algul, tõlgitseda rolli 
vabalt, andes kogu algatuse näitleja 
enda hoolde. Ta jälgis näitleja iga liigu- 
tust, oodates leidlikku žesti, tabavat 
intonatsiooni. Tabanud, fikseeris ta selle 
kohe ning voolis nõndaviisi näitlejate 
loodud ja leitud materjali vastavalt oma 
kavatsusele ja lavateose põhijoontele 
ühtseks, kokkusulavaks ansambliks. Isik- 
likult oli mul Põldroosiga lahe koos töö- 
tada ja üldisest kooskõlast kogu ansamb- 
lis tulin otsusele, et tänu juhtimisele 
libises etendus laval tujuküllaselt ja 
vabalt, haarates kaasa kogu publiku.»° 

Paul ja Netty Pinna oma 
poja Pauli ja tütre Signega, 
1917. 


Netty ja Paul Pinna, 1908. 


Paul Pinna ja Theodor Alter- 
mann. H. Saarne fotokompa- 
sitsioon, 


Elumere lainetes. Vasakul 


Theodor Altermann, keskel 
Paul Pinna. 


Paul Pinna oma 50. juube- 
lil, 1934. 


Paul Pinna ja Milli Alter- 
manni abielu registreerimine 
30. novembril 1938. 

* * * 


«Mariuse isa Tseesari rolli, selle sooja, 
värviküllase ja kumera, üleminekuis ti- 
heda, paiguti veidra karakteriga toriseja 
vanamehe, baaripidaja andis Põldroos 
mulle. Kuigi ma alguses sellesse vägagi 
skeptiliselt suhtusin, sai sellest üks minu 
parimaid, menukamaid rolle. 

«Kauged rannad» lõid veel kaua lai- 
neid ja andsid palju arutlemiseks kui 
ka ajakirjanduses kirjutamiseks. Kui siis 
hiljem ilmus ekraanile film kuulsa saksa 
näitleja Emil Janningsiga Tseesari rol- 
lis, siis oli kinoskäimist, arutamist ja 
rääkimist ohtralt. Kes küll esinenud ja 
mõjunud selles rollis paremini: Emil 
Jannings või mina? Arvamised osutu- 
sid küll minu kasuks, kuid mind pani 
see kõmu piinlikku seisukorda. Hindan 
Emil Janningsit kui teatri- ja filminäit- 
lejat kõrgelt. Olen teda korduvalt ka 
laval esinemas näinud ja alati temast 
vaimustatud olnud. [— — —] 

Albert Üksipi kohta purjetegija Pa- 
nisse'i rollis märkis arvustus, et see oli 
näitlejale õnnelik eneseavastamine. Ta 
lõi kuju, millist igaüks soovinuks endale 
sugulaseks: viguri- ja südameküllaseks 
onuks või vanemaks sõbraks. Varem 
polnud Üksip selliseid rolle mänginud. 
Üllatasid ka teised: sadamakapten 
H. Laur ja tolliametnik J. Tõnopa. Mil- 
line tore kvartett see oli kuulsas kaardi- 
lauastseenis! Üksip, Laur, Tõnopa ja 
mina! «Kui ma ainult teaksin, kas Pa- 
nisse käib risti välja või mitte!» See 
jäi rahvahulkadele kauaks lendlauseks. 
[— ——I) 

«Kaugete randade» kolmandas jaos 
ltuli mul Panisse'i surivoodil abistada 
paatrit, keda mängis Sergius Lipp. 
Kümne käsu.ettekirjutuste lugemisel oli 
mul kasutada vana katekismus ja selle- 
pärast ma teksti sellel kohal pähe ei õppi- 
nud. Kuid ühel etendusel Sergius Lipp 
ulatas mulle katekismuse asemel hoopis 
teise raamatu. Mina püsti hädas, Lipp 
aga muigab, vaevalt suudab naeru ta- 
gasi hoida, et mis ma nüüd -peale- hak-! 
kan. Alles siis, kui ma küllalt olin piinel- 
nud, võttis ta raamatu tagasi ja ulatas 
mingi ettekäände all katekismuse. Näit- 
lejad ei tee alati nalja ainult publikule, 
vaid väikesi vempusid ka kaaslastele.»* 


° Sealsamas, lk 57. 

-.. 1943. a suvel tegi ENSV Riiklike 
Kunstiansamblite rindebrigaad, mille 
koosseisus oli ka P. Pinna, kontsertreisi 
Eesti rahvuskorpuse väeosadesse. 

«Meie brigaadi liikmetele anti väe- 
osasse saabudes kohe sõjaväemundrid. 
Erariided võeti hoiule lattu. Liikusime 
ringi nagu sõjaväelased kunagi, kuigi 
meie mundritel puudusid pagunid. Minu 
jala jaoks ei leitud vastava suurusega 
säärikuid, tuli leppida olemasolevate 
kõige väiksematega, mis osutusid siiski 
veel avarateks. Astusin oma säärikutesse 
toatuhvlitega, siis vast olid need käi- 
miskõlblikud. Minu «sõjaväeline» välja- 
nägemine kutsus esile naerupuhanguid 
ja heatahtlikke nalju, kuid ma ise tund- 
esin end selles «vormis» päris ehtsa rin- 
demehena. [— — —] 

Sõit ratastel läks üha edasi. Möödusi- 
me paikadest, kus olid asunud õitsvad, 
nüüd vaenlase poolt maapinnalt pühi- 
tud külad. Maasse löödud teivas, küljes 
tahvlike koha nimetusega, andis tunnis- 
tust, et siin oli tõesti olnud kunagi inim- 
asula. 

Meie, kunstiinimesed, saime sõja 
tagajärgi näha vaid selliste laastatud 
maade vahendusel. Sõda ise oli meist 
kaugel. Ainult lennukid pea kohal andsid 
tunnistust sellest, et kusagil käib halas- 
tamatu heitlus. Meenub, et esinesime 
kord ühel vabaõhulaval. Õhtu oli pime 
ja meid valgustasid suured, veokitele 
ülesseatud helgiheitjad. Akki kostis' 
eemalt tugev lennukimürin. Hetkega 
kustusid kõik helgiheitjad. Jäime liiku- 
matult pimedale lavale. Lennukid lenda- 
sid üle meie peade ja kadusid kaugusse. 
(Tuled süttisid taas ja etendus jätkus, 
nagu poleks midagi juhtunud. [— — —]' 

Nagu näitelavad olid igas esinemis- 
paigas improviseeritud, nii olid erisugu- 
sed ka meie elamiskohad. Kord mugavas 
muldonnis, telkides või talumajades. 
Kuid meeldivaimaks magamispaigaks 
oli ikkagi ase värskeis heintes. See oli 
lihtsalt nauding. Hommikul kohe jõe või 
järve kaldale pesema — suurepärane 
looduslik idüll. Samuti improviseeritud 
ja kombineeritud näitelavad. Kord esi- 
nesime rohelisel murul, kord veokitest 
kombineeritud laval, kus paiknes ka kla- 
ver. Nii oli see väiksemates väeosades. 
Suuremates oli püstitatud tavaliselt 


puust lava, mida kaunistati noorte kas- 
kedega. Selliseid ettevalmistusi tehti 
suure rõõmuga, sest olime kõikjal tere- 
tulnud. 

Unustamatuks jäävad kohtumishet- 
ked meie laskurkorpuse juhi kindralleit- 
nant Lembit Pärnaga. Alati sõbraliku 
naeratusega, ikka vastutulelik kõigile. 
Vabadel hetkedel oli ta oivaline ja hu- 
moorikas seltsiline. Kõikjal valvas ta 
oma võitlejate heaolu eest ja samuti oli 
südamlik ta hoolitsus meie brigaadi 
eest.»” 


* * * 


«Kui minult küsiti ja päriti, kuidas 
ma oma rolle õpin, oli mul sellele alati 
raske konkreetset vastust anda. Kui ma 
õigust oleksin rääkinud, oleks mulle 
öeldud, et olen rolli ettevalmistamises 
pealiskaudne ja kunstinõuetele mitte 
küllalt vastav. 

Iga uue rolli vastu on mul olnud 
alati aukartus ja teatud hirm: kas olen 
suuteline seda läbi viima? Olen loomu- 
likult püüdnud osasse sisse mõtelda, sü- 
veneda, mõttes kujutlenud, kuidas tuleks 
nõutavat kuju vormida. Tulnud lavale 
proovi, olen aga tundnud, et minu väl- 
jendusviis ja mängulaad on väär, mulle 
endalegi võõras. Mõnikord ei leidnudki 
ma sõiget tooni». On olnud juhtumeid, 
mil rolli tagasi andsin, motiveerides 
loobumist sellega, et ei ole suuteline 
seda läbi viima. Direktor Paul Olak tun- 
dis mind ja rahustas, et küll ma juba 
«õige tooni» kätte saan. Ja see oligi 
minu omapära: ühel proovil, minust sõl- 
tumata, tundsin äkki, et esimene öeldud 
lause oli öeldud sootuks teisiti kui eel- 
mistel proovidel. Tundsin instinktiivselt, 
set olin õigele soonele sattunud. Selle 
järel ilmus ka vastav mäng. Instink- 
tiivselt olin leidnud põhialuse, millele 
juba järjekindlalt ehitasin üles kogu 
osa. 

Olgu kuidas on: iga näitleja valmis- 
tab ette ja voolib rolli oma individuaal- 
sete võimete järgi ja pealtvaatajale ei 
paku vähimatki huvi teada, kuidas 
iga näitleja oma rolli kallal töötab — 
teda huvitab vaid tulemus. 

Sageli kuuleme hääli publikust, et 
see või teine näitleja-näitlejanna nuttis 
laval tõelisi pisaraid, ja ollakse vaimus- 

P. Pinna ja T. Altermanni välja antud 
teatriajakirja kaanekiri (1909—1911) 


tatud sellisest kunstnikust. Kuid see 
pole veel kaugeltki lavakunst. Kuulus 
prantsuse näitleja Coguelin on öelnud: 
«Lavakunst seisneb selles, et näitleja 
ilma tõeliste pisarateta teeskleks nuttu 
sedavõrd osavalt, et pealtvaataja seda 
usuks ja hakkaks vaadates ise nutma 
tõelisi pisaraid. Selline näitleja on vast 
alles tõeline lavakunstnik.» 

Teesklemine laval on mõistetav, 
isegi nõutav. Kuid teesklemine kulis- 
side taga onalpimine ja suurustamine. 

1944. a., kui M. Gorki nim. Leningradi 
Suur Draamateater pühitses 25-ndat 
tähtpäeva, kirjutas üks selle teatri juhti- 
vaid näitlejaid V.P. .Politseimako: 
4... tuleb olla uudishimulik looduse 
vastu, elu mitmekülgsete nähtuste vastu. 
Näitleja peab süvenema kõigesse, peab 
endasse imema kõiki muljeid ja kõikjal 
leiab ta mingeid hinnalisi hetki, rikka- 
likku materjali, millest voolib laval 
karakteri. 

Näitlejal peab olema hävinematut 
uudishimu ja häbematust. Leidub näit- 
lejaid, kes mängivad iseennast, üha viili- 
des ja lihvides mingeid detaile. Ei! Mulle 
jon see arusaamatu. Mina tahaksin män- 
'gida kõiki osi, milliseid leidub maakeral. 
Mulle meeldib ennast moonutada, katse- 
tada vaataja üle oma võimu ja võita 
tema usaldust.» 

Lugedes neid ridu, tundsin, et see 
näitleja on sõnastanud minu enda loo- 
mingulise kreedo.»” 

Teatri- ja Muusikamuuseumi Pinna 


fondist tekstid valinud ja redigeerinud 
LILIAN KIREPE 

Paul Pinna täna 


Mida mõtlevad Pinna nime kuuldes need, kellele on jäänud ainult 
«mälestuste mälestused» (või ehk mõned põgusad noorpõlvemuljed)? 
Mida võiks seostada tänases teatris Pinna kui ajalugu teinud konkreetse 
isikuga? Näitlejatüübiga? Pinna kui sümboliga? 

Mis tähendus võiks olla sel juubelil eesti teatrile? 


MIDA MÕTLETE TEIE, 


KUULDES: 


Paul Pinnat pole ma näinud ega kuulnud. 
Tean temast kaude niipalju, et ta oli lõbus 
ja huvitav mees. Olen selle põhjal veendunud, 
et talle meeldis näitemängu teha ja kunst 
ei olnud tema jaoks hammaste kiristamine 
või juuksekarva lõhkiajamine või eneseohver- 
dus. Praegu pole pealiskaudsus kunstis moes. 
Mingi lolli jamaga või odava pulliga ära 
parem välja tulegi. Kõik on nii tõsised ja 
traagilised, et tekib igatsus uue Pinna järele 
— kes laulaks kui linnuke ja kes pärast 
etendusi laseks endale välja teha ning lahu- 
taks inimeste meelt, mitte aga ei kipuks ilma- 
asjata solvama ega tuleks käsitsi kallale, nagu 
praegused kunstimeistrid kipuvad vahel tege- 
ma. Ühesõnaga, ootaksin kunstilt teatavat 
pinnapealsust ja pinnalikku elurõõmu. 


MATI UNT 


Esimene assotsiatsioon noorel algajal mõni 
aasta tagasi: Pinna — suitsukarbid ja Napo- 
leoni kübar. 

Aga nüüd? Endel Pärna operetitaju, Eri 
Klasi reisimiskirg, Jüri Krjukovi haltuuralem- 
besus, Tõnu Kargi improvisatsioonivõime ja 
nahaalsus, Juhan Viidingu iroonia, Aarne 
Üksküla töömaht, Peedu Ojamaa reklaami- 
misoskus, Eino Baskini populaarsus. Kui nii- 
sugusele väljamõeldud nähtusele hing sisse 
puhuda ja publiku ette lasta, siis võiks ju het- 
keks tekkida «Paul Pinna täna». Ja seegi 
jääks äkki liiga väheütlevaks? Loodan, et 
täpsem pilt ehk tekib pärast Pinna mälestus- 
õhtu mahapidamist. 


ROMAN BASKIN 


Meeles on üks väga kauge talvine vara- 
hommik, kui ärgates valitses kodus veel vai- 
kus. Alles hakkas valgeks minema ja kõik 

PAUL PINNA — 100? 


sin elutuppa, kus märkasin, et suures vana- 
aegses tugitoolis, akna all, istub vana mees. 
Tema käed lebasid lõdvalt ja pehmelt tooli 
käsitugedel. Pea pisut ettepoole vajunud, hin- 
gas ta rahulikult, nagu seda elutormidest va- 
banenud inimene ikka teeb. Väljas möllav 
tuisk oli akna praokile ajanud ning magava 
mehe õlgadele ja turjale oli tuisanud kenake 
lumehang. Lumehelbeid lendles ka õhus ja 
mehe hõredates, tuulest puudutatud juustes. 
Seisin mehe ees ja mind valdas kange soov teda 
näpuga puudutada — onu, palun ärka, lund 
sajab! 

Selle lume all magava mehe nimi oli Paul 
Pinna, kes eluteatris osaledes oli sattunud eel- 
misel õhtul meie poole ja kes öise liikle- 
miskeelu või transpordivõimaluste puudumise 
tõttu oli arvanud, et tugitoolis möödub öö 
suurepäraselt. 

Mõned aastad hiljem, juba koolipoisina 
mäletan, et lume aegu ta viimsele teekonnale 
«Estonia» teatrist läkski ja saatmas olid teda 
rahvahulgad. 

Teatris on nagu ei kusagil mujal vajalik 
järjepidevuse tunnetus, sest nii hetkeline 
habras ja kaduv on tema loome. Looming 
kaob. Jääb vaid ajalugu. 

Jah, võib öelda, et selle või tolle kirjaniku 
looming on mõjutatud Dostojevski töödest, 
et sel heliloojal on seoseid Mozartiga ja 
toda kunstnikku on inspireerinud Goya või 
Picasso. Aga väita, et tänapäeva näitleja on 
saanud loomeimpulsse Sarah Bernhardt'i, 
Moissi või Stšepkini lavaloomingust või et la- 
vastajat on mõjutanud vanakreeka etendused 
— seda ei saa. Kahju. Väga kahju. 

Veel 35 aastat tagasi mängis «Estonia» 
teatri laval mees, kes seisis meie tänase kut- 
selise teatri alguse juures. Kuidas seda tun- 
netada ja eredana mälus hoida? 

Lea Tormis avaldas siin ajakirjas hiljuti 
mõtte, et kui valmib uus «Estonia» teatri- 
hoone, võiks kaaluda, kas vanas majas ei 


A. Dumas'-vanema 
Kean — Paul Pinna. 


tasuks taasluua «Estonia» sõnateater. Arvan, 
et meie teatrikultuuri järjepidevuse seisuko- 
halt on see väärt ja õigeaegne mõte. Tegid 
ju kunagi just selle maja lavalaudadel oma 
legendaarset kunsti Paul Pinna ja paljud tei- 
sedki eesti teatri suurkujud. Ning kui palju 
rikkam oleks meie homne teater, kui selline 
võimalus teoks saaks. 


ENDRIK KERGE 


Panso parameetrite järgi oma Pinnast! 


Pinna paiskas ja pillas, sest tal oli, 
mida paisata ja pillata. Pinna ei saa- 
nud laval rahus olla, kasutas kõiki 
olukordi, kiskus kõik asjad mängu. 
Teda ärritas mängima fantaasia lop- 
sakus. Taheti, et Pinna satuks hoogu, 
sest oma mänguga kiskus ta teisi kaasa. 
Ta mängis väga hästi prantslasi. Ta 
mängulaad meenutas prantslasi. Kuid 
traagilistes tõusudes oli tal vene hin- 
gestatus. 
P. Põldroos 
(V. Panso raamatust 
«Töö ja talent 
näitleja loomingus») 


Pinna nimi ütleb mulle väga vähe kui mitte 
vähematki. Pole mul mingeid kokkupuuteid 
Pinna endaga, ei saanudki olla (kui Pinna 
suri, olin kolmene). 

Ometi on Pinna sümbol, meie teatriloo 
üks tähiseid. Ja, eks tänu Pansole, ole jäädvus- 
tatud ta sõnas, paika pandud tema koht ja 
tähtsus teatri arengus. 

Pinna on näide kustuvast (õigem oleks 
öelda tasapisi tuhmuvast) kultuurimälust, kus 
aegapidi jääb suhu vaid nimi, mille mõõt- 
med ja haare kaotavad konkreetsuse ja lõpuks 
ei tähenda midagi muud kui kummalist (maa- 
giliselt kõlavat) müüti. Nii et nautides Pansot 
(keda ma usun), tema suleharrastust Pinnast 
(mida ma usun), tuleb tahtmine leida enese 
tunnetusümbrusest ligilähedastki näidet, sa- 
masugust kunstnikku — rahva lemmikut, kel- 
lest võiks ehk sama hasartselt vaimustuda, 
samas keelitada end ettevaatlikkusele, hoidu- 
maks kõrgekaarelistest hinnangutest, et mitte 
lasta üldpopulaarsusest end = uimastada. 
Imeline kiirgus, sädelev temperament, fan- 
taasia lopsakus lavalises tegevuses (Panso 
järgi) ja kõike seda võimendamas rahva kiin- 
dumus oma väljavalitusse. Kes minu ajas 
(60. aastatest alates) võib kanda samaseid 
omadusi, kelle kohta võiksin hüüda samu 
superlatiive ja samaaegselt ohata ande tühjast 
raiskamisest, nagu teeb seda Panso Pinnast 


76 mõeldes? Kes oleks minu aja Pinna, kui mõel- 


da sellele, mida suutis ja tähendas oma ajale 
Panso Pinna? Kes ja miks? 

" Ehk — Ants Eskola? Sest tõesti nähtut- 
kogetut on tema puhul küllaga, millest kas- 
vatada arvamust, iseloomustamaks suurt 
kunstnikku, aja südametukset, ajas armasta- 
tut. Kuid Eskola on liialt isemoodi nähtus, 
et temaga kedagi kõrvutada, et teda näha 
järgnevuses ja teisenduses eelnenutega. Ja 
temagi on pärit sealt piiriga tähistatava aja 
tagant, kus ilma tegi käesolevagi artikli põh- 
jus — pind. Nõnda et Pinna, Eskola... jah, 
aga veel lähemale praegusele hetkele, Kes 
oleks täna võrreldav samade parameetritega? 

Juba algusest peale pingestub mu huulil 
P-täht, nagu peaks nüüdnegi Pinna-tüüp — 
vaimustav karakterkoomik — algama sama 
alfabeedimärgiga. Paskin! Me tunneme aga 
pehme häälikuga algavat nime — Baskin, 
Eino! Teist jumaldatumat, eredamat, osava- 
mat Dionysose teenrit ma tänases päevas leida 
ei oska. Baskin on meid nutta naerutanud 
sadades jantides ehk sketšides ja komöödia- 
tes, on meie aja oodatuim ja sõnaseade ava- 
ram draamaartist. Baskin pole aga mängi- 
nud: Napoleoni. .. jt, küll aga mitmeid teisi 
unustamatuid võitlejaid. 

Nagu Pansol on Pinnale ette heita traa- 
giliste kangelaste mängimisel järjekindluse- 
tust, võib Baskini puhul kummitada ette- 
vaatlikkus või õnnetu saatus, mis on juhti- 
nud teda näitekunsti tõsistest ja sügavatest 
karidest — klassikalistest suurrollidest — 
märkamatult mööda. 

Ometi on Baskin kordumatu, sama uni- 
kaalne kui Pinnagi — ta on hirmutavalt 
vitaalne, nakatavalt elama virgutav, vaata- 
mata kõigile oma haigustele ja hädadele, näi- 
deldud ja näitlematutele. Nagu Pinnal, on 
ka Baskinil lugematul arvul jäljendajaid ja 
matkijaid, kes tahavad läbi lüüa sõnalise 
mängu tribüünil: ikka kuuleme Baskini in- 
tonatsioone — häälevärvingut, lauserütmi, 
mõttepuänteeringut. 

Kuid olulisim, n-ö tuum Panso uurimuses 
Pinnast on hool: rõõm ja mure kordumatust 
talendist, kes on rahva ühisvara, kellega tu- 
leb õrnalt ja hoolikalt, kaitsvalt ja ka krii- 
tiliselt ümber käia — et Pinnad ei kooruks 
pinnuliseks, et Pinnad ei jääks pinnaliseks. 
Nõnda ka Baskinist, nõnda igast teisest lava- 
meistrist kaugele ette ja meie ajalgi, kui nende 
tugevate ja pehmete algustähtede sümbool- 
sesse ritta astuvad teised: Ü, K, S,...! 


Miks kiidan ma Baskinit ja veel kedagi? 
Ehk olen ma nende sõber, meelitaja, äri- 
kaaslane? Või tõstes neid, upitan ennastki? 
Kõik võib olla. Ainult et ma räägin (suure 
Pinna põhjal) oma Pinnadest kui kunstnikest, 
keda ma austan, imetlen ja pead vangutan, 
kuid kellelt ma ikka ootan suuri teatriela- 
musi. Lavakunstnikke (mitte professionaale) 


on ülimalt vähe. Neid tuleb karta ja kades- 
tada, hoida ja hellitada, sest ainult neilt on 
oodata ootamatut ja haaravat, mille järele 
me alati igatsust tunneme. 


RAIVO TRASS 


Eesti keeles nimetatakse teatrit veel näite- 
kunstiks, mitte kuuldu-loetu-kõmu-kumu-mä- 
lestustekunstiks. Nii ei ütle mulle suurt mi- 
dagi reisimuljete teatrielamused, ei mana 
silme ette pilti mälestusteraamatud, nii lii- 
kus nädalapäevad Tallinnas Düsseldorfi näit- 
lejate hulgas kuulus Stefan Wigger, kes oma 
koha Euroopa esimese kolme näitleja hulgas 
sai kätte alles 19. mai õhtul, kui oma sil- 
maga nägin «Kontrabassi» etendust. 

Aga ikkagi räägitakse ning kirjutatakse 
siiani Paul Pinnast. Mitte Aleksander Johan- 
sonist, kelle kohta Pinna ise oma +«Mäles- 
tuste» .-58. leheküljel ütleb: +... Meil täna- 
päeval sellist lavakuju enam ei leidu. Oli 
kuidagi tüüpiline ja täisvereline näitleja.» 
Tähendab tollal, kui nii mõnigi saalis istuja 
oleks võinud lavalolijaga oma kohad ära vahe- 
tada. Sel ajal, kui südamehääl vormis aja 
käsu, kui puudus televisioon ja teatrikuu ning 
probleemi — kas lavastaja- või näitleja- 
teater? — ei osatud veel oletada. 

Aga et koos teatriga loodi ka publik, siis 
publikuprobleem oli kohe platsis, sest suures 
alustamise tuhinas oli lavale toodud ka operett 
ning elumuredest väsinud vaataja leidis otse- 
kohe, et laulumäng tema närve palju pare- 
mini rahustab kui «Tuulte pöörises». Saalis 
istusid nii kirjanikud kui ka napi lugemis- 
oskusega sellid, kes teatrit üldse esimest kor- 
da elus nägid ning kellele etendus ise põnev 
võis olla. Kuid ainult lühikeseks ajaks ja 
üheks korraks. Ja kuigi väiksemate koge- 
muste ja oskuste juures maksis eriti teatri 
põhireegel — mis südamest tuleb, see süda- 
messe läheb — pidi sinna kuuluma veel 
varjundite ja pooltoonide tulevärk, mille alu- 
seks sügavad psühholoogilised keerdkäigud, 
sest nii härrad kui seltsimehed näitlejad tea- 
vad, et saalis istuvad inimesed ei kaota oma 
intuitiivset inimlikku tarkust ega lase endale 
eriti hambasse puhuda, 

Kas tekkis filigraanne dialoog iseenesest, 
kas kujunes meisterlikkus ainult etenduse im- 
provisatsioonist, kui inspiratsioon publikut 
ja lava (vaheldumisi ja vastastikku) laadis? 
Kas piisas sellest, et juba koolipoisina klassi 
ees kõiki naerma ajasid? Võib ju anne olla 
ka oskus ennast tööle sundida... Kuid kui 
Pinna tundis mängimisest lõbu ja rahuldust 
ning kontsentratsiooni lähtepunkt oli hea tuju, 
siis kes keelab siit järeldada, et kui sa pole 
Pinna, siis tööta nagu Lauter — ning rõõmu 
võid tunda ikka nagu Pinna? 

Me teame tolleaegset ühtteistkümmend 
proovi, kuid ei tea nendeintensiivsust. 


Vahest mingi analoogia võime tuletada 
raadiokuuldemängu ja filmivõttega, kus esi- 
mese intensiivse tutvumise resultaat jäädvus- 
tatakse, tänapäeva teatris aga läbi tüdimuse 
ja väsimuseetapi sügavuti minnes sageli ka 
uuele tasandile jõutakse. Austuse märgiks 
Suurele Alustajale jääb see järeltulijatele 
rõõmsaks kohustuseks. 


TÕNU AAV 


Võinuksin teda näha esinemas, kui olek- 
sin veidi varem hakanud teatris käima, alus- 
tasin umbes neljateistkümneselt — Pinna oli 
hiljuti surnud. 

Mu elu esimene teatriraamat oli Paul Pinna 
«Mälestused» 1. Tükiks ajaks ainus. (Võib- 
olla üldse üks väheseid, mille olen huviga 
lõpuni lugenud(?!) — teatrikirjandus ei ole 
mu armastus.) Ju kujundas see raamat mu 
teatrimõistmist — ikkagi algus. Miks mui- 
du kahetsen mõnikord, et sündisin liig 
hilja, miks muidu kurvastan mõnikord, et 
tuli aeg, «kus romantiline teater oli lõppe- 
nud», miks muidu muutun mõnikord nuk- 
raks, et «romantiline Kean pidi ajaloo kulis- 
side varju taganema»... 

** % 

Kui palju jõudis Pinna mängida esimese 
tosina aastaga (seda ilma raadio, TV ja fil- 
mita) ja kui vähe mängime meie omas ajas! 
Jah — suus ajastu uute autoritega nõudis 
uusi kunstiprintsiipe». See tähendab süvene- 
mist, pikemat prooviperioodi ja järelikult 
vähem rolle hooajal. Ju see kõik on õige. Ju 
see peab nii olema. Aga ikkagi — kui 
mõtlen, miks vallutab mind vahetevahel (ja 
sugugi mitte harva) teatritüdimus, miks pole 
tihtipeale «i h a proovi teha», nagu tegi Pinna, 
siis arvan: võib-olla sellest, et tänane eten- 
dus on juba saja kahekümnes, võib-olla sel- 
lest, et proove on veel ees hulganisti, aega 
nämmutada küll, ja igatsen tagasi purjelae- 
vade aegu, mis nõudis uljaid meremehi, kelle 
hulgas üks lendavamaid hollandlasi oli Paul 
Pinna. Küll on vist igav olla madruseks mood- 
saima elektroonikaga varustatud uurimis- 
laeval?!... 

Uus ajastu uute kunstiprintsiipidega. Me 
uurime, puurime, süveneme pikka aega, oleme 
targad ja tõsised, jõuame üpris sügavale välja, 
meie etendused on süvahoovuselisemad ja 
kunstikõrgemad kui Pinna-aegsed, aga ons 
nad alatiparemad, vaadatavamad, kõöitva- 
mad?... 

E * * 

-.. Reisijatemass seisab ookeanilaineri ree- 
lingu ääres ja jälgib naudinguga delfiinide 
mängu veepinnal. See on meeliköitev vaate- 
pilt. Rahvas on vaimustatud. Delfiinid sukel- 
duvad, neid on veel näha, kaua ujuvad 
nad mõtterikkalt siia-sinna. Rahvahulk ree- 

lingu ääres kahaneb tasapisi. Delfiinid sukel- 
duvad veel sügavamale, neid pole enam näha 
— reelinguäärne jääb hõredaks. Püsivad ai- 
nult fanaatikud ja delfiiniteadlased oma apa- 
raatide ja mõõteriistadega. Sukeldutakse 
akvalangide või süvaveegondliga delfiinide 
jälgedes. Aeg-ajalt ilmub uudishimulike 
parv reelingu äärde, rohkem küll vist uurijaid 
uudistama. ..Tekil mugavates lamamistooli- 
des, salongis illuminaatori ääres imetleb 
rahvas pokaali või õllekruusi taga istudes 
ookeani sügavust, meenutab õndsalt ohates 
delfiinide võrratuid vallatusi ja sõnab 
nukra naeratusega: «Enam nad ei tule — 
nad on nüüd sügaval!»... 

E 

Aga kui praegu pakutaks: ole lahke, män- 
gi — 10 kuni 12 rolli aastas, siis kas me 
oleksimegi selleks võimelised? Kas saaksid 
enam sellega hakkama need meie aja 
potentsiaalsed «spontaanse jõuga paiskajad 
ja pillajadki»? Ent kribimal-krabinal tõttab 


aeg — ja kui palju jääb mängimata, mida 
võiks, võinuks mängida!..., 

x * w 

Paul Pinna sünnist saab 100 aastat. 


Tahaks, et täna sünniks poiss, kellest 
tuleks tormlev ja tunglev, surisev ja säde- 


1910. Gustav 


H. Bahri «Kontsert», 
Heink — Paul Pinna. 


«Estonia», 


meid pilduv artist — võib-olla tooks ta 
romantilise Keanigi kulisside varjust välja, 
kas või mõneks ajaks; võib-olla saaks temast 
Pinnaga võrdväärne verstapost eesti teatri 
ajaloo järgmiseks aastasajaks. Üks peaks 
ju sajandis olema! š 


AARNE ÜKSKÜLA 


Kui mina mõtlen Paul Pinnast, siis esma- 
järjekorras mõtlen ma sellele, et kõik žan- 
rid on võrdõiguslikud ja näitlejameisterlikku- 
se kasvuks ning tema populariseerimiseks va- 
jalikud. 


Pinna — kabareeartist 
Pinna — konferansjee 
Pinna — kupletist 

Pinna — operetikoomik 
Pinna — karakternäitleja 
Pinna — traagik 

Pinna — sõnameister 
Pinna — lavastaja 


Keda võiks nüüd kõrvale panna? 

(Ja veel: Pinna ajal ei olnud TV-d, 
ainult teatrilava, ringreisid mööda Eestimaad 
ja napilt raadiot.) 

Veel kord toonitaksin, et neil, kes peavad 
üht kunstižanrit teisest eelistatumaks, suh- 
tuvad eitavalt kergetesse kunstidesse, ei õn- 
nestu kunagi saavutada Pinna populaarsust 
eluajal ja legendaarsust pärast surma. 

Noored näitlejad peaksid aru saama, et 
Paul Pinna nime taga on tohutu töö, töö ja 
veel kord töö. Hommikust õhtuni ja õhtust 
hommikuni, kui arvestame, et kabaree 
lõpetas tegevuse kell 5 või 6 hommikul, aga 
Lauter nõudis näitlejat proovi kell 10. 

Olen kindel, et 2084. aastal on olemas 
niisama legendaarne eesti näitleja, ainult te- 
ma nimi on praegu veel teadmata. Aga see 
peab olema andekas ja kõva töömees. 

P. 8. Mulle tundub, et sõna «akademism» 
oli Paul Pinnale võõras. 


EINO BASKIN 


Lavastajaid on praegu meil ju vähe. Häid 
lavastajaid. Peaks nagu olema jälle soodus 
aeg Pinnade tekkimiseks. Aga miks ei teki 
siis? 

Näitleja on lavastajata ikka väga abitu, 
vähemalt niipalju, kui mina olen kogenud. 
Panebki imestama, kuidas Pinna küll omal 
ajal sai? Ta haaras arvatavasti ikka len- 
nult peamise mõtte näitemängus või 
loos, mille kätte võttis. 

Tundub, et näitleja funktsioon või posit- 
sioon on sealtpeale kuidagi muutunud... 
Praegu on vist nii, et sa võid ju esimesel 
lugemisel või ka analüüsiproovil aru saada, 
aga kas sa seda kohe hommepäev ka laval 


realiseerid? Tegemisvalmidus! Enda tundmi- 
ne! Kas ehk just see pole Pinna? Ja enese- 
usaldus! Peamine, mis Pinna puhul võlub, 
on eneseusaldus. 


ANDRUS VAARIK 


Esimene hetkevisioon — Paul Pinna täna? 

Paaril viimasel aastal käibele läinud lõõp, 
noorartistlik «kaasahüüe» itkule eesti teatri 
kroonilisest kriisist: «Pinna ja Altermann on 
surnud. Mina ei tunne kah ennast enam 
hästi. ..» 

Nüüd tundukse meie teatriloo suurmehe 
juubeliümaruses tõepoolest mantlipärijat otsi- 
tavat. Kuigi näitlejasuurus on väärtus, mis 
läbi aegade halvasti võrdlusele allub. Või 
siiski. .. Ons võimalik tänases päevas leida 
nii vaieldamatut liidrit, nii üleüldist lemmi- 
kut, nii legendaarset tooniandjat vestivärvis 
ja lipsumoes? Vahest on, aga...tänaseks 
paraku mitte enam teatrist. 

Pinna kaasaegsetegi jaoks oli ta küll «mõõ- 
dupuu, aga liiga pikk, et sellega üldse ke- 
dagi mõõtma hakata». (Lauter) 

Minu kui juba mälestuste mäletaja jaoks 
on põnev ka see Lauteri meenutuskild: 
+... oli väga palju poosi, ülemängimist, üle- 
pakkumist, ja me tahaksime, et ta (PINNA) 
olnuks lihtsam inimene, aga me ei tohi unus- 
tada, mis aeg siis oli. Näitleja oli nagu ko- 
hustatud selle palga eest, mis ta sai, esi- 
nema mitte ainult laval, vaid ka siis, kui 
ta teatriuksest välja astus. Siis oli ta tänaval 
nagu elevant, keda vaadati kui maailmaimet.» 

Ei, tänased rahvakunstnikud ja lemmikud 
ei tõuse tänavapildis elevantideks. Noh, asi 
siis ikka palgas, jah?... 

Mul on tunne, et seesama aval teatraal- 
susetarve, tänavalt lahkunud, on harvemaks 
jäämas ka laval. Ajajõnksud näitlejaolekus 
ja -sisus. Nüüdseks on artistid üleüldse 
LIHTSAMAKS saamas. Ajastu lühikokku- 
võte ja kroonika on teksastesse pugenud. Hm! 
Kuidas küll aeg-ajalt tahaks, et see väide 
ülekohtuselt kõlaks... 


TOOMAS LÕHMUSTE 


«Nii töötati tol ajal primitiivsetes oludes 
suure armastusega. Kõik 35 etendust 
1906/07. hooajal lavastasin ainuüksi mina ja 
mängisin ise ka kaasa.» 

See oli kutselise «Estonia» algus ja — 
paralleelselt Menningu «Vanemuisega» — ko- 
gu eesti kutselise teatri algus. 

Alati ei tule meeldegi, et nende mäles- 
tusridade autor Paul Pinna oli tollal vaevalt 
22-aastaseks saanud. 

Sellele mõtlesin, kui TMK oma ringkirjas 
küsis «Paul Pinna 100? Paul Pinna täna?» 


F. Hebbeli «Judith», Eesti Draamateater, 1920. 
Holofernes — Paul Pinna. 


Kirja lõppu oli intrigeerivalt lisatud osa Ham- 
leti kuulsast monoloogist. Et vastajad ei hak- 
kaks kaalutlema ja targutama, vaid esimese 
visiooni kohe paberile paneksid? Või et Pinnal 
polnud enamasti aega ja püsi liialt targu- 
tada, vaid ta tegi nagu pooljuhuslikult teoks 
mitmed +«lennukad ja tähtsad ettevõtted»? 

Kahju, et mul oma elukutse tõttu ei saa 
olla enam värsket esmavisiooni. Meelde tuleb 
liiga palju kuuldut-loetut ja südantkraapivalt 
ka see, et Pinna monograafia ikka veel puu- 
dub. 

Olen väikelapsena Pinnat operetis (võib- 
olla «Poola pulmad»?) näinud, aga ei mä- 
leta: tantsuhulluna jälgisin tantsijaid. Mäle- 
tan Pinnat hästi kardinal Mazarini väike- 
osas sõjajärgses «Kolmes musketäris» +Glo- 
ria» laval. Mäletan samast ajast (juba hai- 
ge) Pinna sisemist jõudu ja haaret Mac- 
Phersonina «Vene küsimuses» (aga südamega 
mäletan sellest etendusest hoopis Ants Eskola 
Smith'i)... 

Ei, mul pole õiget puhtisiklikku mäles- 
tust Paul Pinnast. Miks kinnitavad kõik va- 
nema põlve näitlejad ja teatrivaatajad, Pinna 
olevat meie suurim näitleja, aga jutustavad 
temast peaaegu eranditult ainult anekdoote? 
Ja üht laadi anekdoote. 

Eks suurt teatrielamust olegi raske edasi 
jutustada. Eks anekdoot ole populaarsuse 
tunnusmärk. Sisaldades teinekord osa tõestki. 

Millest koosneb kunstnikulegend, on üsna 
võimatu öelda. Pinna ümber lehvis see elu- 

ajal, järelkuma ulatumas nüüd nendenigi, kel 
enam mälestuste mälestustestki aimu pole, 
täpsetest tõsiasjadest rääkimata. 

Kumiseb kõrvus (nagu oleks ise kuulnud!) 
poollegendaarne-pooltõene sõnapaar sõjaaeg- 
sete kunstiansamblite ringreisipäevilt eesti 
väeosades. Kui näitlejad polevat parooli tead- 
nud, siis hüüdnud: «Paul Pinna!» ja tunni- 
mees vastanud: «Lase minna!» 

Paul Pinnat tundsid praktiliselt kõik eest- 
lased. Selliseid mehi pole meil kuigi palju 
olnudki. * 

Paul Pinnat, inimest Paul Pinnat ei tund- 
nud päriselt vist mitte keegi. Nii väitsid 
näiteks Ants Lauter ja Voldemar Panso; kal- 
dun neid uskuma. Sisse vaadata po- 
levat ta enesele naljalt kunagi lasknud. Või 
ehk lavaloomingu suurhetkedel siiski? 

Puhastverd artistitüüp elus ja teatris, ju- 
malast antud andega ajalaps. Kõige hea ja 
halvaga, mida see kaasa toob. 

On väidetud, et Pinna oleks võinud olla 
veel suurem kunstnik, kui... 

«Kui» ja «oleks» ei maksa midagi. Mak- 
sab see, mis oli, on ja jääb muutuvast loov- 
inimesest muutuvas ajas. 

Sellepärast on tänane kohustus vähemalt 
esmane faktoloogia (anekdoodid ka) kirja pan- 
na. Pinna jõudis tohutult palju ära teha, 
pelk loetelugi tuleb pikk. 

See osa Pinna mälestustest, mis visand- 
lik-katkendlikku mustandkäsikirja jäi, näeb 
ehk ka kunagi trükivalgust. 


Ja siis üldistus. Paul Pinna ja tema 
aeg. Panso kirjutustest ei pääse siin üle ega 
ümber. Kunstnikuvaistulise uurijapüüdega on 
ta tabanud olulisimat. Põhi on pandud. 

Aga see tabamatu fluidum: sära, võlu, 
haare, nakatavus, improvisatsioon, leidlikkus, 
kiired mõttesillad jne, jne, jne. Oleme neid 
eesti Pinna-järgselgi laval aeg-ajalt tajunud 
ja loodan, et need massimeediumidegi ajas 
tul päris peenrahaks ei vahetu. Siis elaks 
midagi pinnalikkusest (mitte pinnali- 
susest!) edasi. 

Kergem on õppida suurmeeste nõrkustest 
Need on õpitavad, annavad vabanduse ja ette 
käände pealegi. Mõelgem parem täna: kas 
meil jätkub paulpinnalikku 

lusti 

elujõudu 

loomisrõõmu 

vastupidavust 

pealehakkamist 

tegutsemistahet 

töövõimet 
ja — see sõna on küll rohkem Lauteri juurde 
kuulunud — vastutustunnet? Kui ringiga 
alguse juurde tulla: noorel seiklejal oli ju 
kasulik Liibavi-leping taskus, kui ta Alter- 
manni telefonikõne peale Tallinnasse «olukor- 
“da vaatama» sõitis. Et sinna jäädagi, sest 
«eesti kutselise teatri loomine kohustas 
minds. 


LEA TORMIS 


E. Vilde «Tabamata ime», «Estonia», 1913. 
Dr Vaik — Paul Pinna, Lilli Ellert — Netty Pinna. 

Paul Pinna nimelised preemiad 


0. Mirbeau' «Äri on äri», 1934. Isidore Lechat — 
Paul Pinna, Xavier Lechat — Ants Esperk (Esko- 
la). 


Vestlushoos on Paul Pinna ja Endel Pärn. 1945. 


Kuidas meil klaverit mängitakse 


Kontserdihooaeg 1983/84 on lõppe- 
nud, on tulnud aeg teha kokkuvõtteid, 
mõlgutada mõtteid selle üle, kuidas meil 
praegu klaverit mängitakse, mis eriti 
õnnestus ja meelde jäi, millest jäi vajaka. 
Tänavune pianistide talv möödus erilis- 
te vapustusteta. Ei olnud meelierutavaid 
konkursse, mis oleksid klaverimängu 
hoobilt avalikkuse tähelepanu keskpunk- 
ti tõstnud. See-eest toimus rida kaalu- 
kaid sooloõhtuid ja muidki kontserte, kus 
pianistid näitasid oma loomingulisi saa- 


» vutusi juba igaühe enda maitse ja loo- 


muse järgi valitud kavades. 


Meie pianistide noorema generatsioo- 
ni kohta on juba aastaid lausutud palju 
kiidusõnu, jätkub ka publiku huvi nende 
ettevõtmiste vastu. Aga aeg läheb ja 
järsku märkad, et meil polegi enam 
tegemist nii väga noortega. Kuigi ena- 
mik aastate poolest veel läheb ametliku 


" noormuusiku (-teadlase, -kirjaniku) pii- 


ri alla, on 30 eluaastale lähenev või 
sealt juba üle jõudnud pianist siiski täis- 
kasvanu. Üldjuhul on ta lõpetanud õpin- 
gud ja asunud iseseisvalt astuma nn 
suure kunsti poole, on tundnud juba 
elu ahvatlusi ja lüüasaamisi, on vaeva- 
nud pead leivamuredega. Nagu ütles 
J. Järvet tänavusel konservatooriumi 
lõpuaktusel, on tee «suure kunsti» juur- 
de raske ja konarlik, täis komistamisi 
ja kukkumisi, millest ei või lasta end 
heidutada see, kes tunneb endas tõelist 
kutsumust midagi saavutada. 


Järjest suuremat rolli mängivad pia- 
nisti edasises arengus tema vaimsed 
ja tahtelised omadused, tema loomingu- 
line energia ja soov ennast teostada. 
Järjest kindlama kuju võtab ka see, mi- 
da keegi näeb kunstis ja elus üldse, mil- 
les ta näeb enda kui kunstniku missiooni. 


Sel hooajal esinesid oma soaloõhtu- 
tega jällegi kõik möödunud hooaja üle- 
vaates ülesloetud pianistid (L. Kõlar, 
TMK, 1984, nr 1), välja arvatud Mosk- 
vas veel õpinguid jätkavad I. Ilja ja 
L. Väinmaa. Vanematest pianistidest 
kuulsime «Estonia» kontserdisaalis A. 
Kuuseoksa, Kadriorus L. Metsa, L. Sem- 

perit, V. Rumessenit, ja väiksemate kava- 
dega paljusid teisi. 

Mis suunas keegi on arenenud, mil- 
lisest repertuaarist huvitutakse — eks 
selles kajastu meie muusikaelu üldise- 
madki tendentsid. 

Kõige sirgjoonelisemat tõusuteed on 
sammunud kahtlemata Kalle Randalu. 
Vist ainukesena meie pianistidest ei ole 
tal põhjust kurta esinemisvõimaluste 
vähesuse üle. Kaks erineva kavaga soolo- 
õhtut Tallinnas, korduvad esinemised 
koos sümfooniaorkestriga, kontserdirei- 
sid, mis ulatuvad mitmesse — välis- 
riiki, viitavad juba õige silmapaistva 
kontsertpianisti hõivatusele. Võimalused 
võimalusteks — peaasi on see, kuidas 
neid kasutatakse. K. Randalu puhul teeb 
erilist rõõmu see, et tal jätkub võime- 
kust ja nõudlikkust enese vastu, et mitte 
lasta kvaliteedil lahjuda kvantiteedis, 
vaid vastupidi — sagedaste esinemistega 
omandatud professionaalseid kogemusi 
kasutab ta järjest kaalukamate kunsti- 
liste ülesannete lahendamiseks. 

Selles mõttes olid eriti tähelepanu- 
väärsed K. Randalu juunikuised kont- 
serdid Kadriorus ja Raekojas Schuberti 
ja Liszti teostest, mis ta oli pühenda- 
nud oma õpetaja professor Bruno Luki 
75. sünnipäeva tähistamiseks. Äärmiselt 
tõsine süüvimine teoste kõigisse detai- 
lidesse, hetkekski käest laskmata läbi- 
vat arengujoont, reljeefne, täpselt do- 
seeritud kõlaline teostus võimaldasid 
kuulajal täiel määral nautida teostes 
peituvaid rikkusi. Märkimisväärne on 
K. Randalu rütmikäsitlus. Juba koge- 
nud meistrina annab ta endale alati aega 
kõike olulist välja tuua ja vajalikult 
alla kriipsutada. Tema mängus valitseb 
rahu ja väljapeetus, mille taga on siiski 
alati tunda suurt jõudu ja energiat, 
sisulised taotlused ja pianistlikud vahen- 
did on tasakaalus. Mis on planeeritud, 
see saab ka teoks. 

Elavat huvi äratas Eesti NSV Heli- 
loojate Liidu kongressi eel Raekojas toi- 
munud kontsert, kus K. Randalu esitas 
eesti uuemat klaveriloomingut. Võime 
kiiresti haarata ka õige komplitseeri- 


tud teoseid ja panna nad kõlama heli- 
looja kavatsuste kohaselt (ja isegi veel 
huvitavamalt) teeb K. Randalust hinda- 
matu abilise meie heliloojatele. 

Viimaste aastakümnete üks huvitava- 
maid tendentse pianistide repertuaari- 
valikus mitte ainult meil, vaid kogu 
maailmas, on huvj tõus Liszti teoste vas- 
tu. Ja just nimelt kogu tema loomingu, 
mitte ainult selle traditsioonilisema osa 
— virtuooslikult säravate lööknukmbri- 
te vastu. Need viimased on juba üle saja 
aasta olnud kontsertide armastatud 16- 
punumbrid, ovatsioonide vallapäästjad. 
Mitmed autoriteedid on aga Liszti pida- 
nud peaaegu et teisejärguliseks heliloo- 
jaks. W. Georgii näiteks tsiteerib oma 
põhjalikus klaverimuusika ülevaates 
Lisztist rääkides Goethet: «Es genügt 
grosses gewollt zu haben.» See juba 
eeldab, et grandioossetest kavatsustest 
poleks nagu kaugemale jõutudki. Mis 
siis on juhtunud, et järsku on jõudnud 
mängijate ja kuulajateni Liszti hilisema 
loomingu iseäralik harmooniline keel 
ja kõlapilt, sellesse kätketud filosoofi- 
line sõnum? Kas pole mitte sonoristika 
osatähtsuse tõus tänapäeva muusikas 
(nii süva- kui ka levimuusikas) juhti- 
nud interpreetide tähelepanu Liszti häm- 
mastavale kõlalisele fantaasiale, sono- 
ristlikele võimalustele tema klaveriteos- 
tes, ka neis hilistes, kus on esimesel 
pilgul vaadates õige vähe noote. Taga- 
plaanile jääb tehnilise meisterlikkusega 
braveerimine (viimaseta muidugi ei mak- 
sa Liszti juurde minnagi), oluliseks muu- 
tub kõlakujundite kõrvutamine ja vas- 
tandamine, rütmi sugestiivsus, mõtte- 
tihe deklamatsioon. 

Ka meie pianistid pöörduvad järjest 
sagedamini Liszti teoste poole. Juba 
eelmistel aastatel võis huvitavaid Liszti- 
tõlgendusi kuulda R. Rannapilt, I. Silla- 
maalt jt. K. Randalu mängis eespool 
mainitud kontserdil tema kaks legendi 
ja «Benediction...» «Rännuaastate» 
kolmandast kogust. P. Lassmann pakkus 
veebruaris toimunud kontserdil eesti 
muusika ja Raveli teoste kõrval välja 
omapoolse Liszti-tõlgenduse. Kuulsime 
«Rigoletto» parafraasi, «Hispaania rap- 
soodiat» ja lisapalama veel eriti põne- 
valt mängitud aariat Rossini «Stabat 
materist» Liszti transkriptsioonis. 


Peep Lassmanni muusikatunnetus 
ja ka mängulaad on märksa lihtsamad, 
sirgjoonelisemad, võiks öelda ka, et suu- 
rejoonelisemad kui Randalul. Mängija 
aktiivne mõte ja kujundustahe on suu- 
natud teose põhiliste liikumiste ja aren- 
gujoonte tabamisele, detailid kujunevad 


nagu iseenesest. Ta kuulab neid huviga, 
kuid ei pea vajalikuks neid publikule 
eriti serveerida. Dünaamiline amplituud 
on tal ehk laiem nii forte kui ka piano 
suunas, üldine kõlapilt aga pastelsem, 
värvide poolest tagasihoidlikum. 

P. Lassmanni menuka soolokontserdi 
kõrval ei saa jätta märkimata tema 
erakordset meisterlikkust ansamblistina. 
Partner võib temaga koos mängides 
alati kindel olla, et tempod on hästi 
valitud, faktuur peenelt kuulatud, vorm 
selge ja ülevaatlik. Selle kõige eest hoo- 
litsetakse nii diskreetselt ja sundima- 
tult, et solist oma isikupärastes väljen- 
dussoovides end kuidagi ahendatuna ei 
tunne. 

Lugupidamisväärse = järjekindlusega 
annab kontserte pingelise pedagoogilise 
ja ühiskondliku töö kõrvalt Toivo Nah- 
kur, saavutades üha suuremat lavalist 
enesekindlust ja kujunduslikku reljeef- 
sust. Ka tänavune kava Mozarti, Brahm- 
si, Prokofjevi ja Beethoveni teostest (vii- 
maselt kuulus kavasse üks tõsisemaid 
ülesandeid — viimane klaverisonaat 
op 111) oli hästi läbi mõeldud ja läbi 
viidud. Vahel häirib ainult pisut üle- 
pingutatud õpetlikkus oluliste momenti- 
de väljatoomisel ja mitteküllaldane üle- 
olek rütmiprobleemidest. 

Kirjamehena on endale kõlava nime 
teinud Madis Kolk. Vahel kipud isegi 
unustama, et ta oma ametlikult kvali- 
fikatsioonilt on siiski pianist, ja pealegi 
pidevalt töötav ja arenev pianist. See- 
kordne kontserdikava vääris tähelepanu 
oma ülesehituse poolest: Mozart Räätsa 
raamis. Siduda Räätsa ja Mozartit pole 
juhuslik tuju. Rääts on ise korduvalt 
viidanud Mozartile kui ühele oma ins- 
piratsiooniallikale. M. Kolk kasutas 
üksikuid numbreid Räätsa «Marginaali- 
dest» nagu kuulaja häälestamiseks Mo- 
zarti sonaatide lainele, ja seda päris 
edukalt. Pearõhk kontserdil oli siiski 
asetatud Mozartile, kelle teoste mängu- 
probleemidesse interpreet oli ilmselt 
põhjalikult süvenenud. M. Kolgi klaveri- 
käsitlus on viimastel aastatel muutunud 
järjest elavamaks ja värvikamaks. Kont- 
serdil suutis ta luua meeldiva kammer- 
liku musitseerimise õhkkonna. Eriti jäi 
meelde a-moll sonaadi keskmine osa oma 
haarava meeleolu, väljapeetuse ja lait- 
matu kõlalise teostusega. Kiiretes osades 
võiks anda endale rohkem aega kõike 
kuulata ja välja mängida (sama võiks 
öelda isegi C-duur sonaadi aeglase osa 
kohta). Küsitav on, kas kiiretes osades 
maksab üldse nii kiireid temposid va- 
lida. 

Näib, et viimasel ajal pianistid eelis- 
tavadki kirjude kavade koostamisele tõsi- 
semat süvenemist ühe autori loomingus- 
se — igati positiivne nähtus, mis tava- 
liselt toob endaga kaasa märksa huvi- 
tavamad tõlgitsused. Rein Metsa klave- 
riõhtust oli teine pool pühendatud ter- 
venisti Skrjabini loomingule. Viimastel 
aastatel tervislikel põhjustel harvemini 
esinenud pianist sai just Skrjabini teos- 
tes üle kontserdi esimest poolt kammit- 
senud teatud otsustamatusest ja saavu- 
tas (kõige täielikumalt 9. sonaadis) selle 
jäägitu teose ja interpreedi kokkusula- 


mise mulje, mis R. Metsa mängule ise-- 


äraliku poeetilise võlu annab. R. Metsa 
õnnestumiste hulka tuleb lugeda kindlas- 
ti ka Kadriorus toimunud kammerkont- 
serte Messiaeni loomingust koos U. Vul- 
bi, V, Vurmi, L. Metsa ja L. Tamme- 
liga — jällegi autori loomemaailma ja 
helikeelde põhjaliku süvenemise tule- 
mus. 

Ühe helilooja — J. S. Bachi — teos- 
test oli põhilises osas koostanud oma 
sügisese kontserdi kava ka Ivo Sillamaa. 
Kontserdi algus oli paljutõotav. I. Silla- 
maa on viimasel ajal palju tegelnud 
Bachi ja üldse barokkmuusikaga. Ta on 
tuttav ajastu hõngu ja esitusmaneeri- 
dega. Kuid paistis, et seekord oli inter- 
preet vist jäänud ajahätta kontserdi 
ettevalmistamisel ega suutnud anda oma 
parimat. Ega pole kerge leida igapäevase 
kontsertmeistri- ja pedagoogitöö kõrvalt 
aega ja energiat sooloõhtu ettevalmista- 
miseks. Töö organiseerimine ja õige ajas- 
tamine ongi vist iseseisva kunstnikutee 
algperioodi üks kõige raskemaid mo- 
mente. Teadmisi ja oskusi on ju kogu- 
tud küllaga, kuid ikka kipub aeg napiks 
jääma, et neid kõiki kasutada, endale 
küllaldast esinemiseelset treeningut or- 
ganiseerida jne. 

Niisuguste probleemidega seisab sil- 
mitsi iga tudengiseisusega hüvastijät- 
nud eneseteostamisele pürgiv mängimis- 
himuline noor interpreet. Mida teha, mi- 
da tegemata jätta sellest, mis sulle pa- 
kutakse ja sinult nõutakse, mille nimel 
mida ohverdada — eks selles valiku tege- 
mises avaldubki isiksus, tema missiooni- 
tunne, kujunevad tema hilisema tege- 
vuse põhisuunad. 

Valikuprobleemid on pidevalt vaeva- 
nud Rein Rannapit. Väljapaistvalt või- 
mekas nii pianistina kui ka mitmekülgse 
profiiliga levimuusikuna, on tal olnud 
tähelepanuväärseid saavutusi mõlemal 
pool, mõlemad žanrid on teineteist mõ- 
jutanud ja ühiselt vorminud tema kül- 

masel ajal kipub aga vaekauss kaldu- 
ma levimuusika poolele. Kas pole või- 
malik hoida siin tasakaalu, olla lihtsalt 
muusik, kes valitseb mitmesuguseid 
stiile ja on võimeline muusikateose idee 
(kui seda seal on) avama adekvaatsete 
vahenditega, nii nagu me pianistilt oota- 
me, et ta erinevalt läheneks Bachi, Mo- 
zarti, Stravinski või Skrjabini teostele? 
Paistab, et see on raske (kuid kindlasti 
mitte võimatu) ja seda rohkem muusika- 
väliste tegurite tõttu, tegurite, mis ei 
tulene muusika olemusest, vaid tema 
retseptsioonist, muusika kui kauba hin- 
nast (ja omahinnast!), muusiku ühis- 
kondlikust prestiižist. 

R. Rannap ei ole «kabinetipianist». 
Temale on otse eluliseks vajaduseks 
kontakt laia auditooriumiga. Tänapäe- 
val me seisame aga muusikaajaloo ja 
-sotsioloogia aspektist äärmiselt huvita- 
va fakti ees, et laia auditooriumi jaoks, 
kuhu kuulub ka suur osa muudel elu- 
aladel erksate ja pretensioonikate vaim- 
sete huvidega noorsugu, muusika algab 
ja lõpeb levimuusikaga. See «suur kunst» 
aga, mis on olnud läbi aegade ja on 
ka praegu inimkonna kõige mõtlevama 
ja tundlikuma osa vaimsuse väljendus, 
tundub seevastu akadeemiliselt igavana, 
oma aja äraelanuna, emotsionaalselt 
vähe kõitvana. Probleem on liialt lai ja 
tõsine, et sellesse käesolevas artiklis 
süveneda, kuid noori muusikuid paneb 
see murelikult mõtlema. Ilmselt jätab 
süvamuusika või selle interpretatsioon 
(siinkohal huvitab meid peamiselt see 
moment) täitmata mõned olulised emot- 
sionaalset laadi pretensioonid, mille ra- 
huldamist muusikalt oodatakse. 

Levimuusikale on tema stiilide mitme- 
kesisusest ja kõlalisest intensiivsusest 
hoolimata omane palju lihtsakoelisem 
ülesehitus ja stabiilsemad-tuttavlikumad 
rütmiskeemid. Opereeritakse väljakuju- 
nenud paljukorratud võtetega, millel on 
publikule juba arusaadav semantiline 
tähendus. Esitajale annab üleolek oma 
põhijoontes lihtsast materjalist võima- 
luse kontsentreeruda otse kohustusli- 
kule etenduslikule küljele, kasutada 
väikesi efektseid improvisatsioonilisi 
«nippe», saavutada seda esinemiskind- 
lust, -vabadust ja -lusti, millest paha- 
tihti jääb puudu nn tõsistel kontserti- 
del. Võiks ju levimuusika aktiivse esi- 
tusmaneeri üle kanda süvamuusikasse, 
võita sel teel viimasele austajaid. Tabada 
muusika feeling, võimalikult selgelt 
välja joonistada kujundid ja esitada need 
sugereeriva temperamendiga — eks ole 
see vajalik ja hea igasuguse muusika 


esitamisel. Jah — kuid ainult niikaua, 
kuni vahendid kasvavad välja muusika- 
teosest ja on vastavuses selle põhiole- 
musega. Kus on siin piir ja mõõt? Pais- 
tab, et see on individuaalselt, aga võib-ol- 
la ka põlvkonniti erinev. Eks teatriski või 
sageli näha, et lavastaja poolt koomili- 
sena kavatsetu näib osale publikust piin- 
likuna-kurvana ja tõsine paatos koomili- 
sena. Otsustajaks peab jääma kunstniku 
mõõdutunne, mille aluseks on peale muu- 
sikalise talendi tema üldine vaimsus ja 
tegevuse üldisemad eesmärgid. 

R. Rannap pühitses oma 390. sünni- 
päeva oktoobris kolme erinevas žanris 
kontserdiga, millest esimene ehk mahub 
käesoleva ülevaate raamidesse. Kava oli 
küllalt kirju. Ühendavaks printsiibiks 
näis olevat see, et palad kuulusid kõik 
klaverimuusika kõige populaarsemasse 
lõiku (Beethoveni « Appassionata», Liszti 
«Liebestraum» nr 3 jne). Tuntus oli ilm- 
selt vajalik selleks, et publik taipaks 
interpreedi originaalset lähenemist. Oma 
30 eluaastast on R. Rannap juba üle 
poole olnud arvestatavate pianistide 
nimekirjas. Vist on selle pika aja peale 
läinud igavaks otsida teoses seda, mida 
autor on sinna pannud. Huvitavam ja 
üllatuslikum on fantaseerida antud po- 
pulaarsel materjalil. Kava esimeses poo- 
les säilitas interpreet siiski valdavalt 
teoste (Haydni C-duur sonaat ja Beet- 
hoveni Sonaat op 57) algse kuju ja nende 
esitus oli küllaltki sugestiivne. Kava tei- 
ne pool keeras aga juba «kapustniku» 
žanrisse (kuigi vaimukalt ja meisterli- 
kult tehtud). R. Rannapil kui pianistil 
on palju hindamatuid voorusi, nagu 
väga erk ja nakatav rütm, rikas kõlaline 
fantaasia ja oskus kujutletut täpselt 
realiseerida, artistlik kujundlikkus ja 
üleolek tehnilistest probleemidest. Küsi- 
tavaks jääb aga pahatihti, eriti viimas- 
tel esinemistel, idee, mille teenistusse 
need toredad võimed on rakendatud. 
Kunstis on raske öelda, et nii võib ja nii 
ei või mitte. Liiga palju on ajaloos näi- 
teid, mis kategoorilised otsused naeruks 
teevad, liiga palju on pretsedente iga- 
suguste katsetuste jaoks. Meenutame 
vaid Glinka arvamust Liszti kohta: 
4... mõnda asja Liszt mängib suure- 
päraselt, ... mõnda väljakannatamatult, 
võltsi väljenduslikkusega, venitades 
temposid ja lisades võõrastele teostele, 
isegi Chopinile ja Beethovenile, Webe- 
rile ja Bachile palju omapoolset, maitse- 
tut ja kõlbmatut.» Tahaksin eksida, kuid 
siiski näib, et R. Rannap oma taotluses 
«suupärastada» tõsist muusikat laia- 
dele massidele ja võita sellele sõpru hoo- 


pis eemaldub ise sellest vaimsuse tasan- 
dist, mis tegelikult eraldab head muusi- 
kat halvast, olgu siis süva- või levimuu- 
sika valdkonnas. Vaatame, mis saab 
edasi... 

Kahtlastest eksperimentidest on kau- 
gel Ada Kuuseoks, kes oma *sooloõhtul 
esitas Bachi 2-häälsed inventsioonid, 
Schumanni «Kirjud lehed» ja Tokaata. 
Tema klaverimäng ja muusikatunnetus 
rajanevad soliidsetel traditsioonilistel 
alustel. Inventsioonide kavva võtmine 
Bachi juubeliaasta eel on väga mõistlik 
mõte. Nende tuttavate lugude kuulamine 
heas ettekandes peaks eriti huvitama 
meie arvukate lastemuusikakoolide õpi- 
lasi, keda sageli kiputakse vaevama 
mitte-eakohaste kavadega. Esitus oli 
ümar ja voolav, vahest ehk natuke liiga 
voolav. Rohkem teravust ja kõrvapüüd- 
vaid detaile oleks mulje eredamaks tei- 
nud. Väga efektne oli kava lõpunumber 
— Schumanni raske Tokaata, kus pia- 
nist demonstreeris oma üleolevat vir- 
tuooslikkust, temperamenti ja vastupida- 
vust. 

Olemuslikult lähedane A. Kuuseoksa- 
le on pärast õpinguid Kišinjovis ja 
Moskvas Tallinna elama asunud Janina 
Kudliku interpreedinatuur. Seda just 
aktiivse temperamendi, muusika pideva 
voolavuse tunnetuse, ohutult traditsioo- 
nipärase tõlgitsusmaneeri poolest. Oma 
klaveriõhtu käesoleva aasta veebruaris 
viis ta läbi väga hea kontsentratsiooniga. 
Suurvormides (Schumanni «Sümfoonili- 
sed etüüdid» ja Chopini Sonaat b-moll) 
kippus häirima teatud vormilõtvus ja 
paks, pisut määrdunud kõla forte's (võib- 
olla väikesest käest tingitud). Seevastu 
väikevormid — Kangro Neli pala ja 
Prokofjevi lisapaladena esitatud minia- 
tuurid kõlasid eredalt ja värvikalt. 

A. Kaalep kirjutab, et kirjaniku õnn 
on leida endale õige žanr. Selles mõttes 
võib õnnelikuks pidada Nata-Ly Sakkost 
ja Toivo Peäsket, kes on leidnud oma 
pianistinatuurile äärmiselt sobiva tegut- 
semisvormi — klaveriduo. Mõlemad 
on harmoonilised pianistid, mitte liialt 
esilekippuva isikupäraga, karakterilt 
erinevad parajasti niipalju, et teine- 
teist täiendada. Pidev töö ja õige rohked 
esinemisvõimalused on vorminud neist 
nauditava ansambli, kes on juba mit- 
meid heliloojaid inspireerinud neile uut 
repertuaari looma. Ka märtsikuus Kadri- 
orus toimunud kontserdil kõlas esiette- 
kandes M. Kuulbergi sonaat 4 käele, 
salapärase pealkirjaga «... 13377...»*, 
* Toim.: Helilooja ise kommenteeris seda nii: so- 


naadi alustamise päevaks oli ta elanud 13377 
päeva. a 


kus duo näitas oma suurepärast oskust 
kaasaegset muusikat värvikalt kõlama 
panna. Kõlaliselt üheplaanilisemaks ja 
raskepärasemaks jäid Brahmsi Variat- 
sioonid Schumanni teemale op 23. Kad- 
rioru pika saali akustika ja kumisev 
klaver ei ole sugugi soodsad paksu ro- 
mantilise faktuuri eri plaanide väljatoo- 
miseks. Toreda koduse musitseerimise 
meeleolu lõid kava avanumbrid — Mo- 
zarti, Diabelli ja Weberi teosed. 4 käele 
kirjutatud muusikat võiks rohkemgi 
kasutada just intiimsemates saalides, 
vahest isegi mitme paari osavõtul. Te- 
kiks hubane ühiselt muusikast osasaa- 
mise õhkkond ilma soolokontserdi liig- 
set pinget loova pretensioonikuseta. 

Ei ole võimalik peatuda kõigil pia- 
nistide ülesastumistel sümfooniakontser- 
tidel, konservatooriumi Kadrioru kont- 
sertidel ja mitmel pool mujal, kõike pol- 
nud võimalik ka raadio vahendusel kuu- 
latagi. Paari sõnaga tahaks siiski puudu- 
tada meie päris noori, lähematel aasta- 
tel juba tuntud nimede kõrvale astu- 
vaid pianiste. L. Semper kurtis oma juu- 
beliintervjuus, et tüdrukud õpivad, kuid 
poisid mängivad. Näib, et siin hakkab 
lähemal ajal midagi muutuma. Sel hoo- 
ajal esines näiteks eduka debüütkont- 
serdiga konservatooriumi Olevi saali 
kontsertide sarjas Signe Kübar. Kon- 
servatooriumi lõpuaktusel muusika tege- 
miseks mitte just soodsas Draamateatri 
saalis suutis ta end Mozarti C-duur kont- 
serdi II ja III osaga maksma panna 
täisverelise, nüansirikka ja tempera- 
mentse artistina. 

Mai lõpul toimus vabariiklik valik- 
võistlus detsembris toimuva vabariiki- 
devahelise konkursi osavõtjate väljasel- 
gitamiseks, kus tooniandjaks olid jällegi 
tütarlapsed. Kas nad suudavad ja kes 
just suudab end Riias toimuval järje- 
kordsel jõukatsumisel maksma panna, 
seda näitab tulevik. Ees on veel palju 
tööd, tõsist tööd, mille jooksul alles sel- 
guvad inimeste tõelised võimed, koorub 
välja see uus ja isikupärane, mida iga 
uustulnuk lisab meie pianismi üldpilti. 
Jõudu tööle! 


8. oktoober 


12. oktoober — 


19. oktoober 


31. oktoober 

2. oktoober — NIGOL ANDRESEN, 


ühiskonnategelane, 
kirjandus- ja teatri- 
kriitik — 85 


AHTI MÄNNIK, 
ooperilaulja — 50 


EDUARD RALJA, 
draamanäitleja — 60 


KALJU TERASMAA, 
löökpillimängija, 
Eesti NSV teeneline 
kunstnik — 50 


HUGO LEPNURM, 
helilooja ja organist, 
Eesti NSV rahva- 


kunstnik — 70 


Bardot ja Loren 50 


Ekraani naistähel on kaks äärmust: hea, 
ilus, süütu neiu nagu varasem Mary Pick- 
ford, ja halb, langenud, vamplik naisolevus 
nagu 20. aastate Theda Bara. Esimene esin- 
dab siis voorust, teine pahet, aga ka pahede 
külgetõmbejõudu. 

Kolmekümnendail aastail, mil sündisid 
Brigitte Bardot (28. sept. 1934) ja Sophia 
Scicolone (29. sept 1934), lähenesid äärmu- 
sed, kujundades nn good-bad-girli'; see on 
meeldiv neiu, kes teab paljusid mehi, kuid 
tal on kuldne süda, armusuhe temaga ei pea 
just lõppema abieluga, kuid filmi lõpus võib 
temaga siiski rahulikult paari minna (Myrna 
Loy, Doris Day, Marika Rökk). Pärast ilu- 
sate, kuid ilmetute pin-up-girl'ide (nööpnõe- 
latüdrukute — staaride pilte seinale riputa- 
vate sõdurite argoo järgi) hooaega sõjaajal 
(Lana Turner, Rita Hayworth, Ava Gardner) 
olemegi «staaride ajaarvamises» jõudnud sel- 
lesse sõjajärgsesse vahemikku, kus esi- 
algsele stabilisatsioonile järgnevates ühis- 
kondlikes mullistustes tõusid kuulsaks Bardot 
ja Loren. 

Mõlemad alustasid 1950. aastate algu- 
poolel muidugi väikestest osadest; Bardot 
leiti «Elle'i» kaanelt kübaramodellina, Sophia 
Scisolone tegi kaasa iludusvõistlustel. Kahe- 
kümnekahese Bardot tegi 1957 kuulsaks tema 
neljateistkümnes film +... ja jumal lõi nai- 
se», üheksateistkümnese Scicolone Lorenina 
viieteistkümnes film «Napoli kuld» — 1954. 

Kuigi näitlejatare seob üheealisus, on nen- 
de kuulsuse põhjused ja ka andelaad erinevad. 

Bardot personifitseerib sõjajärgse noorte- 
põlvkonna taotlusi. «... ja jumal lõi naise» 
sai kuulsaks produtsentidele ootamatult: 
film on vormilt üsna traditsiooniline, kuid 
Bardot naispeaosas on sundimatu ja välja- 
kutsuv. Noorus, kes alati on aldis individuaal- 
se vabaduse tundele, tundis end temas ära. 
Bardot-Juliette tundis elust rõõmu, täiskasva- 
nute konventsiaalsed reeglid teda ei ahista- 
nud, rikkust ta ei püüelnud, partneriks oli 
tal tavaline noormees, mitte ebareaalne filmi- 
kangelane. 

Palju on arutletud tema loomulikkuse 
laadi üle, leitud temas nii last kui ka looma, 
igal juhul siis aga hoolimatust täiskasva- 


! Enno Patalas oma raamatus «Sotsialgeschichte 
des Stars» (München, 1967) leiab näiteks filmi- 
staare 19 tüüpi. 

nute maailma tähtsate väärtuste vastu. Si- 
mone de Beauvoir kirjutab oma ülitunnus- 
tavas essees: «Ta joob, kui tahab, sööb, kui 
tunneb nälga! Millal see jõledus ometi lõpeb? 
Millal lõpeb nälg ja janu? Sulgege need pool- 
avatud huuled, tehke, et tema silmad ei sä- 
raks ja keha ei liiguks. Me kardame elu, 
kardame ööd. Süütame lambid. Poeme kardi- 
nate taha. Meie naised oigavad vaikselt ja 
me suleme neil suu (suudleme, nii seda vist 
nimetatakse), sest kõike seda ei ole olemas 
ja ei saagi kunagi olema. Homme on jälle 
päev, me saadame oma lapsed sõtta, ise lä- 
heme tööle ja kirikusse. Kes ütleb, et on ole- 
mas kirg ja nauding? Oma poeemi loeme 
me ilma nende patuste riimideta. Vaikige, 
peitke see tüdruk, koristage ta, pügage tal 
pea, sulgege tal suu! Ent mis see siis on: 
ta naerab endiselt! Hüva, teil on õigus, nii 
on kindlasti lihtsam ja õigem: põletage ta 
tuleriidal! »* 

Pööramata tähelepanu feminismile ja 
emantsipatsioonile eeltoodus, lubab tsitaat 
mõista, mida anarhistlikult meelestatud 
prantsuse (ja mitte ainult prantsuse) noor- 
sugu Bardot's leidis — protestisümbolina 
ajal, mil kümmekond aastat pärast sõja lõppu 
olid uuesti kinnistunud väikekodanlikud ja 
kodanlikud tavaväärtused. Bardot filmikan- 
gelane oli loomulik ja vaba, terve kui noor 
taim ja elas kui loodus. Inimühiskonna sil- 
makirjalikkus teda ei heidutanud ja noorsugu 
hindas seda. Toimuva kinematograafiliseks 
fooniks (ja ka põhjuseks) sai prantsuse uus 
laine, uue filmikunstnike põlvkonna esteeti- 
line mäss olnu vastu, elukauguse vastu; uued 
mehed tegid panuse kaasaja elule, ümbritseva 
kujutamisele. 

Film «+... ja jumal lõi naise» lõi tüübi 
(märkigem, et lavastaja Roger Vadim Ple- 
miannikov oli tüübileidja, mitte kunstnik). 
Tüüpi kasutasid tema järgmised kuulsad 
filmid («Tõde», «Eraelu», «Põlgus»), millest 
nimetagem praegu siis vaid «Babette läheb 
sõtta» (oli meil ekraanil) ja «Viva Maria» 
(saame võrdluse Jeanne Moreau'ga, karakter- 
näitlejaga). 

«Babette'is», sõjaainelises farsis, kus tege- 


lasteks luurajad ja vastuluurajad, säilitab 


? Tsiteeritud raamatu järgi: K. T. Tennnu. 38es- 
Abi Õyp*xyasmoro kuHo. B c6.: «Muõei H peane- 
nmocre». Mocrsa, 1966, c. 201. 


87 


Sophia Loren Brigitte Bardot filmis «... ja jumal lõi naise». 


Bardot — vastandina tõsiselt, kuid mõtte- 
tult tegutsevatele meestele — oma impulsiivse 
loomulikkuse ja orgaanilisuse. Sellega erineb 
ta teistest, tõuseb peaosaliseks, ta käitub 
loomulikult ja üheselt; meisterlavastaja Chris- 
tian-Jacgues («Tulp Fanfan») kasutab Bar- 
dot'd selles rahvakomöödias tervikliku tüü- 
bina a la Ivan Duratšok. Ka «Viva Maria» 
on komöödia (tegevuspaigaks tinglik ladina- 
ameerika riik, kus puhkeb revolutsioon). Filmi 
kannab music-hall'ilik mänguvaim; music- 
hall pole siin mitte ainult teater, ta on lausa 
oksisteerimisviis. 

Peaosalisi — kaht Mariat — mängivad 
Brigitte Bardot ja Jeanne Moreau. Moreau 
on filmis näitlejatar: teater on tema maailm 
ja revolutsioon talle etenduseks. Bardot, anar- 
histist pommivalmistaja tütar, säilitab oma 
orgaanika, ta elab, nagu talle meeldib, ja 
teeb, mis tahab. Lavastaja mõistab revolut- 
sioonilisust avaralt, kui mässulist hingesei- 
sundit, ja Bardot sobib siia filmi. 

Kuid lisagem: Moreau mängib näitleja- 
tari, Bardot on see, kes ta on, talle on leitud 
sobiv koht filmimosaiigis. Üks on näitleja 
ja teine on tüüp. 

Niisuguse sotsioloogilise nähtuse puhul 
nagu Bardot mängivad tähtsat osa «need, 
kes teda teevad», alates filmiprodutsentidest 
ja lõpetades sellega, mida me tänapäeval 
kokku võtame massikommunikatsioonina. On 
näiteks kokku loetud, et «Viva Maria» tege- 
mise ajal ilmus 17 protsenti rohkem artikleid 
kui kuulsast «Kleopatrast» E. Tayloriga. 


Ent aeg muutub ja pärast «Viva Mariat» 
(1965) selgub, et Bardot pole enam ajavoolude 
keskmeks; 1968. aasta, mil noorsooliikumine 
ju õieti kulmineerub, toob teised tüübid, 
Bardot ei köida enam, moderniseerimiskatsed 
ei õnnestu. Ja see, kes hiilgeaegadel tõi Prant- 
susmaale rohkem valuutat ja kuulsust kui 
Renault autotehased, jääb kõrvale. Nagu tema 
intervjuudest selgub, pole ta viimased kümme 
aastat enam filmis mänginud (neist seitse ka 
kinos käinud), on end pühendanud — loo- 
makaitsele. 

Bardot oli Pariisi vedelõhuvabrikandi tü- 
tar. Ta võis endale lubada sotsiaalset rolli, 
mis väljendab põlgust luksusesemete vastu 
(filmis). Sophia Loren pärines vaesest Napoli 
paljulapselisest perest ja tema vaesusest on 
tehtud legende (laste jaoks polnud vooditki, 
magati emaga koos, mänguasjade puudusel 
tehti nukke leivapudist ja söödi neid). 

Kui Bardot'd kandis noorsooprotest, siis 
Loreni tuntuse allikad peituvad Napoli vaes- 
teagulis. Sõjajärgne neorealism oli kunstis 
end küll ammendanud, kuid järelviljastas 
veel kommertsfilmi: kerjused on alati maali- 
lised, kindlasti aga nimekuulsas Napolis. Ja 
Sophia, nüüd mitte enam Scicolone, vaid seda- 
korda Laduoro, omandas turukauplejatari, 
kohaliku kaunitari ampluaa. Ta oli neiu rahva 
seast, kuid tema osad kuulusid pigem ting- 
likku operetti. Ajakirjandus kõneles tollal 
peamiselt tema talje- ja rinnaümbermõõtu- 
dest, «büstide sõjast» Loreni (esimest korda 
«Aafrika merede taga», 1953) ja Lollobrigida 


Sophia Loren filmivõtetel. 


vahel, millest tuli võitjana välja Loren. 

1960. aastatel läheb Loren üle kannata- 
vate emade rollidele. Oma näitlejakuulsuse 
võlgneb ta režissöörile Vittorio De Sicale. 
«Napoli kullast» alates koteeritakse teda 
mitte kui tüüpi, vaid kui näitlejat. Ja 
kuigi ka see film oli õieti kommertsfilm ja 
Loren mängis endiselt Napoli koogimüüjat, 
tuli siin see, mis teda teistest sama ampluaa 
täitjatest eraldas, juba esile. Hiljem kordas 
ta seda kuju juba vilunud näitlejatarina fil- 
mis «Eile, täna, homme», mis meilgi jooks- 
nud. 

Loreni osadele kasvab psühholoogiline ja 
dramaatiline noot. Peaksime mäletama teda 
veel filmis «Abielu itaalia moodi», kus ta 
koos Mastroianniga mängib välja tugeva tra- 
gikomöödialiku paari, mahutades oma kange- 
lasse arvukaid erilaadseid värve (filmi alu- 
seks on komöödia «Filumena Marturano», 
meenutagem, et Draamateatris mängis peaosa 
Lisl Lindau). 

Halastamatu visaduse ja suure enesekrii- 
tika abil tõusis Loren karakternäitlejaks, keda 
on palutud mängida nii Moskvas kui Holly- 
woodis. Ja ta on seda teinud kuni viimase 
ajani. Ta tunnistati 1961 Cannes'is parimaks 
naisnäitlejaks («La Ciociara», esimene tõsiselt 
dramaatiline roll, kuid ikka väikepoepidaja). 
Sama osa eest sai ta ka Oscar'i. «Eile, täna, 
homme» tõi talle Moskva festivalilt 1965 
parima naisosa. (Olgu öeldud, et müüdina 
palju kuulsam Bardot pole ühelgi filmifesti- 
valil auhindu saanud.) 

Bardot oli suur hetkesotsioloogilise kont- 
sentraadina, Loren oli (ja on) visa ja andekas 
näitleja, nagu me seda sõna tavapäraselt 
mõistame. 

Filmi +... ja jumal lõi naise» võime täna- 
päeval vaadata kui omaenda süütut noorust, 
kui huvitavat vana automudelit ja mõistata- 
da, kuidas see küll võis meid ärritada. Nii 
tugevat reaktsiooni ja jäljendamist pole aga 
hiljem ükski filmistaar esile kutsunud, sellist 
ühiskondlikku resonantsi tekitasid hiljem vaid 
Elvis Presley ja biitlid, ja siitpeale ongi 
noorsoo enesepeegliks saanud muusika. 

Loren aga mängib praegugi. 


VDEMECUM 


Marxama 
B 3-xX 


Pomm. 136 
romax. MockBa, 


HPOHSBEAEHHA 
1980—1 982. 


Kõigile teada ja tuntud filmilavastaja ja 
pedagoogi Mihhail Rommi valitud tööd hõl- 
mavad suurt osa tema kirjutistest ja esinemis- 
test. Esimeses kõites leiame eri aegadel aja- 
kirjanduses ilmunud filmialaseid teoretisee- 
ringuid ja publitsistikat, teises tema filme 
(aga ka kuulsaid kunstikaaslasi) käsitlevaid 
memuaarse põhikoega kirjutisi (Romm kavat- 
ses neist välja anda raamatu +14 filmi ja 
üks elu»), samuti ka stsenaariumid filmidele 
«Paksuke» ja «Maailm täna» (nagu mäleta- 
me, lõpetasid selle arvukate riikide filmikroo- 
nikal põhineva montaažfilmi tema õpilased ja 
meie nägime seda pealkirja all «Ja siiski 
ma usun...»). Kolmas kõide annab valiku 
Rommi režiiloengute stsenogrammidest (ori- 
ginaalis 4000 masinakirjalehekülge) Üleliidu- 
lises Kinematograafiainstituudis ja stsenaris- 
tide ning režissööride kursustel 1949—1971. 
(Tema kursuselt kinoinstituudis on tulnud 
näiteks G. Tšuhrai, V. Sukšin, N. Mihhalkov, 
V. Abdrašitov, režiikursustelt 1. Talankin, 
G. Panfilov.) Romm luges erineval ajal ja 
erinevais auditooriumides põhiliselt üht ai- 
net — filmirežissuuri aluseid. Seetõttu tema 
loengud teinekord põimuvad, andes ühtlasi 
ka pildi lektori enda arengust ja vaadete muu- 
tumisest. (Kirjanduslikult on loenguid töödel- 
dud minimaalselt, kupüüre seletatakse kom- 
mentaarides.) On toodud kõik eelmised ära- 
trükipaigad. 

Rommi kirjasõna on paljus lähedane suu- 
lisele. Talle oli võõras ilutsemine, ka tõsistest 
asjadest kõneles ta sageli kerge irooniaga. 
Tema koosolekuesinemistel oli alati menu: ta 
oskas kõnelda ja oskas selgelt välja öelda n-ö 
«õhus olevat». Ta oli kriitiline ja enesekriiti- 
line («Raskeim on ületada harjumust, inert- 
si...». «Kordan: mind võib oodata nurju- 
mine: Hoolimata sellest lähen ma välja nur- 
jaminekule. Olen selleks valmis. Sest ma tahan 
öelda seda, mis mind kõige rohkem erutab. 
Ma armastan inimesi ja tahan neid seekord 
tõesti aidata.»). 

Mihhail Romm tuli filmi veendumusega, 
et «kunst peab käsitlema inimest tema eksis- 
tentsi teravaimatel, «murru»-hetkedel...» 
Inimesetundmine ja erk sotsiaalne närv selgub 
ka tema sõnatöödes, eriti loengutes üliõpi- 
lastele. 

Mitmed materjalid avaldatakse esmakord- 
selt. 

J. R. 


TEATP. MY3BIKA. KWUHO. OKTABPb 1984 
?%YPHAJI MHHWCTEPCTBA KYJIbTYPBI, 
KHHEMATOTPAPDPHHU, COKSA KOMIIO3HTOPOB, COWS3A KHHEMATOIPAPHCTOB H 
TEATPAJIPHOTO OBIHECTBA 3CTOHCKOH CCP. 


TEATP 


HAY/JIb HHHHA 100 (40) 


HenonnaeTrca CTO NeT CO AHA poxnenna Tlay4 
Ilnnna (1884—1949), onmoro w3 ocnmonsarenelt 
DCTOHCKOTO HPODECCHOHAEHOTO TEATPA, AKTEPA, B 
TEJEHHE MHOTHX JET ÕHIBIIIETO IIDEMPEPOM, CTABIIHM 
ÕYyKBAJILHO CHMBOJOM TEATPANLHOCTH H SAPAIH- 
TEBHOCTH HrpH. Ilwnna, N0 Bcelt BHAHMOCTA, ÕHITI 
HAIHUM CAMEIM OY AAPHEIM AKTEPOM BCEX BPDEMGH, 
KOTOPOTrO HPAKTHYECKH SHANI KAKAHÜ HCTOHEL; 3A- 
KOHOMEPDHO, “TO EMY IHEPBOMY ÕBIJO IIDHCBOEHO TIO- 
NETHOL 3BAHHE HAPOAHOTO aprucera Jcroncko CCP. 
JO6nneHele CTPOKH OTKPBIBAWOTCR KYPHABHOH 110- 
NeMHKOH NPolL07O, ABYMA CTATBAMH, BI3ATEIMH HS 
2xypuana «Tearep» sa 1936 roa — «TananT H 
TPyA»+ A. Jayrepa n +O Tsopuecrse axrepa» TI. 
Ilmnma, B KOTOPBIX VETKO H THIHAIHO IPOTHBONOC- 
TABIAIOTCA ABE OCHOBHHIE HATYPhi MONAEGÄ TeATpA, 
MBA OCHOBHEIX KPEX0, KOTOPEIE B CHE 110 ce AeHb. 
Bocnomnrzanzmamu 0 II. IIxHHA NENATCR erO ÕHIBNIHE 
KONNEPH, VACTH H3 KOTOPKIX Y3KE HET B JKHBEIX, 
MACTB Ke H cehnac elle KHBET K PAÕOTAET HA CeHEe: 
A. Yckona, B. Ilanmco, X. Jlayp, JI. Jinunay, 
X. Manapu, A. Jlayrep, 10. Apser, H. Tammyp, 
K. Toom. 

SareM elle pa3 NPENOCTABIKETCA C/10B0 CRMOMY 
Hay mc Ilmnmma, IIyÕHAKYyWOTCA OTPEIBKH 43 ErO KHH- 
TA BOCHOMMHHAHHÄ, OCTABIIGÄCA B PYKONHCH (DOHA 
Myseg Tearpa 4 MYy38IKH). 

H, HAKOHEN, COBPEMEHHHE MBICIH B CBA3H C WÕH- 
neem TI, Ilnnna BEICKaabrBaIOT 10 cCeroAHANIHHX 
monež rearpa: M. Ynur, P. Bacrnu, 9. Kepre, 
P. Tpacc, T. Aas, A. FOxcxkiona, 9. Bacxnu, A. Baa- 
pur, T. Jipixmycre, JI. TOpMHc. 

Tyõnmxanna 0 11. Ilnnna compoboxaaeTen ŠOTrATEIM 
OÕOTOMATEPHAJNOM. 


MY3bBIKA 
Orsenaer XYTO JEHHYPM (4) 


B kanyn csoero 70-1eTHA Ha BOIIPOCBI OTBEHAET 
HIBECTHEIH ODTAHHCT H KOMNOSHTOP, KaPOAHRI AP- 
Ter Jcroncxod CCP npodeecop Xyro Jlenuypm. 
B HHTEPBBIO POBOPHTCA 0 TBOPNECTBE, MATEPIPETA- 
UHH, O MONONOM OKONEHHM OPTAHHCTOB H HHCTPY- 
MEHTAX, A TAK:KE COMEPIKHTC MHOTO BOCIOMHMHA- 
nn — 0 HeTCTBE, ronax yue6ni B Tannnne n Ilapu- 
»e (n Ecole Normale de musigue'), 0 MeTeNEHOCTH 


B DCTOHCKHX TOCYAAPCTBEHHHIX XYAOMKECTBEHHHX - 


AHCAÕNAXK, COSAAHHEIX B Apocrasne BO Bpema Be- 


'2 ynxof Oreuecrsennoli BOHHH. 


TOCYHAPCTBEHHO'O KOMHTETA TIO 


COKPOBMIILHMIIA MBICJIH. B. ACA DbEB. One- 
pa kak Õprrosoe nsnenne (14) 


Crarb Kopmea coBeTckoro Mys3bikosenenua B. 
Acadeesa paccmaTpMBaeT MpoõneMbi, CBA3AHHBIE 
c OIIEPHBIM TEATPOM, M BIIEPBBIE ÕblJ1a OTYÕJIMKOBaA- 
na 8 «Kpacnof rasere» 8 1927 rony. 


M. TAPHIHEK — Yennnenme myaeixn. (Becena < 
BHYTPDEHHHM TFO310c0M) (33) 


CraTba-acce, paccmarpnsalmaa NpoõneMbI B3an- 
mocgsaaef nonynspuaoh M ceppeaHoli MY3bIKH B CO- 
BDeMmeHHOM MY3bBIKE. 


B. MII VC — Kar y mac mrparor na dpoprenmano 
(82) 


CraTba npeacrasnaer co6od 0630p COCTOABUIMXCA 
g cezon 1983/84 KOHLEPTOB NMaAHHCTOB Hale pec- 
nyõnnxn. B none 3penna nmanmeret Kanne Panna- 
1y, Mean Jlaccman, M8so Cnunamaa, Manmc Koanbk, 
Peän Merc, Toisõ Haxxyp, Pein Panman w Ap. 


KHHO 


T. 3JIBbMAHOBMY — KanpoBstie vepTei HETOHEKHX 
XYAOKECTBEHHEIX (nA-MOB 1 (19) 


Anaya JCTOHCKHX COBETCKMX XYAOKECTBEHHBIX 
duntemoBs (1947 —1971), narommi oõaop onpenene- 
HUA 2KaHpa OÕHIBMOB. AHANMSMPYIOTCR CTPYKTYy- 
Pb! (DMJIBMOB. 

Onpenenaa nepseiž mepmon (1947—1961), pemen- 
SEHT HOJKEH TOBOPHTE «KaK Apyrme» 06 yueõe H 
OCBOCHMM OCHOBHBIX TDEX ÕASOBBIX >XAHPOB (MEIO- 
ApaMa, KOMMSecKMÄ (DMIIEM HM aABAHTIODHEIÄ (PMJEM) 
KMHOMCKYCCTBa. 

(DUIBMBI BTOPOTO IEPHONA MUIYT, 110 YTBEP2X HEHH10 
aBTopa, KOHTAKTA C HAUMOHAJBHOK KYJAETyPoÜ TIO- 
CPeACTBOM 3KPAHMSAUMM JMTEPATYPHON KAACCMKM, 
HO HE HOCTHTAIOT PE3YJBTATOB H3-BA CNAÕOTO BTA E- 
HHA KHHOASBIKOM. 


4. PYYC — Bapno n Jopen 50(87) 


O6zop coumonornueckof a3Haunmocrn BpmwxuTT 
Bapao n cramosnenxma Codum Jlopen akTpmcof Bbi- 
COKOrO Kacca. 


-VADEMECUM. Osmakomaenme C TDEXTOMHHKOM 
maõpanneix coumnenmii M. Pomma (Mocxsa, 1981— 
1984) (91) 


PA3HOE 
A. BMJLIEP — Hepsaa kononra (3) 


T. HUKAMAI3 — Hamarunxr Vaikoscromy Bepei 
Myxunof (96) 


ÕnHa H3 HMEHHTEIX COBETCKHX CKYIIbrITOpos Bepa 
Myxmwua M3BecTHa Nperkae BCE[O KARK aBTOP MOHY- 
MEHTAJPHOH CKYJIBIITypbt «Paõouni M KONXO3HH- 
na». OngHako paõoro, BbIABMHyBule 1Mepen XYy- 
AOXHNUEH ele ÕoJbille NPOÕNEM, CTAT NAMATHUK 
TI. M. Haikosckomy nepen Mockxosckof KOHCepBa- 
Topmei. B yCJOBMAX BECbMa OrPAHHAJEHHOFO TIPO- 
erpancrsa B. Myxnuoh yaaJocb. Hatu. Bennne- 


CTBEHHOE H CTMJIMCTMHCCKH BBIAED2XAHHOE PpelleHMe.... 


Aapec peaakUHH: 
9cronmcraa CCP, 
200090 Tanyna, n/a 51 

THEATRE 


Paul Pinna — 100 (40) 


A hundred years have passed from the birth of 
Paul Pinna (1884—1949), one of the founders of 
Estonian professional theatre, a long-time princi- 
pal actor who has become a symbol of theatrica- 
lity and joy of play. Pinna has obviously been the 
most popular Estonian actor of all time who was 
known to practically every Estonian; it is only na- 
tural that he was the first to receive the honorary 
title of the People's Artist of the ESSR. 

The jubilee column is introduced by a polemic in 
a contemporary journal, the 1936 issue of The 

Theatre from where two articles have been reprin- 
ted: A. Lauter's “Talent and Work“ and P. Pinna's 
“On the Art of Acting“ in which the opposition of 
two theatrical views, two credos is manifested 
clearly and characteristically, being even valid 
nowadays. 

We publish reminiscences of P. Pinna from con- 
temporary colleagues, some of whom have died, 
some are still living and active on the stage: A. Es- 
kola, V. Panso, H. Laur, L. Lindau, H. Mandri, 
A. Lauter, J. Järvet, 1. Tammur, K. Toom. 

Then it is P. Pinna's turn to have his say again. 
We publish abstracts from his memoirs in manus- 
cript form (from the funds of the the Theatre and 
Music Museum). 

And lastly, ten people connected with the modern 
theatre talk on P. Pinna's jubilee expressing some 
ot current views, namely M. Unt, R. Baskin, 
E. Kerge, R. Trass, T. Aav, A. Üksküla, E. Baskin, 
A. Vaarik, T. Lõhmuste, L. Tormis. 

The article have been illustrated by rich pictorial 
material. 


MUSIC 


HUGO LEPNURM answers (4) 


On the eve of his 70th birthday the well-known 
organist and composer Hugo Lepnurm, professor, 
the People's Artist of the ESSR answers guestions 
posed to him. The interview contains his views on 
work, interpretation, a new generation of orga- 
nists, instruments and also a great deal of recollec- 
tions — of childhood, studies in Tallinn and in 
Paris (Ecole Normale de Musigue), participation 
in the State Artistic Ensembles formed in Yaro- 
slavl during the Great Patriotic War. 


THE TREASURY OF THOUGHT. B. ASSAFYEV, 
Music as a phenomenon of everyday life (14) 


This article by the leading Soviet musicologist 
B. Assafyev deals with the problems of the opera 
theatre and was first printed in the newspaper 
Krasnaya Gazeta in 1927. 


1 GARSHNEK. The seclusion of music (A conver- 
sation with the inner voice) (33) 


An essay-like article which discusses the problems 
of the interrelation of popular and serious music 
in modern music. 


V. LIPPUS. How the piano is played in this country 
(82) 


This is a review of the concerts given by Estonian 
pianists in the 1983—84 season. The pianists un- 
der discussion include Kalle Randalu, Peep Lass- 
mann, Ivo Sillamaa, Madis Kolk, Rein Mets, Toivo 
Nahkur, etc. 


CINEMA 


T. ELMANOVITCH. The genre specifications of 
Estonian feature films I (19) 


An analysis of Soviet Estonian feature films re- 
leased between 1947 and 1971 which specifies the 
genre of the films. The structure of the films is 
analysed. The significance of the first period 
(1947 —1961) is summed up by the reviewer as 
the learning to talk “as others do“ and the master- 
ing of three basic genres (melodrama, comedy and 
adventure). The films of the second period (1961 — 
1971) seek a contact with national culture by way 
of screening literary classics, but are not very suc- 
cessful because of poor mastery of the technigue, 
the reviewer states. 


J. RUUS. Bardot and Loren — 50 (87) 


A review of the sociological significance of Bri- 
gitte Bardot and the formation of Sophia Loren as 
a great actress. 


VADEMECUM. The presentation of M. Romm's 
three-volume collection (Moscow, 1981—1984) 
(91) 


MISCELLANEOUS 


J. VILLER. The Leading Article (3) 


T. PIKAMÄE. Tchaikovsky's monument by Vera 
Mukhina (96) 


Vera Mukhina, one of the best-known Soviet sculp- 
tors is first and foremost famous as the author 
of the monumental work “A Worker and a Collec- 
tive Farmer“. However, P. Tchaikovsky's monu- 
ment in front of the Moscow Conservatory presen- 
ted even more difficulties. V. Mukhina has 
succeeded in finding a magnificent and stylish 
solution despite limited space. 

VEERA MUHHINA P. TŠAIKOVSKI AUSAMMAS 


TIINA PIKAMÄE 


Kui Veera Muhhina (1889—1953) oma viimast, P. Tšaikovski mä- 
lestusmärki tegema asus, oli ta kindlasti nimekamaid skulptoreid Nõu- 
kogude Liidus. «Talunaine» (1927) osutus peavõitjaks näitusel «10 aastat 
Nõukogude Liitu» (preemiana — sõit Pariisi) ning suunas avalikkuse 
pilgu uuele tähele. «Talunaise» esimene valu asub nüüd pärast mõningaid 
rändamisi Vatikani muuseumis. Pariisi hea tundmine — oli ju kunstnik 
enne I maailmasõda kaks aastat E. A. Bourdelle'i juures õppinud — 
tõi V. Muhhinale võidu viie skulptori konkursil 1937. aasta Pariisi 
maailmanäituse jaoks ehitatud Nõukogude paviljoni kaunistama määratud 
monumendile. Tänu «Töölisele ja kolhoositarile» teati ja tuntigi V. 
Muhhinat peamiselt monumentalistina. Kuid hoolimata eelnevast edust 
ja kogemustest tekitas Tšaikovski ausammas kunstnikule rohkem probleeme 
kui varasemad tööd ja sai lõplikult valmis alles skulptori surma-aastal. 
Raskused ei tulenenud sellest, et Tšaikovski ei olnud V. Muhhina lemmik- 
helilooja. V. Muhhina armastas muusikat samavõrd kui skulptuuri. 
Kunstnik hindas eelkõige Bachi, Beethovenit (teda pidas V. Muhhina 
muusika Michelangeloks), Wagnerit, Mussorgskit, alles siis tulid 
Mozart, Haydn, Tšaikovski. Probleemid tekkisid töö lahendusega, tema 
asukohaga. Kunstnik otsustas töö lahendada portreeliselt. Muhhina oli 
väga võimekas portretist, kuid ta parimad portreed pärinevad heade 
tuttavate, lähedaste sugulaste ringist. Kõiki, ka tellimusportreede modelle A 
ta tundis ja sai neid portreteerida elavast peast. Tšaikovski oli ammu 
mälestus, kuid milline mälestus. Suurmeeste monumendid tehaksegi 
seepärast sageli hästi äratuntavate täisfiguuridena või büstidena, et kellegi 
tunded oma lemmikute vastu riivatud ei saaks. (Mõelgem vaid Maarjamaa 
väljapaistvatele meestele püstitatud ausammastele ning nendega seostu- 
nud probleemidele.) On arusaadav, et ka V. Muhhina ei tahtnud siin 
riskida allegooriliste või sümboolsete lahendustega, ehkki selline lähe- 
nemine oli talle palju omasem. Sümbolistlikes, allegoorilistes monu- 
mendikavandites kasutas skulptor alati ära nendega kaasneva eelise — 
mõttevabaduse. Portreest lähtudes peab aga jääma korrektseks nii välise 
sarnasuse kui ka isiksuse suhtes. Seepärast pidi V. Muhhina loobuma 
oma algsest ideest kujutada seisvat Tšaikovskit. V. Muhhinat häiris, 
et nii sarnaneks ta rohkem dirigendiga. Lõplikus lahenduses istub heli- 
looja puldi juures, millel on avatud noodivihik. 

V. Muhhinale meeldis luua teoseid, mis oleksid kõrgele asetatud, kaugele 
nähtavad. Tšaikovski monumendi puhul olid tingimused teised. Mälestus- 
märgi asukohaks pidi saama Moskva Konservatooriumi esine. Konserva- 
tooriumi U-kujulisest klassitsistlikust hoonest piiratud eesõu ei kannata 
endas midagi suurt ja võimast. Peale selle piirab vaatevälja kitsas, 
kuid liiklustihe Herzeni tänav, mille ääres konservatoorium asub. 
Tšaikovski monumendi kavand valmis 1945. aastal, selle järgi oleks 
ausambast tulnud V. Muhhina kõige kammerlikum ja väljapeetum 
suurtaies. Monument valmiskujul ei ole küll täiesti identne kavandiga, 
kuid on oma ajastu — 40. aastate lõpu ja 50. aastate esimese poole — 
üks stiilipuhtamaid lahendusi. Kunstnik on nende aastate olustiku kohaselt 
pedantne, kuid samas suurejooneline oma arhitektuurses lahenduses 
ja keskkonna arvestuses. V. Muhhina kui skulptori, kuid ennekõike 
muidugi kui monumentalisti tugev külg oli suurepärane tervikutaju, 
lausa arhitektlik mõtlemine, mis suutis igas olukorras täpselt ära määrata 
kuju, postamendi ja lisandite vahekorra. 


V. Muhhina. P. Tšaikovski ausammas 
Tšaikovski-nim Moskva Riikliku Konservatooriumi hoone ees. 

